
8ο Αντικαπιταλιστικό Κάμπινγκ: 24 Ιούλη-1 Αύγουστου 


Από το Σάββατο 24 Ιού¬ 
λη έως την Κυριακή 1 Αύ¬ 
γουστου θα πραγματοποι¬ 
ηθεί το 8ο Αντικαπιταλιστι- 
κό Κάμπινγκ, που διοργανώ- 
νει η Ο.Κ.Δ.Ε. και οι παρατά¬ 
ξεις της «Αντεπίθεση των Ερ¬ 
γαζομένων» και «Σοσιαλιστι¬ 
κή Σπουδαστική Πάλη». Στο 
κάμπινγκ «ΝΗΡΕΑΣ» στο 
Βαρικό Πιερίας, μια πανέμορ¬ 
φη παραλία στους πρόποδες 
του Ολυμπου. Στον χώρο του 
κάμπινγκ θα έχουμε δικό μας 
μπαρ και μπάρμπεκιου, ενώ θα 
παρέχεται εκπτωτικό κουπό¬ 
νι φαγητού στην ταβέρνα του 
κάμπινγκ. 

Θα οργανωθούν παιχνί¬ 
δια, αθλητικές δραστηριότη¬ 
τες, πάρτυ, μουσικές βραδιές, 
προβολές επιλεγμένων ταινι¬ 
ών για μικρούς και μεγάλους, 
ενώ θα λειτουργεί και βιβλιο¬ 
πωλείο με πολιτικό και λογο¬ 
τεχνικό βιβλίο καθώς και έκ¬ 
θεση φωτογραφίας. 


Διασκεδάζουμε και συζητάμε 
για να αλλάξουμε τον κόσμο 

Τον τελευταίο χρόνο πολλά 
και σημαντικά γεγονότα επη¬ 
ρέασαν και εξέφρασαν την τα¬ 
ξική πάλη σε όλο τον πλανήτη: 
Η κρίση του παγκόσμιου καπι¬ 
ταλιστικού συστήματος και οι 
καταστροφικές επιπτώσεις της 
πάνω στους εργαζόμενους και 
τη νεολαία. Η πολιτική κρίση 
του συστήματος, η σήψη, η δι¬ 
αφθορά, τα σκάνδαλα. Η επί¬ 
θεση ΔΝΤ, ΕΕ, Κυβέρνησης 
στα στοιχειώδη δικαιώματά 
μας. Οι εργατικοί αγώνες στην 
Ευρώπη και την Ελλάδα με τα 
πιο μαζικά χαρακτηριστικά. Οι 
αγώνες ενάντια στην επισφά¬ 
λεια και τις ελαστικές εργα¬ 
σιακές σχέσεις (ΒΑΝΟΙΙΕΤ, 
ωρομίσθιοι, κ.α.). Η κα¬ 
ταπίεση των μεταναστών και 
οι αντιστάσεις τους. Η αναζή¬ 
τηση ρεαλιστικής απάντησης 
στα αδιέξοδα του καπιταλιστι¬ 
κού συστήματος. 


Θα προσπαθήσουμε να 
αναλύσουμε αυτά τα γεγονό¬ 
τα και να εξάγουμε τα ανα¬ 
γκαία συμπεράσματα για να 
κάνουμε πιο αποτελεσματι¬ 
κή και χρήσιμη την παρέμβα¬ 
σή μας. 

Κεντρικές Συζητήσεις: «Η 

Ελλάδα υπό την κατοχή του 
ΔΝΤ», «Το πρόγραμμα της 
ΟΚΔΕ για μια σοσιαλιστική 
διέξοδο από την κρίση», «Πώς 
να οργανώσουμε τους αγώ¬ 
νες μας για να νικήσουμε», «Η 
ηθική των επαναστατών ενά¬ 
ντια στην αστική παρακμή 
και τον πουριτανισμό», «Λέον 
Τρότσκι:Έργα και ημέρες ενός 
μεγάλου επαναστάτη». 

Θα γίνουν επίσης εργαστή¬ 
ρια για την νεολαία, τους εκ¬ 
παιδευτικούς και τους εργαζό¬ 
μενους, ενώ σύντροφοι και συ¬ 
ναγωνιστές από την Ευρώπη, 
την Ασία και την Λ. Αμερική 
θα παρουσιάσουν την κατά¬ 
σταση στις χώρες τους και θα 


καταθέσουν τις εμπειρίες τους 
από τα κινήματα εκεί. 

Κόστος: 110 ευρώ για φοι¬ 
τητές-μαθητές-άνεργους και 
120 ευρώ για τους εργαζόμε¬ 
νους, που περιλαμβάνει οκτώ 
διανυκτερεύσεις (με δική σας 
σκηνή) και ένα γεύμα την ημέ¬ 
ρα. Για μικρότερη διαμονή το 
κόστος διαμορφώνεται σε 15 
ευρώ ημερησίως. Επίσης υπάρ¬ 
χει η δυνατότητα διαμονής σε 
φθηνά δωμάτια εντός του κά¬ 
μπινγκ κατόπιν επικοινωνίας 
με τους διοργανωτές. 

Πληροφορίες στα τηλέφωνα: 

Αθήνα 210-5247227, 
6996447765 

Θεσσαλονίκη 2310-237938, 
6978254992 

Βόλος 6948307235 
Κοζάνη 6984697263 
Ιωάννινα 6974617344 

6Γ§αΙίΕίρα1ί@οΕ(ΐ6.§Γ 

11ιεδδα1οηι1ά@οΜ6.§Γ 

Ιούλιος 2010 


Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



Η Θανάσιμη Αφωνία του Καπιταλισμού 

καί τα Καθήκοντα της 4ι /ς Διεθνούς 

(Μεταβατικό Πρόγραμμα) 

Συγγραφέας: Λέον Τρότσκι 
Χρονολογία έκδοσης: Δεκέμβριος 2003 
Σελίδες: 90 
Τιμή: 6 ευρώ 


Για τον Τρότσκι, η συγγραφή 
του Μεταβατικού Προγράμματος 
μαζί με την ίδρυση της 4ης Διε¬ 
θνούς ήταν στόχοι ζωής μετά τον 
σταλινικό εκφυλισμό της 3ης Διε¬ 
θνούς. Το Μεταβατικό Πρόγραμ¬ 
μα , Η θανάσιμη αγωνία τον καπι¬ 
ταλισμού και τα καθήκοντα της 
4ης Διεθνούς , είναι το βασικό ντο¬ 
κουμέντο που υιοθετήθηκε (είχαν 
προηγηθεί πολλές συζητήσεις) από 
το ιδρυτικό συνέδριο της 4ης Διε¬ 
θνούς (Ελβετία, 3/9/1938). 

Το Μεταβατικό Πρόγραμμα 
δεν είναι το συνολικό πρόγραμμα 
της 4ης Διεθνούς. Αυτό συνίσταται 
στο σύνολο των διδαγμάτων της 
πάλης για το σοσιαλισμό από την 


αρχή του εργατικού κινήματος. Βα¬ 
σικά βάθρα του αποτελούν τα τέσ¬ 
σερα πρώτα συνέδρια της 3ης Διε¬ 
θνούς, τα βασικά ντοκουμέντα της 
σοβιετικής και διεθνούς αριστερής 
αντιπολίτευσης, τα βασικά ντοκου¬ 
μέντα των συνεδρίων της 4ης Διε¬ 
θνούς, οι μεγάλοι ταξικοί αγώνες 
του παγκόσμιου προλεταριάτου 
[...]. Το Μεταβατικό Πρόγραμμα 
είναι το πολιτικό μέρος του συνο¬ 
λικού προγράμματος, με στόχο να 
τραβήξει τις μάζες στη δράση ξεκι¬ 
νώντας από το επίπεδο συνείδησης 
μιας δεδομένης περιόδου για να 
τις οδηγήσει, διαπαιδαγωγούμενες 
μέσα από τις πράξεις τους, σε ανώ¬ 
τερο επίπεδο συνείδησης και στην 


κατάκτηση της εξουσίας. [...] 

Στηρίζεται σ’ ορισμένα βασικά 
συμπεράσματα. Πρώτο, οι αντι¬ 
φάσεις του καπιταλισμού είναι 
αξεπέραστες και άλυτες χωρίς την 
ανατροπή του. Δεύτερο, οι μάζες 
μπαίνουν, περιοδικά, σε αγώνες 
μεγάλης εμβέλειας ενάντια σε συ¬ 
γκεκριμένες επιπτώσεις αυτών των 
αντιφάσεων -που διαφέρουν από 
χώρα σε χώρα και από περίοδο 
σε περίοδο. Τρίτο, οι επαναστατι¬ 
κές οργανώσεις πρέπει να συμμε¬ 
τέχουν σ’ αυτούς τους αγώνες με 
τέτοιο τρόπο, ώστε να μπορούν να 
τους μετατρέψουν σε νίκες ενάντια 
στο καπιταλιστικό καθεστώς. 

Απο τον πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο σ-ιηαί11 €τξ&ύ\άραΙϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙΐΚΐρα1ΐ@ο1ν(ΐ€.§Γ 











































Ιούλιος 2010 


Η άΠΟΨή ΜΑΣ 


Εργατική Πάλη 3 


Ιδιαί¬ 
τερο πο¬ 
λιτικό εν¬ 
διαφέρον 
δεν έχουν 
οι εδώ και 
χρόνια 


ΣΥΝΑΣΠΙΣΜΟΣ: 

Ένα αροαναγγεΛβέν διαζύγιο 


αμφ ι- 
σ β η - 
τεί βα- 
σ ικές 
σταθε¬ 
ρές της 
πολι- 


Τ ο 6° συνέδριο του Συ¬ 
νασπισμού της Αρι¬ 
στερός, των Κινημά¬ 
των και της Οικολογίας (ΣΥΝ), 
που πραγματοποιήθηκε μετα¬ 
ξύ 3 και 6 Ιούνη, έδειχνε εδώ και 
αρκετούς μήνες ότι θα αποτελέ- 
σει το πεδίο της τελικής αντιπα¬ 
ράθεσης μεταξύ της πλειοψηφί- 
ας του κόμματος και της λεγά¬ 
μενης «ανανεωτικής πτέρυγας». 
Η απόφαση των «ανανεωτικών» 
να αποχωρήσουν από τον ΣΥΝ 
και να δημιουργήσουν νέο κόμ¬ 
μα, την «Δημοκρατική Αριστε¬ 
ρά», δεν εξέπληξε κανέναν. 

Ο χώρος των «ανανεωτι¬ 
κών» έχει αποτελέσει εδώ και 
χρόνια φυτώριο στελεχών του 
ΠΑΣΟΚ και των κυβερνήσεών 
του, και μάλιστα των πιο άγριων 
νεοφιλελεύθερων. Είναι χαρα¬ 
κτηριστικό ότι η γεν. γραμματέ¬ 
ας του υπουργείου Απασχόλη¬ 
σης, Αθηνά Δρέττα, δεξί χέρι και 
σύνδεσμος του Λοβέρδου με τη 
διαβόητη «τρόικα» στη σύνταξη 
του εκτρώματος που διαλύει την 
κοινωνική ασφάλιση, ήταν στέ¬ 
λεχος του ΣΥΝ. Και άλλες πασί¬ 
γνωστες περιπτώσεις όπως Δα- 
μανάκη, Ανδρουλάκης, Βούγιας 
- υφυπουργός «Προστασίας του 
Πολίτη» - και πολλοί άλλοι. Πι¬ 
στοί στην «παράδοσή» τους, οι 
«ανανεωτικοί», καθ’ όλη τη δι¬ 
άρκεια της κρίσης και της τρο¬ 
μακτικής επίθεσης στα δικαιώ¬ 
ματα των εργαζομένων, στήρι¬ 
ξαν με κάθε τρόπο την κυβέρνη¬ 
ση των δοσίλογων του Γιωργά- 
κη, τόσο με δηλώσεις του επικε¬ 
φαλής Κουβέλη και του «ιστο¬ 
ρικού» τους ηγέτη Κύρκου όσο 
και στην πράξη. Η θέση τους εί¬ 
ναι ότι για τη χρεοκοπία «φταί¬ 
ει και ο λαός και πρέπει να πλη¬ 
ρώσει». 


γνωστές 

και σαφείς θέσεις των «ανανεω¬ 
τικών» αλλά η στάση της πλει- 
οψηφίας του ΣΥΝ που συσπει¬ 
ρώνεται γύρω από τον Τσίπρα. 
Σε όλο το προηγούμενο διά¬ 
στημα, και ενώ οι «ανανεωτι¬ 
κοί» καταπατούσαν κάθε έννοια 
εσωκομματικής πειθαρχίας και 
απαιτούσαν τελεσιγραφικά την 
αποχώρηση του ΣΥΝ από το 
ΣΥ.ΡΙΖ.Α., η ηγετική ομάδα τη¬ 
ρούσε κατευναστική στάση, δι¬ 
ακηρύσσοντας ότι «δεν περισ¬ 
σεύει κανένας». Κατά τη διάρ¬ 
κεια του συνεδρίου, και ενώ πια 
ήταν σαφές ότι οι «ανανεωτι¬ 
κοί» θα προχωρούσαν στη διά¬ 
σπαση αν δεν υποχωρούσε στην 
απαίτησή τους για αποχώρη¬ 
ση από το ΣΥ.ΡΙΖ.Α., ο Τσίπρας 
προσπαθούσε μέχρι τελευταία 
στιγμή να διαφυλάξει την «ενό¬ 
τητα». Στην ομιλία του τόνισε 
μάλιστα ότι «οι σύντροφοι που 
αποχωρούν σύντομα θα κατα¬ 
λάβουν ότι υπηρετούμε το ίδιο 
πολιτικό σχέδιο». Η στάση αυτή 
είναι βέβαια χαρακτηριστική για 
την ουσία, αλλά και τα αδιέξοδα 
της ρεφορμιστικής πολιτικής. 
Για την πλειοψηφία του ΣΥΝ, 
που έχει πάντα ως βασικό μέλη- 
μα την επιβίωσή της στο κοινο¬ 
βουλευτικό παιχνίδι, η διατήρη¬ 
ση του κινηματικού προσωπείου 
που της εξασφαλίζει η συμμαχία 
με ακροαριστερές οργανώσεις 
στα πλαίσια του ΣΥ.ΡΙΖ.Α είναι 
εξίσου πολύτιμη με τις ψήφους 
των «ανανεωτικών». 


Στο συνέδριο ο πρόεδρος 
του ΣΥ.ΡΙΖ.Α. βρέθηκε στην 
εξαιρετικά δυσάρεστη θέση να 
διαλέξει ανάμεσα στα δύο. Όσο 
για το «ίδιο πολιτικό σχέδιο» 
που επικαλέστηκε, δεν είναι βέ¬ 
βαια κάτι πρωτότυπο στην ιστο¬ 
ρία του ρεφορμισμού: Η εκλογι¬ 
κή ενίσχυση του ΣΥ.ΡΙΖ.Α., που 
σε συνδυασμό με μια πιθανή 
αδυναμία σχηματισμού αυτοδύ¬ 
ναμης κυβέρνησης, θα φέρει το 
ΠΑΣΟΚ ή κάποιες «προοδευ¬ 
τικές» δυνάμεις που θα προέλ- 
θουν από αυτό, στο τραπέζι των 
διαπραγματεύσεων για το σχη¬ 
ματισμό μιας πιο «φιλολαϊκής» 
κυβέρνησης. Η προοπτική αυτή, 
σε μια εποχή τρομακτικής κρί¬ 
σης του καπιταλισμού και αδυ¬ 
σώπητης επίθεσης της αστικής 
τάξης στα πιο στοιχειώδη δικαι¬ 
ώματα των εργαζομένων, απο¬ 
τελεί καθαρή ουτοπία. 

Όσον αφορά τη συζήτηση 
στο Συνέδριο, περιστράφηκε 
κατά κύριο λόγο γύρω από τις 
αντιθέσεις της πανσπερμίας των 
ετερόκλητων τάσεων που συνα- 
ποτελούν τον ΣΥΝ. Ελάχιστες 
ήταν οι αναφορές στην κρίση, 
στην ολομέτωπη επίθεση ΔΝΤ- 
ΕΕ-ελληνικού κεφαλαίου, στην 
ανάγκη ανασυγκρότησης των 
αγώνων και του εργατικού κινή¬ 
ματος. Μοναδική αξιόλογη πο¬ 
λιτική παρέμβαση ήταν αυτή της 
αριστερής τάσης που σχηματί¬ 
στηκε γύρω από τους Λαφαζά- 
νη-Στρατούλη- Καλύβη, η οποία 


τ ική ς 

του κόμματος, όπως η προσή¬ 
λωση στον «ευρωπαϊκό» προ¬ 
σανατολισμό, και τονίζει την 
ανάγκη ενίσχυσης του κινημα¬ 
τικού χαρακτήρα του ΣΥΝ και 
του ΣΥ.ΡΙΖ.Α. Ωστόσο, από την 
πλατφόρμα τους απουσιάζουν 
απαντήσεις στα κρίσιμα ζητή¬ 
ματα του χρέους, της εθνικοποί¬ 
ησης των τραπεζών και της δια¬ 
χείρισης της παραγωγής και της 
οικονομίας. Όσον αφορά τους 
ανανεωτικούς, ο Στρατούλης 
έκανε «έκκληση για ενότητα» 
τονίζοντας ότι «αν γίνει μια νέα 
διάσπαση η Αριστερά θα την 
πληρώνει για είκοσι χρόνια». 

Στο συνέδριο οριστικοποιή- 
θηκε και η ρήξη του Αλαβάνου 
με τον ΣΥΝ, με τον πρώτο να 
στέλνει χαιρετισμό μέσω υπο¬ 
λογιστή (!), όπου δηλώνει ότι 
εκπροσωπεί το Μέτωπο Αλλη¬ 
λεγγύης και Ανατροπής, δηλα¬ 
δή τη συμμαχία της τάσης Αλα¬ 
βάνου με τις οργανώσεις ΚΟΕ, 
ΔΕΑ και ΚΕΔΑ. Στην ομιλία του 
ο Τσίπρας ήταν αιχμηρός και ει¬ 
ρωνικός κατά του Αλαβάνου 
αλλά και των «συνιστωσών» 
του ΣΥ.ΡΙΖ.Α., δηλώνοντας σα¬ 
φώς την πρόθεσή του να προχω¬ 
ρήσει σύντομα σε ξεκαθάρισμα 
λογαριασμών μέσα στο «συμμα¬ 
χικό» σχήμα. Είναι φανερό ότι η 
πολυπόθητη για τις ακροαριστε¬ 
ρές συνιστώσες αποχώρηση των 
«ανανεωτικών», που υποτίθε¬ 
ται ότι θα έλυνε τα προβλήματα 
του ΣΥ.ΡΙΖ.Α., κάθε άλλο παρά 


σηματοδοτεί την άμβλυνση των 
αντιπαραθέσεων μέσα στην ετε¬ 
ρόκλητη συμμαχία. Δυστυχώς, 
οι οργανώσεις που επέλεξαν να 
παίξουν ρόλο δορυφόρου του 
ρεφορμισμού, τώρα αναλώνο¬ 
νται στην εσωτερική αλληλο- 
φαγωμάρα του ΣΥ.ΡΙΖ.Α, αντί 
να καταπιαστούν σοβαρά με 
το καθήκον της ανασυγκρότη¬ 
σης του κινήματος και της ενί¬ 
σχυσης της αντικαπιταλιστικής 
προοπτικής. 

Οι εξελίξεις στο ΣΥΝ και τον 
ΣΥ.ΡΙΖ.Α. είναι κομμάτι της συ¬ 
νολικής αποσύνθεσης του πο¬ 
λιτικού σκηνικού και των ρα¬ 
γδαίων πολιτικών ανακατατά¬ 
ξεων, που επιφέρει η δραματι¬ 
κή αλλαγή της κατάστασης, με 
την οικονομική κατάρρευση του 
ελληνικού καπιταλισμού και 
την εγκαθίδρυση της χούντας 
ΔΝΤ-ΕΕ-ελληνικού κεφαλαίου. 
Οποιαδήποτε προσπάθεια ανα¬ 
συγκρότησης του χώρου αυ¬ 
τού σκοντάφτει στο στρατηγι¬ 
κό αδιέξοδο του ρεφορμιστι¬ 
κού σχεδίου: για την ελληνική 
και την παγκόσμια αστική τάξη 
ακόμα και μικρές παραχωρήσεις 
είναι αδιανόητες στην εποχή της 
απόλυτης σήψης του καπιτα¬ 
λισμού. Οι εργαζόμενοι, η νεο¬ 
λαία και οι αγωνιστές δεν έχουν 
λόγο να ανησυχούν για τις αντι¬ 
θέσεις και τα αδιέξοδα του ρε¬ 
φορμισμού· καθήκον τους είναι 
να χτίσουν τη δική τους μαζική 
επαναστατική μαρξιστική ορ¬ 
γάνωση, ικανή να συγκρουστεί 
πολιτικά και πρακτικά με την 
καπιταλιστική βαρβαρότητα και 
να ανοίξει δρόμο για μια σοσια¬ 
λιστική διέξοδο από την κρίση. 


Η καπιταλιστική βαρβαρότητα... 

με ιην γλώσσα ίων αριθμών 


Σ υμφώνα με επίσημα στοιχεία του 
Εμπορικού και Βιομηχανικού 
Επιμελητηρίου Αθηνών 797 
επιχειρήσεις έβαλαν λουκέτο στην Αθήνα, 
σε σύνολο 5.686 επιχειρήσεων και 3.351 
στον τομέα παροχής υπηρεσιών που 
δραστηριοποιούνται στα όρια του Δήμου 
στον τομέα του εμπορίου. 

Το 13,8% (726) των εμπορικών 
επιχειρήσεων και το 2,12% (71) των 
επιχειρήσεων που δραστηριοποιούνται 
στην παροχή υπηρεσιών διέκοψε τη 
δραστηριότητα του το χρονικό διάστημα 
από την 1η Ιανουάριου 2009 έως και την 
31η Μάί'ου 2010. Ακόμη ραγδαία πτώση του 
τζίρου κατά 50 % έχει φέρει η μείωση της 
αγοραστικής δυνατότητας των εργαζομένων. 


Ε κατοντάδες χιλιάδες θέσεις εργασίας 
θα χαθούν από τον δημόσιο και 
τον ιδιωτικό τομέα της Βρετανίας 
εξαιτίας του έκτακτου προϋπολογισμού 
λιτότητας. 

Η έκθεση του ανεξάρτητου Γραφείου 
για την τήρηση του προϋπολογισμού, που 
αποκάλυψε ο Ουαιτίϊαη, προβλέπει ότι θα 
χαθούν 490.000 θέσεις εργασίας μέχρι το 
2015 και 610.000 μέχρι το 2016. 

Συνολικά στο ίδιο διάστημα θα χαθούν 
πάνω από 1,3 εκατομμύρια θέσεις εργασίας 
σε δημόσιο και ιδιωτικό τομέα. 

Η κυβέρνηση κατέθεσε έκτακτο 
προϋπολογισμό για την αντιμετώπιση του 
διογκούμενου δημοσιονομικού προβλήματος 
στη χώρα, ο οποίος περιλαμβάνει μεταξύ 
άλλων περικοπές στο δημόσιο τομέα, 
αυξήσεις φόρων και πάγωμα μισθών. 


ο ΔΝΤ αποδέσμευσε χθες μια ακόμα 
δόση 913,2 εκατ. ευρώ (1,1 δις 
δολάρια) του δανείου στη Ρουμανία, 
φτάνοντας συνολικά τα 10,7 δις ευρώ (13,5 
δις δολάρια) που έχει δώσει στην χώρα από 
τη συμφωνία συνολικού δανείου ύψους 13,6 
δις ευρώ (17,1 δις δολάρια). 

Η αποδέσμευση της νέας δόσης 
καθυστερούσε μετά την απόφαση 
του Συνταγματικού Δικαστηρίου της 
χώρας στις 25 Ιουνίου, που απέρριψε 
ως αντισυνταγματική την απόφαση της 
κεντροδεξιάς κυβέρνησης για μείωση 15% 
στις συντάξεις εντός 2010. 

Την επόμενη ημέρα, η κυβέρνηση 
ανακοίνωσε και εφάρμοσε άμεσα αύξηση 
του ΦΠΑ σε αγαθά και υπηρεσίες στο 24% 
(από 19%), για να μειώσει το έλλειμμα στον 
προϋπολογισμό και να λάβει τη δόση του 
δανείου. 







































4 Εργατική Πάλη 


ΠΟΛΙΤΙΚΗ 


Ιούλιος 2010 


Συνέδριο Μ 

Ανασυγκρότηση της «λαϊκής Δεξιάς» 
για να επιΡάΛΛουν ία νέα μέτρα 


Η ουσιαστική χρεοκοπία 
του ελληνικού καπιταλι¬ 
σμού που οδήγησε στην 
κατοχή της χώρας από ΔΝΤ-ΕΕ 
και τα καταστροφικά για τα λαϊ¬ 
κά στρώματα μέτρα που εφαρμό¬ 
ζονται, έχουν εδώ και καιρό τινά¬ 
ξει το αστικό πολιτικό σκηνικό 
στον αέρα. Τα δύο κόμματα εξου¬ 
σίας χάνουν ραγδαία κάθε κοι¬ 
νωνική νομιμοποίηση, ενώ τα ρε¬ 
φορμιστικά «στηρίγματα», όπως 
φάνηκε και στην απεργία στις 5 
Μάη, αδυνατούν να εκτρέφουν 
την οργή των μαζών σε ήρεμα 
κοινοβουλευτικά κανάλια. Μετά 
τη συντριπτική ήττα της ΝΔ στις 
τελευταίες εκλογές, το ΠΑΣΟΚ 
οδεύει στην τελειωτική ρήξη κάθε 
σχέσης με την εργατική τάξη και 
με τα ευρύτερα λαϊκά στρώματα. 

Τα περιθώρια διαχείρισης της 
πολιτικής κρίσης από τους έλλη- 
νες καπιταλιστές είναι μηδαμινά! 
Η οικονομική κρίση του ελληνι¬ 
κού καπιταλισμού δεν είναι ούτε 
αναστρέψιμη ούτε και διαχειρίσι- 
μη. Με αυτή την έννοια δεν υπάρ¬ 
χουν οι υλικοί όροι για ουσιαστι¬ 
κή λύση αναδιάταξης του πολι¬ 
τικού σκηνικού. Όχι ότι δεν θα 
γίνουν προσπάθειες (βλ. κινή¬ 
σεις Ντόρας-ανανεωτικών ΣΥΝ 
κ.λπ.). 

Σαμαράς: επίδοξος 
διαχειριστής της κρίσης 

Ο Σαμαράς στο Συνέδριο της 
ΝΔ επεδίωξε τον οργανωτικό 
και πολιτικό έλεγχο του κόμμα¬ 
τος και την εμφάνισή του ως επί¬ 
δοξου αντικαταστάτη του Γ. Πα- 
πανδρέου. 

Στον πρώτο στόχο του, οι συ¬ 
σχετισμοί στη νεοεκλεγείσα Πο¬ 
λιτική Επιτροπή του κόμμα¬ 
τος τον βγάζουν νικητή, αλλά οι 
ισορροπίες με τις άλλες τάσεις εί¬ 
ναι οριακές. Ορίζοντας δύο αντι¬ 
προέδρους στο κόμμα - Δ.Αβρα- 
μόπουλο, Σ. Δήμα— εξασφάλισε 
μια βραχυπρόθεσμη συνθηκολό¬ 
γηση με το Κέντρο και τους Κα- 
ραμανλικούς. Όλοι όμως τον πε¬ 
ριμένουν στη γωνία (μαζί με τους 
Σπηλιωτόπουλο-Μεϊμαράκη-Κ. 
Μητσοτάκη), παρόλο που σε ιδε¬ 
ολογικό επίπεδο δεν τίθενται αμ¬ 
φισβητήσεις. 

Ο Σαμαράς πρότεινε έναν 
τρόπο για να ξαναπάρει η ΝΔ 
την εξουσία: Να κατηγορεί διαρ¬ 
κώς το ΠΑΣΟΚ ότι παρέδωσε τη 
χώρα στο ΔΝΤ και περνά μέτρα 
βάρβαρα, να μην ψηφίσει το Μνη¬ 
μόνιο και το Ασφαλιστικό εμφα¬ 
νιζόμενος ως ο σωτήρας από την 
κατοχή ΔΝΤ-ΕΕ και να αφυπνί¬ 
σει το πιο δεξιό-συντηρητικό κοι¬ 
νωνικό στρώμα για να τον στηρί¬ 
ξει. Η ουσία της πολιτικής του εί¬ 


ναι ένα τεράστιο ψέμα, το ίδιο με 
αυτό του Γ. Παπανδρέου πριν τις 
εκλογές. 

Η χώρα κατά τον Σαμα¬ 
ρά θα απαλλαγεί απ’ το Μνημό¬ 
νιο εφαρμόζοντας όλα τα μέτρα 
του Μνημονίου άμεσα και χω¬ 
ρίς καμία υποχώρηση. Με τα λό¬ 
για του στο Συνέδριο: «Η ΝΔ εγ- 
γυάται ότι θα τηρήσει τις δεσμεύ¬ 
σεις που αναλαμβάνει η χώρα μας 
με το ΔΝΤ, γιατί αυτό επιβάλλει η 
υπευθυνότητα», «δεν θέλουμε να 
απαλλαγούμε από τις δεσμεύσεις 
του Μνημονίου, για να επιστρέ¬ 
φουμε σε πολιτική λαϊκισμού, δη¬ 
μοσιονομικής χαλάρωσης και σε 
ακατάσχετη παροχολογία». Τα 
μέτρα που προτείνει ξεκαθαρί¬ 
ζουν το «φιλολαϊκό» χαρακτήρα 
του προγράμματος του: 

Α) Αξιοποίηση της ακίνητης 
περιουσίας του δημοσίου, των 
νοσοκομείων, των ιδρυμάτων 
Πρόνοιας κ.λπ. Δηλαδή ξεπούλη¬ 
μα και της παραμικρής κοινωνι¬ 
κής παροχής και κοινωνικής ιδι¬ 
οκτησίας. 

Β) Μεγαλύτερη μείωση των 
φορολογικών συντελεστών για 
τις επιχειρήσεις, που διαβεβαιώ- 
νει πως θα συμβάλει στην αύξη¬ 
ση των κρατικών εσόδων! Δηλα¬ 
δή την παραπέρα μείωση της φο¬ 
ρολογίας του Κεφαλαίου, που 
την τελευταία δεκαετία οδήγη¬ 
σε στην εκτίναξη του ελλείμμα¬ 
τος του Προϋπολογισμού, θα την 
πλασάρουν σαν λύση! 

Γ) Δραστική μείωση των δη¬ 
μοσίων υπαλλήλων, αφού όπως 
είπε η χώρα δεν τους αντέχει. Τις 
απολύσεις δημοσίων υπαλλήλων 
υπερτόνισε και ο Ν. Δένδιας. 

Δ) «Χέρι-χέρι με τον Καρα- 
τζαφέρη», δεσμεύτηκε να καταρ¬ 
γήσει άμεσα το πανεπιστημιακό 
άσυλο και τον μεταναστευτικό 
νόμο που ψήφισε το ΠΑΣΟΚ (ο 
οποίος στην πραγματικότητα εί¬ 
ναι αντιμεταναστευτικός)! 

Επόμενος κατοχικός 
πρωθυπουργός; 

Ο Σαμαράς δημαγωγεί ασύ- 
στολα για να εγκλωβίσει τα λαϊ¬ 
κά στρώματα. Λέει ΟΧΙ στο Μνη¬ 
μόνιο, αλλά δεσμεύεται να εφαρ¬ 
μόσει όλα τα μέτρα του. Λέει ΟΧΙ 
στο ασφαλιστικό, αλλά ψηφίζει 
τις επιμέρους διατάξεις του! Κα¬ 
τηγορεί ΠΑΣΟΚ-Ντόρα-ΛΑΟΣ 
που ψήφισαν το Μνημόνιο, αλλά 
διεκδικεί να είναι αυτός που θα 
το εφαρμόσει! Μιλάει για στοι¬ 
χειώδη κοινωνική δικαιοσύνη, 
ενώ εξαγγέλλει ιδιωτικοποιήσεις, 
απολύσεις, φοροαπαλλαγές Κε¬ 
φαλαίου, καταστολή. Με αυτά 
τα κόλπα η ΝΔ θα διεκδικήσει 
την κυβέρνηση από το ΠΑΣΟΚ, 


που φαίνεται πως μετά τις επι¬ 
λογές του (ΔΝΤ-Ασφαλιστικό- 
Εργασιακά) οδεύει στην εκλογική 
(και όχι μόνο) συντριβή. Σε πιθα¬ 
νές εθνικές εκλογές το φθινόπω¬ 
ρο, με την ελεγχόμενη χρεωκοπία 
του ελληνικού καπιταλισμού σε 
εξέλιξη, ο Σαμαράς θέλει να είναι 
αυτός που θα εκπροσωπήσει ως 
νέος κατοχικός πρωθυπουργός 
μετά τον Παπανδρέου την Τρόικα 
και το ντόπιο Κεφάλαιο ενάντια 
στους εργαζόμενους, προχωρώ¬ 
ντας σε πιο σκληρά μέτρα, όπως 
εκατοντάδες χιλιάδες απολύσεις 
στο δημόσιο κ.λπ. 

Αυτή είναι η μοναδική επιλο¬ 
γή αυτή τη στιγμή για τους καπι¬ 
ταλιστές απέναντι στην πολιτι¬ 
κή κρίση και γι’ αυτό ήταν μονό¬ 
δρομος η «ψεύτικη» καταψήφιση 
του Μνημονίου και του Ασφαλι¬ 
στικού απ’ τον Σαμαρά. Είναι χα¬ 
ρακτηριστικό πως ανέφερε σαν 
παράδειγμα της πολιτικής που 
θα ακολουθήσει τον Ερντογάν, 
που εφάρμοσε από το 2003 σκλη¬ 
ρά αντιλαϊκά μέτρα με «πάτημα» 
την έξοδο από το ΔΝΤ! Ακόμη 
και αυτή η σύγκριση βέβαια είναι 
απολύτως ατυχής μιας και παρα¬ 
βλέπει τις δυνατότητες του τουρ¬ 
κικού καπιταλισμού έναντι του 
ελληνικού. Τα μέτρα στην Τουρ¬ 
κία στηρίχτηκαν και στην ωμή 
καταστολή όπως πάντα. Αυτό το 
μέτωπο θέλει να ανοίξει και ο Σα¬ 
μαράς ενάντια στις απεργιακές 
κινητοποιήσεις και τους ταξικούς 
αγώνες, με άκρατη ενίσχυση των 
επιχειρηματιών και συντηρητικό 
εγκλωβισμό των μαζών. 

Όλα αυτά τα σχέδια όμως δεν 
λαμβάνουν υπόψη τη διεθνή εξέ¬ 
λιξη της καπιταλιστικής κρίσης 
που θα σαρώσει τον ελληνικό κα¬ 
πιταλισμό και τις διαρκώς πιο ρι¬ 
ζοσπαστικές ταξικές μάχες που 
θα γεννά καθημερινά η κρίση! Εί¬ 
ναι απίθανο τα σημερινά κομμα¬ 
τικά επιτελεία της αστικής τάξης 
να μπορέσουν να σταθεροποιή¬ 
σουν το πολιτικό σκηνικό, βρί¬ 
σκοντας πρόσωπα και κόμματα 
που θα έχουν τη λαϊκή εμπιστο¬ 
σύνη. Το μόνο που τους κρατά - 
ει ζωντανούς είναι η ανικανότη¬ 
τα των εργατικών οργανώσεων 
και κομμάτων να ανασυγκροτή¬ 
σουν το εργατικό κίνημα και να 
το ανασυνθέσουν πολιτικά σε κα¬ 
τεύθυνση σύγκρουσης με το κα¬ 
πιταλιστικό σύστημα. Μόνο οι 
αδυναμίες του εργατικού κινήμα¬ 
τος κρατάνε στη ζωή τα χρεοκο¬ 
πημένα κόμματα της αστικής τά¬ 
ξης και την ίδια τη ΝΔ. 


επίκαιρα... 

Όχι στο κουκούλιομα της υπόθεσης Κούνεβα 

Μετά την απελευθέρωση των δολοφόνων του 
Αλέξη Γρηγορόπουλου και την αποκάλυψη πως 
μέλη της ΕΥΠ πιθανόν να εμπλέκονται στην από¬ 
πειρα της δολοφονίας της Κ.Κούνεβα, το κρά¬ 
τος και τα δικαστήρια προσπαθούν να δώσουν 
άλλο ένα χτύπημα στο εργατικό κίνημα με το κου- 
κούλωμα της υπόθεσης και την παραγραφή του 
εγκλήματος. Ο εισαγγελέας Πρωτοδικών Ιω. Σακ¬ 
κάς υπέβαλε πρόταση προς το Συμβούλιο Πλημ- 
μελειοδικών να τεθεί στο αρχείο η δικογραφία για 
την επίθεση με βιτριόλι που είχε δεχθεί τον Δεκέμ¬ 
βριο του 2008 η γενική γραμματέας της ΠΕΚΟΠ 
με την πρόφαση πως δεν υπάρχουν επαρκή στοι¬ 
χεία για την συνέχιση της ερεύνας. 

Με Δελτίο Τύπου που απέστειλαν με αφορμή 
την εισαγγελική πρόταση οι συνήγοροι Πολιτι¬ 
κής Αγωγής, Κ. Παπαδάκης και Δ. Βαγιανού, κά¬ 
νουν λόγο για «ελλιπέστατη ανακριτική και προ- 
ανακριτική διαδικασία» και ζητούν την συνένω¬ 
ση της υπάρχουσας δικογραφίας με την εκκρεμή 
αστυνομική ερεύνα, που διεξήχθη κατόπιν εισαγ- 
γελικής εντολής και την συνέχιση των ανακρίσεων 
και της ερεύνας για την αποκάλυψη των δραστών. 
Οι εκατοντάδες χιλιάδες εργαζόμενοι και νεολαίοι 
που βγήκαμε στους δρόμους και απαιτήσαμε την 
τιμωρία των φυσικών και ηθικών αυτουργών της 
απόπειρας δολοφονίας στην Κ.Κούνεβα δεν θα 
επιτρέψουμε άλλο ένα κουκούλωμα! Θα τους δώ¬ 
σουμε την απάντηση που τους αξίζει! 

Τραγικός θάνατος 14 μεταναστών στον'Εβρο 

Σε τραγωδία εξελίχθηκε για 14 αφρικανούς και 
ασιάτες μετανάστες η απόπειρά τους να διασχί¬ 
σουν τον ποταμό Έβρο και να αναζητήσουν μια 
καλύτερη τύχη στην αντίπερα όχθη. Την Τρίτη 29 
Ιουνίου 9 μετανάστες βρέθηκαν νεκροί στην πα¬ 
ραποτάμια περιοχή του Διλόφου και των Μαρασί- 
ωνΈβρου και άλλοι 5 στην αντίπερα όχθη του πο¬ 
ταμού. Πρόκειται για νεαρά άτομα 20-25 χρονών 
όπως εκτίμησαν οι νεκροψίες στο νοσοκομείο της 
Αλεξανδρούπολης. Οι δουλέμποροι που τους προ¬ 
ωθούσαν στις ελληνικές όχθες επιβίβασαν σε βάρ¬ 
κες μόνο τα παιδιά και υποχρέωσαν τους μεγαλύ¬ 
τερους να κολυμπήσουν για να περάσουν απένα¬ 
ντι, κάτι που είχε σαν αποτέλεσμα οι μετανάστες 
να παρασυρθούν από τα ρεύματα που προκάλε- 
σαν οι έντονες βροχοπτώσεις των τελευταίων ημε¬ 
ρών. Στην ίδια περιοχή τον Μάιο άλλοι 5 άνθρω¬ 
ποι είχαν χάσει την ζωή τους. Όπως τονίζει ο διοι¬ 
κητής του νοσοκομείου Αλεξανδρούπολης, Νίκος 
Ραπτόπουλος, «η κατάσταση με τους νεκρούς πα¬ 
ράνομους δυστυχώς είναι πλέον καθημερινό φαι¬ 
νόμενο, με αποτέλεσμα να μην υπάρχει πλέον χώ¬ 
ρος στα ψυγεία του νεκροτομείου”. 

Τέλος στο δωρεάν/μειωμένο εισιτήριο ΑμεΑ 

Η Πανελλήνια Ομοσπονδία Αυτοκινητιστών 
Υπεραστικών Συγκοινωνιών και η Πανελλαδική 
Ομοσπονδία Αστικών Συγκοινωνιών (ΠΟΑΥΣ 
και ΠΟΑΣ) με απόφαση τους στερούν από την 1η 
Ιουλίου στα άτομα με αναπηρία το δικαίωμα δω¬ 
ρεάν ή μειωμένου κόστους μετακίνησης. Οι δυο 
ομοσπονδίες ρίχνουν την ευθύνη στο υπουργείο 
υγείας και κοινωνικής αλληλεγγύης ισχυριζόμενες 
πως δεν έχει εξοφλήσει τα ποσά που τους οφείλει 
βάσει τιμολογίων για την περίοδο μέχρι τις 30 Ιου¬ 
νίου και δεν έχει υπογράψει τα σχετικά συμφωνη¬ 
τικά για όλο το 2010. Η Εθνική Συνομοσπονδία 
Ατόμων με Αναπηρία (ΕΣΑμεΑ) καλεί τα άτομα με 
αναπηρία να επιδείξουν ανυπακοή στην απόφαση 
και να αρνηθούν την καταβολή εισιτηρίου. 

Εργατική Πάλη 5 


ΑΚΡΙΒΕΙΑ: Ο ληστής του εισοδήματος των εργαζομένων 

■ Σωφρόνης Παηαδόηουλος 


Ο πληθωρισμός, 
οι ιδιωτικοποιή¬ 
σεις και η φορο¬ 
λογική αφαίμα¬ 
ξη, που αποτε¬ 
λούν ουσιαστικά τις τρεις όψεις 
της ακρίβειας, λεηλατούν το ει¬ 
σόδημα των εργαζομένων και 
των φτωχών λαϊκών στρωμάτων. 

Το κύμα ανατιμήσεων κυ¬ 
ρίως στα βασικά είδη κατανά¬ 
λωσης που ξέσπασε από τις αρ¬ 
χές του χρόνου και η αύξηση 
της φορολογίας (κατάργηση του 
αφορολόγητου των 12.000 ευρώ 
και της αυτοτελούς φορολόγη- 
σης, αύξηση δυο φορές μέσα στο 
πρώτο 5μηνο των ειδικών φό¬ 
ρων για τσιγάρα, ποτά και καύ¬ 
σιμα, αύξηση του ΦΠΑ, νέα αύ¬ 
ξηση του ΦΠΑ από την 1 η Ιού¬ 
λη) θα προκαλέσουν νέες αυξή¬ 
σεις στις τιμές των αγαθών και 
υπηρεσιών με δραματικές επι¬ 
πτώσεις στο ήδη κουτσουρεμένο 
εισόδημα (μειωμένοι μισθοί και 
συντάξεις) εισόδημα των λαϊκών 
στρωμάτων από τα βάρβαρα μέ¬ 
τρα κυβέρνησης-ΔΝΤ-ΕΕ. 

Τον Μάιο ο πληθωρισμός 
έφτασε το 5,4% (4,8% τον Απρί¬ 
λιο) και με την νέα αύξηση του 
ΦΠΑ θα κυμανθεί σίγουρα 
γύρω στο 6,5% και αναμένεται 
να ξεπεράσει το 8% προς το τέ¬ 
λος του χρόνου. 

Πέρα όμως από τον πληθω¬ 
ρισμό και τους επίσημους στα¬ 
τιστικούς δείκτες (οι οποίοι άλ¬ 
λωστε έχουν μόνο μικρή και 
σχετική αξία, και συνήθως δι- 
αστρεβλωτική και παραπλανη¬ 
τική), υπάρχει και η καθημερι¬ 
νή πραγματικότητα που αντι¬ 
μετωπίζουμε: το σούπερ μάρκετ, 
τα μαγαζιά, η αγορά και συναλ¬ 
λαγές/λογαρ ιασμοί γενικότερα. 
Εδώ φαίνεται η απάτη για τους 
μισθοσυντήρητους, τους μερο- 
καματιάρηδες και τους συνταξι¬ 
ούχους που προωθεί η κυβέρνη¬ 
ση και οι αρμόδιες υπηρεσίες. 

Ενώ στο παρελθόν ανακοί¬ 
νωναν ότι ο πληθωρισμός αυξή¬ 
θηκε 1 ή 2 ή 3% ή τώρα ανακοι¬ 
νώνουν το -οπωσδήποτε υψη- 
λό-5,4%, τη στιγμή που πληρώ¬ 
νουμε 10, 20, 30 ή και 50% ακρι¬ 
βότερα τα αγαθά και τις υπηρε¬ 
σίες. 

Πληθωρισμός, ακρίβεια και 
αγοραστική δύναμη 

Είναι γνωστό ότι μόλις μπή¬ 
κε το ευρώ στη ζωή μας (2002) 
είχαμε μια τεράστια αύξηση των 
τιμών και έκτοτε είχαμε συνε¬ 
χείς ανατιμήσεις που ροκάνι¬ 
ζαν το εισόδημα των εργαζομέ¬ 
νων. Οι ανακοινώσεις των αρ¬ 
μόδιων υπηρεσιών κατά τα τε¬ 
λευταία χρόνια για πληθωρισμό 
γύρω στο 2% δεν έχει σχέση με 
την πραγματικότητα. Κι αυτό 
γιατί ο πληθωρισμός δεν είναι 
ο καθρέπτης της πραγματικής 


κατανάλωσης και επομένως 
δε δείχνει όλες τις επιπτώσεις 
στο λαϊκό εισόδημα. Γιατί πολ¬ 
λά από τα 400 είδη και υπηρεσίες 
που περιλαμβάνει δεν επηρεά¬ 
ζουν τη λαϊκή κατανάλωση. Έτσι 
πχ. το κρέας, τα ψάρια, τα φρού¬ 
τα και τα λαχανικά, τα είδη νοι¬ 
κοκυριού και άλλα αγαθά πλα¬ 
τιάς λαϊκής κατανάλωσης (υπη¬ 
ρεσίες, έξοδα αναψυχής, πετρέ¬ 
λαιο, βενζίνη κλπ) έχουν ανατι- 
μηθεί πολύ περισσότερο (υπάρ¬ 
χουν είδη που αυξήθηκαν 100 
ή και 200%), χωρίς η επίδρασή 
τους στον δείκτη του πληθωρι¬ 
σμού να είναι ανάλογη της επί¬ 
δρασής τους στο εργατικό και 
λαϊκό εισόδημα. 

Αγνωστη είναι ακόμη η επί¬ 
δραση της νέας αύξησης του 
ΦΠΑ από 1 η Ιουλίου στην αύ¬ 
ξηση του πληθωρισμού και των 
τιμών των αγαθών και υπηρε¬ 
σιών. Η προηγούμενη αύξηση 
του ΦΠΑ εκτίναξε τον πληθωρι¬ 
σμό στο 5,4% (η υψηλότερη τιμή 
εδώ και 13 χρόνια!), ενώ οι τι¬ 
μές ορισμένων βασικών προϊό¬ 
ντων αυξήθηκαν πολύ περισσό¬ 
τερο από 5,4%. Από τον Μάιο 
του 2009 έως τον Μάιο του 2010 
(και ουσιαστικά από την αρχή 
του 2010) η βενζίνη αυξήθηκε 
κατά 52,1%, το πετρέλαιο θέρ¬ 
μανσης κατά 39,6%, τα τέλη κυ¬ 
κλοφορίας και τα διόδια 36,6%, 
τα ασφάλιστρα 18%, τα αλκο- 
ολούχα ποτά 12,2%, τα τσιγά¬ 
ρα 17,8%, οι υπηρεσίες κινητής 
τηλεφωνίας 9,2%, το ηλεκτρικό 
ρεύμα 6,3% κλπ. 

Οι τρομακτικές μειώσεις 
στους μισθούς και τις συντά¬ 
ξεις δέχονται ένα δεύτερο ση¬ 
μαντικό πλήγμα από την εκτί¬ 
ναξη του πληθωρισμού και κυ¬ 
ρίως από την ακρίβεια, γιατί μει¬ 
ώνουν την αγοραστική δύναμη, 
δηλαδή αντιστοιχούν σε πολύ 
λιγότερα αγαθά και υπηρεσίες. 
Υπολογίζεται ότι ένας μέσος κα¬ 
ταναλωτής μόνο μετά τη νέα αύ¬ 
ξηση του ΦΠΑ χρειάζεται να δα¬ 
πανήσει για είδη Σούπερ Μάρ¬ 
κετ 6 ευρώ το μήνα περισσότε¬ 
ρα (έως και 11 ευρώ το μήνα από 
την αρχή του χρόνου). Τέλος, 
λόγω της ακρίβειας οι εργαζό¬ 
μενοι και τα φτωχά λαϊκά στρώ¬ 
ματα θα υποστούν μείωση της 
αγοραστικής τους δύναμης σε 
ετήσια βάση τουλάχιστον κατά 
έναν μισθό. 

Φορολογική αφαίμαξη και Ιδι¬ 
ωτικοποιήσεις 

Το φορολογικό σύστημα που 
ισχύει στη χώρα μας είναι από τα 
πιο άδικα στον κόσμο: Η σχέση 
άμεσων φόρων (φορολογία ει¬ 
σοδήματος) και έμμεσων (φορο¬ 
λογία προϊόντων και ΦΠΑ) είναι 
περίπου 1 προς 3, όταν η έμμεση 
φορολογία επιβαρύνει κυρίως 
τους εργαζόμενους και τα φτω¬ 


χά λαϊκά στρώματα. Τα 2/3 περί¬ 
που των άμεσων φόρων πληρώ¬ 
νονται από τους μισθωτούς και 
τους συνταξιούχους, όχι μόνο 
γιατί είναι η πολυπληθέστερη 
πληθυσμιακή ομάδα αλλά γιατί 
δηλώνουν μεγαλύτερο εισόδη¬ 
μα από άλλες κοινωνικές ομάδες 
(ελεύθεροι επαγγελματίες, εισο- 
δηματίες, αγρότες, βιομήχανοι 
και έμποροι κλπ) με τους βιομή- 
χανους να βρίσκονται λίγο πάνω 
από τους αγρότες που βρίσκο¬ 
νται στην τελευταία θέση! Άλλα 
και τα 2/3 του συνόλου των φό¬ 
ρων (άμεσων και έμμεσων) πλη¬ 
ρώνονται και πάλι από τους μι¬ 
σθωτούς, τους μεροκαματιάρη- 
δες και τους συνταξιούχους. 

Όπως όλες οι κυβερνήσεις 
έτσι και φέτος το αντιδραστικό 
ΠΑΣΟΚ άλλαξε το φορολογι¬ 
κό σύστημα προς το χειρότερο 
και σε βάρος των εργαζομένων, 
αύξησε δυο φορές τους ειδικούς 
φόρους και τον ΦΠΑ, αύξησε το 
συντελεστή φορολογίας ή έβαλε 
για πρώτη φορά ΦΠΑ σε υπηρε¬ 
σίες (δικηγορικές, συμβολαιο¬ 
γραφικές, ιατρικές κλπ). 

Όλοι οι νεοφιλελεύθεροι, 
του ΠΑΣΟΚ, της ΝΔ κα, λένε 
ότι οι ιδιωτικοποιήσεις -όπως 
και το ευρώ- θα βοηθήσουν την 
οικονομία και θα φέρουν «καλύ¬ 
τερες μέρες». Όμως η εμπειρία 
20 χρόνων (από την εποχή Μη- 
τσοτάκη) δείχνει εντελώς άλλα 
πράγματα, καθώς η οικονομία 
οδηγήθηκε στην χρεοκοπία και 
το βιοτικό επίπεδο σε πλήρη κα¬ 
τάρρευση. Όσο για το κράτος, 
έγινε πολύ πιο σπάταλο, πιο δι¬ 
εφθαρμένο, εχθρικό, εισπρακτι¬ 
κό και αυταρχικό προς τους ερ¬ 
γαζόμενους και τη νεολαία. Το 
δημόσιο χρέος και τα ελλείμμα¬ 
τα εκτινάχθηκαν στα ύψη, η ποι¬ 
ότητα των δημόσιων αγαθών και 
υπηρεσιών επιδεινώθηκε και οι 
τιμές τους ακρίβυναν κατά πολύ. 

Η κυβέρνηση Παπανδρέου 
έχει εξαγγείλει την ιδιωτικοποί¬ 
ηση των πάντων και το σταμά- 
τημα των κρατικών χρηματοδο¬ 
τήσεων προς τους ελλειμματι- 
κούς κρατικούς οργανισμούς και 
επιχειρήσεις.Έτσι, πολύ σύντομα 
πρέπει να αναμένουμε νέο τερά¬ 
στιο κύμα αυξήσεων, ειδικά στις 
συγκοινωνίες, την υγεία, την εκ¬ 
παίδευση κλπ, δηλαδή σε ζωτι¬ 
κούς τομείς για το εργατικό και 
λαϊκό εισόδημα. 

Νέο κύμα νεόπτωχων 

Σύμφωνα με στοιχεία της 
Γιουροστάτ, η Ελλάδα το 2009 
ήταν κατά 10% ακριβότερη από 
το μέσο όρο της ΕΕ. Αυτή η κα¬ 
τάσταση ασφαλώς χειροτέρευσε 
με τις νέες φορολογίες και τις δι¬ 
αδοχικές αυξήσεις του ΦΠΑ. Η 
κατάσταση αυτή δεν είναι πρω¬ 
τόγνωρη, όμως με δεδομένη την 
οικονομική κρίση και τη μείω¬ 


ση των εισοδημάτων των ελλη¬ 
νικών νοικοκυριών, το πρόβλη¬ 
μα μεγεθύνεται καθώς οι Έλλη¬ 
νες διαθέτουν μόλις το 94%της 
αγοραστικής δύναμης του μέ¬ 
σου ευρωπαίου (Γιούροστατ, Δε¬ 
κέμβριος 2009) και πληρώνουν 
ακριβότερα τα προϊόντα σε σχέ¬ 
ση με τους πιο εύπορους της ΕΕ 
μεταξύ των οποίων είναι οι Άγ¬ 
γλοι, οι Γάλλοι και οι Βέλγοι, που 
η αγοραστική τους δύναμη είναι 
μεταξύ 110% και 130% του μέ¬ 
σου όρου της ΕΕ. 

Η μείωση των μισθών, των 
συντάξεων, των λαϊκών εισοδη¬ 
μάτων και η ακρίβεια έχει παρά 


πολλές επιπτώσεις στην ελλη¬ 
νική κοινωνία. Έτσι έχει ήδη αρ¬ 
χίσει να παρατηρείται μεγάλη 
πτώση της κατανάλωσης που 
οδηγεί στο κλείσιμο πολλών 
επιχειρήσεων, αύξηση της αδυ¬ 
ναμίας αποπληρωμής παλαι¬ 
ών δανείων, αύξηση του αριθ¬ 
μού των συνανθρώπων μας που 
ζουν κάτω από το όριο της φτώ¬ 
χειας, αύξηση της παιδικής φτώ¬ 
χειας κλπ. 

Αυτή η κατάσταση θα χειρο- 
τερεύσει αν δεν ανατραπεί η κα¬ 
τοχική κυβέρνηση του ΠΑΣΟΚ 
και δε φύγουν από τη χώρα μας 
το ΔΝΤ και ΕΕ. 


Γιάννης Βερούχης 
(1931-2010) 

Έφυγε από τη ζωή στις 4/6/10 σε ηλικία 79 ετών ο γνωστός 
αγωνιστής του εργατικού και τροτσκιστικού κινήματος, Γιάννης 
Βερούχης. Πολλοί σύντροφοι, φίλοι και συγγενείς τον συνοδέ¬ 
ψαμε στην τελευταία κατοικία του στο νεκροταφείο Βύρωνα. 

Ο Γ. Βερούχης υπήρξε γιος του τροτσκιστή αγωνιστή και 
γραμματέα της «Ομοσπονδίας Αναπήρων και θυμάτων Πολέ¬ 
μου», Σταύρου Βερούχη, που έχασε την όρασή του στο μικρασια¬ 
τικό πόλεμο και δολοφονήθηκε από τους σταλινικούς στην Εύ¬ 
βοια. Επίσης η μητέρα του υπήρξε σημαντική αγωνίστρια του ερ¬ 
γατικού κινήματος, ενώ ήταν η υπεύθυνη των εφημερίδων του 
ΑΡΧΕΙΟΥ ΤΟΥ ΜΑΡΞΙΣΜΟΥ και άλλων εργατικών συνδικα¬ 
λιστικών εντύπων. 

Ο Γ. Βερούχης συμμετείχε από πολύ νέος στο εργατικό κίνη¬ 
μα. Ήταν λιθογράφος, υπήρξε ο ουσιαστικός ηγέτης για πολλά 
χρόνια του Σωματείου Λιθογράφων (μέχρι την δικτατορία) και 
βοήθησε πάρα πολύ στο να περάσει το Σωματείο στον έλεγχο 
των τροτσκιστών (ΚΔΚΕ). Το Σωματείο Λιθογράφων, «η τρο- 
τσκιστική σφηκοφωλιά» όπως έγραφε η εφημερίδα Αυγή, υπήρ¬ 
ξε ένα υποδειγματικό και πρότυπο Σωματείο στις δεκαετίες του 
’50 και ’60. 

Ο Γ. Βερούχης ήταν, επίσης, ηγετικό στέλεχος του ΚΔΚΕ μέ¬ 
χρι και την Δικτατορία, όταν δημιούργησε την οργάνωση ΔΕΑ 
(Δημοκρατικές Επιτροπές Αντίστασης). Οι ΔΕΑ είχαν μια σημα¬ 
ντική δράση τους πρώτους μήνες της δικτατορίας, αλλά γρήγορα 
(Οκτώβριος 1967) 38 από αυτούς συνελήφθησαν από την Ασφά¬ 
λεια και εκεί ουσιαστικά σταμάτησε η δράση τους. Στην πρώτη 
μεγάλη δίκη της χουντικής περιόδου 27 μέλη τους καταδικάστη¬ 
καν σε βαριές ποινές φυλάκισης. Ο ίδιος δεν συνελήφθηκε, αν και 
η Χούντα τον είχε επικηρύξει με μεγάλο χρηματικό ποσό. Κατόρ¬ 
θωσε να διαφύγει από την Ελλάδα μαζί με το σ. Γ. Κώτσου με μυ¬ 
θιστορηματικό τρόπο, παιρνώντας από την Κέρκυρα στην Ιταλία 
με μια απλή βάρκα! 

Συνέχισε την δράση του στο εξωτερικό (Ιταλία, Γαλλία, Γερ¬ 
μανία κλπ), ηγήθηκε μιας μικρής τροτσκιστικής ομάδας που εξέ¬ 
διδε το περιοδικό «Κομμουνιστής», και επέστρεψε στην Ελλάδα 
αμέσως μετά την πτώση της Δικτατορίας. Στην Ελλάδα η ομά¬ 
δα «Κομμουνιστής» μετεξελίχτηκε στην οργάνωση Σοσιαλιστική 
Επαναστατική Ένωση, η οποία εξέδιδε την εφημερίδα «Μάχιμα 
Φύλλα» αλλά πολύ γρήγορα διαλύθηκε και πολλά από τα μέλη 
της προσχώρησαν στην ΟΚΔΕ (ελλ. τμήμα της 4 ης Διεθνούς). Για 
ένα μικρό διάστημα και ο Γ. Βερούχης υπήρξε μέλος της ΟΚΔΕ. 
Τα τελευταία χρόνια μαζί με μια μικρή ομάδα συντρόφων του 
εξέδιδε την εφημερίδα «Σοσιαλιστική Προοπτική». 

Χωρίς αμφιβολία ο Γ. Βερούχης ήταν ένας αγωνιστής που 
αφιέρωσε όλη την ζωή του στο εργατικό κίνημα και στην υπόθε¬ 
ση του Σοσιαλισμού. Ωστόσο διέπραξε σημαντικά πολιτικά λάθη, 
που όμως δεν είναι η ώρα να απαριθμήσουμε. Ωστόσο, πρέπει να 
σημειώσουμε εδώ τις αντιμαρξιστικές θέσεις του για τους μετα¬ 
νάστες και τις απαράδεκτες και συκοφαντικές επιθέσεις του ενά¬ 
ντια στο σ. Χρήστο Αναστασιάδη. 

Σ.Π. 

6 Εργατική Πάλη 


ΠΟΛΙΤΙΚΗ 


ΤΡΟΙΚΑ ΚΑΙ ΚΥΒΕΡΝΗΣΗ ΚΑΤΑΡΓΟΥΗ ΤΗΗ ΑΣΦΑΛΙΣΗ 


Μ ε δύο διαφορετικά νομο- 
σχέδ ια- εκτρ ώ ματα που 
έχουν ήδη κατατεθεί στη 
Βουλή για να ψηφιστούν 
έως τις 13 Ιούλη, ετοιμάζεται η ουσια¬ 
στική κατάργηση των συντάξεων. Πρό¬ 
κειται για την μετατροπή των συντά¬ 
ξεων σε πενιχρά επιδόματα, ακόμη και 
για εργασία 40 ή 50 χρόνων, που είναι κι 
αυτά δεν είναι σίγουρο ότι θα δοθούν. 

Καταρχήν η κύρια σύνταξη σπάει 
σε δύο κομμάτια, στη Βασική Σύνταξη 
(Β.Σ.) και στην Ανταποδοτική Σύντα¬ 
ξη (Α.Σ.), στην οποία θα προστίθεται η 
Επικουρική. 

Η Βασική Σύνταξη 

Η Β.Σ. θα ανέρχεται στο ποσό των 
360 ευρώ για το 2010 και θα χορηγεί¬ 
ται για 12 μήνες. Όμως δεν θα χορηγεί¬ 
ται σε όλους, και όσοι την πάρουν δεν 
θα πάρουν το σύνολο του ποσού. Σύμ¬ 
φωνα με το άρθρο 3, παράγραφος 4 του 
νομοσχεδίου, οι προϋποθέσεις χορή¬ 
γησης της και το ύψος της θα καθορί¬ 
ζονται με υπουργική απόφαση και με 
τη σύμφωνη γνώμη της τρόικας, πά- 
ντα-κάτω από την οπτική της βιωσι¬ 
μότητας του συστήματος. Στην πραγ¬ 
ματικότητα η Β.Σ. είναι στον αέρα. Αλ¬ 
λωστε καταχρηστικά λέγεται σύντα¬ 
ξη, καθώς σύμφωνα με το άρθρο 1, με 
τίτλο «Εννοιολογικοί προσδιορισμοί» 
δεν αναλογεί στις ασφαλιστικές εισφο¬ 
ρές, αλλά είναι ένα προνοιακό επίδομα, 
όπως το ΕΚΑΣ χωρίς εγγυημένη χορή- 
γηση. 

Η Επικουρική Σύνταξη 

Το άρθρο 15 προβλέπει ότι, όπως 
και η Β.Σ., θα καθορίζεται με Υπουργι¬ 
κή Απόφαση και με τη σύμφωνη γνώ¬ 


μη της τρόικας, σύμφωνα πάντα με την 
βιωσιμότητα του συστήματος. Κι εδώ 
αναιρείται η εγγύηση του κράτους, μιας 
και στο εξής «το κράτος δεν θα καλύ¬ 
πτει τα τρέχοντα ή μελλοντικά ελλείμ¬ 
ματα», άρα και η Επικουρική Σύνταξη 
είναι στον αέρα! 

Η Ανταποδοτική Σύνταξη: 

Ο Συντάξιμος Μισθός (Σ.Μ.) υπολο¬ 
γίζεται με βάση τις εισφορές-αποδοχές 
όλου του εργασιακού ασφαλιστικού 
βίου, δηλαδή θα μειωθεί σημαντικά το 
ποσό βάσει του οποίου υπολογίζεται η 
σύνταξη. 

Το ποσοστό αναπλήρωσης αλλά¬ 
ζει κάθε έτος εργασίας: Μέχρι τώρα 
για κάθε έτος το ποσοστό αναπλήρω¬ 
σης ήταν 2%, άρα για 35 χρόνια εργασί¬ 
ας το ποσοστό αναπλήρωσης ήταν 70% 
επί του ΣΜ. Αντίστοιχα, για 15 έτη ερ¬ 
γασίας το ποσοστό αναπλήρωσης ήταν 
30%. Με τα νέα δεδομένα, στα 15 έτη 
εργασίας το ποσοστό αναπλήρωσης πέ¬ 
φτει στο 12% και για τα 35 χρόνια εργα¬ 
σίας το ποσοστό αναπλήρωσης πέφτει 
στο 33,19%. Ακόμη και με 50 χρόνια ερ¬ 
γασίας το ποσοστό αναπλήρωσης ορί¬ 
ζεται στο 55,2%, πολύ κάτω από το 70% 
που ισχύει για 35 χρόνια εργασίας. 

Τα κατώτατα όρια των 486 ευρώ 
για τις συντάξεις γήρατος καταργού- 
νται, και μαζί αυτή η ελάχιστη κοινω¬ 
νική προστασία. Το ίδιο το ΕΚΑΣ σχε¬ 
διάζουν να καταργηθεί με την ενσω¬ 
μάτωση στη Β.Σ. Παράλληλα οι συ¬ 
ντάξεις παγώνουν για 4 έτη, από το 
2010 έως και το 2013, ενώ καταργεί- 
ται η 13η και η 14η σύνταξη. Το ίδιο το 
φτωχο-επίδομα των 800 ευρώ που δεν 
θα το παίρνουν όλοι, μπορεί και αυτό 


να κοπεί από την τρόικα και τους δα- 
νειστές-τοκογλύφους. Από το 2014 και 
μετά, αυξήσεις ή μειώσεις στην ανταπο¬ 
δοτική σύνταξη θα δίνονται με υπουρ¬ 
γική απόφαση. 

Σημαντικές μειώσεις επιβάλλονται 
και στις πρόωρες συντάξεις, 6% ανά 
έτος, για κάθε χρόνο πρόωρης συνταξι- 
οδότησης πριν το 65ο έτος ηλικίας. Αν 
δηλαδή κάποιος βγει στο 60ό έτος (νω¬ 
ρίτερα αποκλείεται πλέον) θα έχει μεί¬ 
ωση 30% στην όποια σύνταξη πάρει, 
εκτός αν έχει 40 έτη εργασίας. 

Επιβάλλεται φόρος 3% έως και 
10% (Εισφορά Αλληλεγγύης Συνταξι¬ 
ούχων) σε συντάξεις κάθε είδους, πα¬ 
λιές και νέες, ιδιωτικού ή δημοσίου το¬ 
μέα, για ποσά πάνω από 1.400 ευρώ. Τέ¬ 
λος, όλα αυτά θα μπορούν να αναθεω¬ 
ρηθούν με υπουργική απόφαση ή προε¬ 
δρικό διάταγμα, αν η τρόικα και οι δα- 
νειστές-τοκογλύφοι το κρίνουν απαραί¬ 
τητο, σύμφωνα με το Μνημόνιο. 

Μερικά παραδείγματα 

Στο εξής οι συντάξεις είναι στον 
αέρα, και δεν είναι πια αυτονόητη/εγ¬ 
γυημένη η κοινωνική προστασία, η σύ¬ 
νταξη, η ασφάλεια, η υγεία, η πρόνοια 
κ.λπ. Το μόνο αυτονόητο είναι η επιθυ¬ 
μία των δανειστών και της τρόικας. Εί¬ 
ναι ενδεικτικά τα εξής δυο παραδείγμα¬ 
τα: 

1) Ασφαλισμένος με 15 έτη εργα¬ 
σίας, στα 65 και με Συντάξιμο Μισθό 
700 ευρώ, μέχρι σήμερα έπαιρνε 486 
ευρώ κύρια σύνταξη (210 ευρώ σύμφω¬ 
να με τις εισφορές του και 276 ευρώ για 
να φτάσει στο κατώτατο όριο). Ο ίδιος 
ασφαλισμένος στο εξής θα πάρει σίγου¬ 
ρα 84 ευρώ ανταποδοτική σύνταξη. Και 


ακόμη 135 ευρώ για τα 15 έτη, αν πάρει 
Βασική Σύνταξη: σύνολο 219 ευρώ, από 
τα 486 που θα έπαιρνε σήμερα! 

2) Ασφαλισμένος με 35 έτη εργασί¬ 
ας, στα 65 και με Σ.Μ. 2.200 ευρώ σή¬ 
μερα παίρνει το 70% του Σ.Μ., δηλα¬ 
δή 1.760 ευρώ κύρια σύνταξη. Ο ίδιος 
ασφαλισμένος στο εξής θα πάρει αντα¬ 
ποδοτική σύνταξη το 33,19% του Σ.Μ., 
δηλαδή 730,18 ευρώ. Και ακόμη 315 
ευρώ αν πάρει Βασική Σύνταξη, θα φτά¬ 
σει στα 1.045,18 ευρώ! 

Αυτό είναι το ασφα-ληστρικό σύ¬ 
στημα Τρόικας-κυβέρνησης. Στον πυ¬ 
ρήνα αυτών των νομοσχεδίων είναι η 
κατάργηση των συντάξεων με την τρο¬ 
μερή αύξηση των ορίων ηλικίας. Για¬ 
τί οι εργαζόμενοι θα υποχρεώνονται 
να δουλεύουν μέχρι τον θάνατό τους, 
αφού δεν θα μπορούν να ζήσουν με 
τις συντάξεις πείνας. Αλλωστε επι¬ 
βάλλονται αυξήσεις και στα όρια συ- 
νταξιοδότησης και στα έτη εργασίας 
για όλους, εκτός από όσους βγουν φέ¬ 
τος στη σύνταξη. Όλοι εξωθούνται να 
παραμείνουν στην εργασίας το νωρίτε- 
ρο μέχρι το 65ο έτος της ηλικίας τους 
και μετά από τουλάχιστον 40 έτη εργα¬ 
σίας. Κύρια θύματα είναι οι γυναίκες 
στο δημόσιο (στο όνομα της εξίσω¬ 
σης με τους άνδρες), οι εργαζόμενοι 
στα ΒΑΕ, οι τρίτεκνοι και άνω, οι έχο- 
ντες ήδη 35 ή 37 έτη εργασίας που δεν 
βγαίνουν φέτος στη σύνταξη. Χαμένοι 
όμως θα είναι όλοι οι εργαζόμενοι και 
τα φτωχά λαϊκά στρώματα, η συντριπτι¬ 
κή πλειοψηφία της κοινωνίας που έχει 
ανάγκη από ένα πραγματικό Κοινωνικό 
Ασφαλιστικό Σύστημα. 

■ Τηλέμαχος Λάχανης 


Σε τροχιά ιδιωτικοποίησης/διάλυσης το Εθνικό Σύστημα Υγείας 


Κ ατατέθηκε το σχέδιο νόμου με 
τίτλο «Για την αναβάθμιση του 
Ε.Σ.Υ.», την στιγμή που με τις 
υποδείξεις του Δ.Ν.Τ. εξελίσσεται μια 
άνευ προηγουμένου επίθεση στην εργα¬ 
τική τάξη της χώρας. Τυχαίο; Δε νομίζω. 
Δεν είναι άγνωστο ότι ο τομέας της υγεί¬ 
ας αποτελεί «φιλέτο» για τις ορέξεις του 
κεφαλαίου, μαζί με αυτόν της παιδείας. 
Ήδη η υγεία αιμορραγεί, καθώς οι δη¬ 
μόσιες δαπάνες λιγοστεύουν κάθε χρό¬ 
νο με τα αποτελέσματα που όλοι όσοι 
χρησιμοποιούμε το δημόσιο νοσοκομείο 
γνωρίζουμε: ελλείψεις σε βασικά υλικά 
και προσωπικό, επ’ αόριστον χαλασμέ¬ 
να μηχανήματα όπως οι τομογράφοι. Ας 
μην ξεγελιόμαστε λοιπόν από τον ελπι- 
δοφόρο τίτλο του νομοσχεδίου, το πε¬ 
ριεχόμενο και οι στόχοι του είναι που 
έχουν σημασία: 

Τα εξωτερικά ιατρεία ξεκινούν ολο¬ 
ήμερη λειτουργία, με στόχο «την εισ¬ 
ροή πόρων» από την εκμετάλλευση των 
υποδομών. Πρόκειται για ιδιωτικά απο¬ 
γευματινά ιατρεία μέσα στα δημόσια νο¬ 
σοκομεία, στα οποία οι ασθενείς πλη¬ 
ρώνουν μέσω των ασφαλιστικών ταμεί¬ 
ων, των ιδιωτικών ασφαλιστικών εται¬ 
ρειών αλλά και από την τσέπη τους, αν 
δεν έχουν συνάψει σύμβαση με το νοσο¬ 
κομείο. Τα έσοδα από την ολοήμερη λει¬ 
τουργία των μονάδων του ΕΣΥ και των 
υποδομών του, θα διατίθενται για την 


κάλυψη των αναγκών του νοσηλευτικού 
ιδρύματος, την αμοιβή επιπλέον εφη¬ 
μεριών, υπερωριακής απασχόλησης και 
επικουρικού προσωπικού. 

Προβλέπεται μηνιαία αποζημίωση 
για έναν σταθερό αριθμό εφημεριών και 
σε περίπτωση που πραγματοποιούνται 
περισσότερες από «επιτακτική ανάγκη», 
θα πληρώνονται από τα έσοδα (!) του 
νοσοκομείου. Αξίζει να σημειώσουμε, 
ότι ακόμα δεν έχουν πληρωθεί οι εφημε¬ 
ρίες του Μαρτίου. 

Στο νομοσχέδιο αναφέρεται «Ανά¬ 
πτυξη και αναβάθμιση του ανθρώπινου 
δυναμικού, θέσπιση κινήτρων και αξι¬ 
οκρατίας, εκπαίδευση-κατάρτιση και 
έρευνα». Τώρα ένας γιατρός δουλεύ¬ 
ει για τρεις, από εδώ και στο εξής θα 
«αναβαθμιστεί», θα δουλεύει για πέ¬ 
ντε, έξι και πάει λέγοντας. Δεν φτάνει 
φυσικά μόνο αυτό αλλά θα αξιολογείται 
κιόλας, ανοίγοντας την πόρτα και στις 
απολύσεις. 

Αναφέρεται επίσης «Νέα αρχιτεκτο¬ 
νική της Υγείας και Πρόνοιας» σύμφω¬ 
να με τη νέα διοικητική διάρθρωση της 
χώρας (Καλλικράτης). Να υποθέσουμε 
συνένωση νοσοκομείων όπως είδαμε και 
συνένωση Δήμων; Αλλωστε το σχέδιο 
νόμου προβλέπει με Προεδρικά Διατάγ¬ 
ματα την συγχώνευση των νοσοκομεί¬ 
ων του Ε.Σ.Υ. την μετατροπή ή την κα- 
τάρησή τους, μερικώς ή ολικώς. 


Διευρύνεται η δυνατότητα πρό¬ 
σληψης επιπλέον κλάδων επικουρι¬ 
κού προσωπικού (Φαρμακοποιοί, Βοη¬ 
θοί Φαρμακείου, Πληροφορικοί, Διαι¬ 
τολόγοι, Ακτινοφυσικοί) πέραν των για¬ 
τρών. Όλοι αυτοί θα πληρώνονται από 
τα έσοδα των νοσοκομείων και βέβαια 
δεν επαρκεί η λειτουργία των ολοήμε¬ 
ρων εξωτερικών ιατρείων. Φαινόμενα 
που ήδη υπάρχουν, όπως η διάλυση της 
βιβλιοθήκης πανεπιστημιακού νοσοκο¬ 
μείου για να νοικιαστεί ο χώρος σε τρά¬ 
πεζα, θα επεκταθούν μετατρέποντας το 
νοσοκομείο σε μίνι εμπορικό κέντρο 
προκειμένου να αντλεί έσοδα! 

Και το εκπληκτικό: «Ενδυνάμωση 
του εθελοντισμού στην υγεία και στην 
πρόνοια»! Στις αρμοδιότητες των εθε¬ 
λοντών συμπεριλαμβάνεται ακόμα και η 
φροντίδα ασθενών! 

Η τρόικα των ελεγκτών ΔΝΤ-ΕΕ- 
ΕΚΤ χαρακτήρισαν τα νοσοκομεία «μό¬ 
νιμη απειλή» για τον προϋπολογισμό, 
μαζί με τα ασφαλιστικά ταμεία και πα- 
ρήγγειλαν άμεσο περιορισμό των δα¬ 
πανών, τον οποίο θα ελέγξουν σε έναν 
μήνα. Την ίδια στιγμή, τα νοσοκομεία 
δεν μπορούν να λειτουργήσουν εξαι- 
τίας των τραγικών ελλείψεων σε προ¬ 
σωπικό και υλικοτεχνική υποδομή, ενώ 
χρωστούν στους προμηθευτές τους πε¬ 
ρίπου εφτά δισεκατομμύρια ευρώ. Ακό¬ 
μη άγνωστο παραμένει το ύψος των μι- 


ζών που λαμβάνουν μεγαλογιατροί και 
υπάλληλοι σε διευθυντικές θέσεις για 
την προώθηση ορισμένων υλικών και 
φαρμάκων. Την μεγαλύτερη ευθύνη βέ¬ 
βαια φέρουν οι κυβερνήσεις ΠΑΣΟΚ και 
ΝΔ, που με την πολιτική τους άνοιξαν 
τον δρόμο για υπερτιμολογήσεις υλικών. 

Μέσα σε αυτό το κλίμα συνεχίζονται 
ασφαλώς οι κινητοποιήσεις κυρίως σε 
νοσοκομεία της Αθήνας, με χαρακτηρι¬ 
στική περίπτωση αυτή του νοσοκομεί¬ 
ου Νίκαιας, όπου οι εργαζόμενοι ξεπέ- 
ρασαν τις 40 ημέρες επίσχεσης εργασί¬ 
ας. Οι κινητοποιήσεις επεκτείνονται και 
σε άλλες περιοχές της χώρας, σημάδι ελ- 
πιδοφόρο στον χώρο αυτό, σήμερα που 
ζούμε την περίοδο κατοχής από Δ.Ν.Τ.- 
Ε.Ε. Καθήκον μας είναι να ενισχύσουμε 
τους αγώνες των εργαζομένων, να οργα¬ 
νώσουμε συνελεύσεις σε κάθε νοσοκο¬ 
μείο, να πάρουμε αποφάσεις για απερ¬ 
γίες και επισχέσεις εργασίας. Όπου δεν 
μπορούν να γίνουν συνελεύσεις να ορ¬ 
γανώσουμε συγκεντρώσεις όσων θέ¬ 
λουν να κινητοποιηθούν, να συγκροτή¬ 
σουμε επιτροπές αγώνα για να ενημερώ¬ 
σουμε τους συναδέλφους μας και να ορ¬ 
γανώσουμε την αντίσταση ενάντια στα 
βάρβαρα μέτρα. Να διεκδικήσουμε ένα 
Ε.Σ.Υ. πραγματικά δημόσιο και δωρε¬ 
άν, προσανατολισμένου στις κοινωνικές 
ανάγκες. 

■ Γεωργία Βουλγαρέλλη 

Θεσσαλονίκη : Εξαπλώνονται οι κινητοποιήσεις στον Επισιτισμό 


Ξεπέρασε τους 2 μήνες ο αγώ¬ 
νας των εργαζομένων στο εστιατό¬ 
ριο Βαηφιεί, που διεκδικούν την επα- 
ναπρόσληψη του συναδέλφου Βαγγέ¬ 
λη Κιτσώνη που είχε εκδιωχθεί από την 
εργασία του για συνδικαλιστικούς λό¬ 
γους, την καταβολή των δεδουλευμέ¬ 
νων και την τήρηση της εργατικής νο¬ 
μοθεσίας. Η εργοδοσία μετά από έναν 
μήνα πολύμορφων κινητοποιήσεων των 
εργαζομένων και της Επιτροπής Αλλη¬ 
λεγγύης που συστάθηκε από την πρώτη 
στιγμή του αγώνα, προχώρησε σε ανα¬ 
στολή της λειτουργίας του καταστήμα¬ 
τος «λόγω ανωτέρας βίας». Έτσι θέλησε 
να εκβιάσει τους εργαζόμενους ότι το 
μαγαζί θα συνεχίσει να λειτουργεί σαν 
εργατικό κάτεργο ή θα πεταχτούν στον 
δρόμο. Σήμερα περνάει στην αντεπίθε¬ 
ση σε μια προσπάθεια να κάμψει τους 
εργαζόμενους, οι οποίοι παραμένουν 
απλήρωτοι σχεδόν ενάμιση μήνα, πο¬ 
ντάροντας στην οικονομική εξόντωσή 
τους και στην «κόπωση» των αλληλέγ¬ 
γυων συναγωνιστών. 

Ο αγώνας των εργαζομένων στο 
Β&ηηιιεΐ διεξάγεται σε μια περίοδο 
όπου κυβέρνηση, εργοδότες, ΔΝΤ και 


ΕΕ έχουν βάλει σαν στόχο τους την 
πλήρη κατάργηση των δικαιωμάτων και 
των κατακτήσεων της εργατικής τάξης. 
Στον κλάδο του επισιτισμού πολλά από 
τα βάρβαρα μέτρα που περνάνε σήμερα 
για το σύνολο των εργαζομένων εφαρ¬ 
μόζονται εδώ και αρκετά χρόνια. Η 
ανασφάλιστη εργασία, οι ελαστικές ερ¬ 
γασιακές σχέσεις, η καταπάτηση των 
συλλογικών συμβάσεων εργασίας, η ερ- 
γοδοτική τρομοκρατία και αυθαιρεσία 
είναι καθεστώς. Γίνεται αντιληπτό ότι 
από εδώ και στο εξής οι αγώνες συνολι¬ 
κά της εργατικής τάξης θα είναι αγώνες 
για την επιβίωση. Τη στιγμή μάλιστα 
που η κυβέρνηση καταργεί κάθε έννοια 
της εργατικής νομοθεσίας, οι εργαζόμε¬ 
νοι δεν θα έχουμε παρά μόνο αυτά που 
θα διεκδικούμε με μαχητικούς, ανυπο¬ 
χώρητους, αυτοοργανωμένους αγώνες, 
χωρίς συμβιβασμούς μέχρι τέλους. 

Πράγματι, ο αγώνας στο Βαηφιεΐ 
εμπεριέχει όλα εκείνα τα χαρακτηρι¬ 
στικά που απαιτούνται στη νέα εποχή 
που έχουμε μπει. Οι εργαζόμενοι απο¬ 
φάσισαν ότι δεν αρκεί μόνο να μείνουν 
στις καταγγελίες στην επιθεώρηση ερ¬ 
γασίας και στο ΙΚΑ, αλλά ότι για να 


κερδίσουν θα πρέπει να αγωνιστούν μέ¬ 
χρι τέλους. Οι ίδιοι διαμόρφωσαν τα αι¬ 
τήματα και τις μορφές πάλης τους, ενω¬ 
μένοι και ενάντια στις προσπάθειες της 
εργοδοσίας να τους δωροδοκήσει δίνο- 
ντάς τους «κάτω από το τραπέζι» δήθεν 
μέρος των δεδουλευμένων για να εγκα- 
ταλείψουν τον απολυμένο συνάδελ¬ 
φό τους και να σταματήσουν τις κινη¬ 
τοποιήσεις. Παίρνοντας θάρρος ο ένας 
από τον άλλον και από τις καθημερινές 
παραστάσεις διαμαρτυρίας της Επιτρο¬ 
πής Αλληλεγγύης, οι εργαζόμενοι που 
δούλευαν μέχρι την αναστολή της λει¬ 
τουργίας του καταστήματος, δεν λύ¬ 
γισαν μπροστά στην τρομοκρατία και 
τις απειλές της εργοδοσίας. Βλέπο¬ 
ντας την αρνητική στάση της πλειοψη- 
φίας του σωματείου που ελέγχεται από 
το ΠΑΜΕ, ζήτησαν την έμπρακτη υπο¬ 
στήριξη των εργαζομένων και της νεο¬ 
λαίας, δημιουργώντας το δικό τους αυ- 
τοοργανωμένο όργανο αγώνα, την Επι¬ 
τροπή Αλληλεγγύης. Δημιούργησαν 
ταμείο αλληλοβοήθειας αρχικά για τον 
απολυμένο συνάδελφο και έπειτα για 
όλους τους εργαζόμενους και για την 
κάλυψη των εξόδων του αγώνα. 


Δεν πρόκειται για μια απλή διαμαρ¬ 
τυρία αλλά για έναν μαχητικό αγώνα 
διάρκειας με ριζοσπαστικές μορφές 

πάλης που ήδη έχει ασκήσει αφόρητη 
οικονομική πίεση στην εργοδοσία και 
προσπαθεί να βρει ανταπόκριση και να 
διαχυθεί σε όλους τους εργαζόμενους. 
Εκτός από τις παραστάσεις διαμαρτυρί¬ 
ας έξω από το Β&ηηιιεΐ, συμμετείχαν σε 
όλες τις απεργιακές κινητοποιήσεις και 
τα συλλαλητήρια ενώνοντας τη φωνή 
τους με όλους τους εργαζόμενους ενά¬ 
ντια στα αντεργατικά μέτρα, ενημερώ¬ 
νοντας με ομιλίες και προκηρύξεις για 
τη εξέλιξη του αγώνα, ζητώντας την αλ¬ 
ληλεγγύη και την οικονομική στήριξη. 

Ο αγώνας των εργαζομένων στο 
Βαικμιεί αποτελεί παράδειγμα και δί¬ 
νει προοπτική για την ανασυγκρότηση 
του συνδικαλισμού στο χώρο του επισι¬ 
τισμού. Σε δύο ακόμη καταστήματα του 
επισιτισμού, στο ΒαΓθεΙοηίΕ^ και στον 
Καφεναί, οι εργαζόμενοι προχώρησαν 
σε κινητοποιήσεις ενάντια στις απολύ¬ 
σεις και την κατάφορη παραβίαση της 
εργατικής νομοθεσίας και της συλλογι¬ 
κής σύμβασης εργασίας. 


ΒΑΚΘΕΕΟΝΙΚΑ: Οι εργαζόμενοι αυτοδιαχειρίζονται το κατάστημα 

Στις αρχές Ιουνίου η εργοδοσία στο ρεστοράν ΒαΓθεΙοηίΕα ανακοίνωσε στους εργαζόμενους 
ότι το μαγαζί «δεν πηγαίνει καλά» και θα έπρεπε να αποδεχτούν είτε να κλείσει το κατάστημα για 
τον Ιούνιο-Ιούλιο και να μείνουν απλήρωτοι και να συζητήσουν τον νέο μισθό τους τον Σεπτέμ¬ 
βριο, ή να απολυθούν παίρνοντας την αποζημίωση τον Οκτώβριο. Η απάντηση των εργαζομένων 
ήταν αποστομωτική. Παίρνοντας θάρρος από τους συναδέλφους τους στο Βαηηιαεΐ προειδοποί¬ 
ησαν την εργοδοσία ότι θα καταγγείλουν τις παραβιάσεις της εργατικής νομοθεσίας στην επιθε¬ 
ώρηση εργασίας και στο ΙΚΑ και θα απαντήσουν με κινητοποιήσεις (Παραστάσεις διαμαρτυρίας) 
προτείνοντας να κρατήσουν τη λειτουργία του μαγαζιού για τους δύο καλοκαιρινούς μήνες μό¬ 
νοι τους. Κάτω από την πίεση των κινητοποιήσεων στο Βαηηιιεΐ και μπροστά στην αποφασιστι¬ 
κότητα των εργαζομένων του Β&ΓθεΙοηίΕα η εργοδοσία αποδέχτηκε το αίτημα. 

Οι εργαζόμενοι, παρά τις αδυναμίες και τις αρχικές αμφιταλαντεύσεις τους (κυρίως στο πώς 
θα ανοίξουν τον αγώνα προς τα έξω ζητώντας αλληλεγγύη), έχουν κλείσει ήδη έναν μήνα αυτο¬ 
διαχείρισης του μαγαζιού. Καθημερινά συνεδριάζουν συναποφασίζοντας για τις δουλειές (καθα¬ 
ριότητα, προμήθειες, βάρδιες κ.λπ.), μοιράζονται εξίσου το μεροκάματο σπάζοντας τις διαιρέσεις 
των ειδικοτήτων, της παλαιότητας κ.λπ. Συμμετείχαν στη Γενική Απεργία της 29ης Ιουνίου όπου 
το μαγαζί έμεινε κλειστό για όλο το 24ωρο καθώς και στο Αντιρατσιστικό Φεστιβάλ Θεσσαλο¬ 
νίκης. Σήμερα, με τη βοήθεια της Επιτροπής Αλληλεγγύης και της «Αντεπίθεσης των Εργαζομέ¬ 
νων» στον Επισιτισμό, δεκάδες αλληλέγγυοι στηρίζουν έμπρακτα το πείραμα της αυτοδιαχείρι¬ 
σης των εργαζομένων του Β&ΓθεΙοηίΕα. 


Κινητοποιήσεις και στο ΚΑΦΕΝΕΙΟ «ΚΑΦΕΝΑΙ» 

Από καιρό οι εργαζόμενοι του Καφεναί συζητούσαν για 
τις κινητοποιήσεις στο Βαηηιιεΐ, καθώς η κατάσταση στο 
μαγαζί που εργάζονται δεν διαφέρει και πολύ. Σε συνερ¬ 
γασία με τους συναδέλφους από το Βαηηιιεΐ προχώρησαν 
σε καταγγελίες στην επιθεώρηση εργασίας και στο ΙΚΑ. 
Στη συνάντηση με τον εργοδότη απαίτησαν να σκιστούν 
τα χαρτιά οικειοθελούς παραίτησης που ο εργοδότης είχε 
αποσπάσει εκβιαστικά από τους εργαζόμενους, να πληρω¬ 
θούν τα δεδουλευμένα και να εφαρμόζεται η κλαδική σύμ¬ 
βαση εργασίας. 

Ο εργοδότης αρνήθηκε να ικανοποιήσει τα αιτήματα 
επιχειρώντας να τους τρομοκρατήσει. Μετά την παράστα¬ 
ση διαμαρτυρίας στις 30 Ιουνίου έξω από το μαγαζί, η ερ¬ 
γοδοσία έντρομη υπέγραψε την ικανοποίηση των αιτημά¬ 
των και δεσμεύτηκε ότι θα αρχίσει σταδιακά να τα εφαρ¬ 
μόζει. Οι εργαζόμενοι είναι σε επαγρύπνηση, καθώς έχουν 
κάνει ξεκάθαρο στην εργοδοσία ότι αν παραβεί τη συμφω¬ 
νία οι παραστάσεις διαμαρτυρίας θα συνεχιστούν. 


Συμπεράσματα και προοπτικές του αγώνα 


Οι εργαζόμενοι και από τα τρία κα¬ 
ταστήματα συνειδητοποιούν ότι ο αγώ¬ 
νας τους είναι κοινός και προωθούν 
στην πράξη την ενότητα και την αλλη¬ 
λεγγύη. Σ’ όλη τη διάρκεια του αγώ¬ 
να η στάση της συνδικαλιστικής γρα¬ 
φειοκρατίας που ηγείται στο Εργατικό 
Κέντρο Θεσσαλονίκης ήταν απαράδε¬ 
χτη. Απέδειξε ότι ούτε θέλει ούτε μπο¬ 
ρεί να οργανώσει και να στηρίξει μαχη¬ 
τικούς αγώνες, αντιμετωπίζοντας τους 
συγκεκριμένους αγώνες σαν συνηθι¬ 
σμένους (όπως ακριβώς αντιμετωπίζει 
και την επίθεση κυβέρνησης-ΔΝΤ-ΕΕ). 
Δεν συμμετείχε στις κινητοποιήσεις, δεν 
εξέδωσε ούτε ψήφισμα συμπαράστασης 
και δεν στήριξε ούτε καν οικονομικά. Ο 
μόνιμος «καημός» των γραφειοκρατών 
είναι πότε θα λήξουν οι κινητοποιήσεις 
και πότε θα συμβιβαστούν οι εργαζόμε¬ 
νοι. Την περίοδο που η εργοδοσία στο 
Β&ηηιιεΐ ανέστειλε τη λειτουργία του 
μαγαζιού επιρρίπτοντας την ευθύνη για 
τους 21 εργαζόμενους που έμειναν στον 
δρόμο στις κινητοποιήσεις, η συνδικαλι¬ 


στική γραφειοκρατία κράτησε ίσες απο¬ 
στάσεις. Παράλληλα στη γενική απερ¬ 
γία της 29ης Ιουνίου απαγόρευσε στους 
εργαζόμενους να μιλήσουν στην απερ- 
γιακή συγκέντρωση κλείνοντάς τους 
τα μικρόφωνα. Μοναδική εξαίρεση από 
τις δυνάμεις που δρουν στο ΕΚΘ ήταν 
αυτή του εκπροσώπου της Αυτόνομης 
Παρέμβασης, που συμμετείχε στις πρώ¬ 
τες διαπραγματεύσεις με την εργοδοσία 
του Βαηηυεΐ καθώς και στην επιθεώρη¬ 
ση εργασίας. 

Από την άλλη, η συνδικαλιστική 
γραφειοκρατία του ΠΑΜΕ που ελέγ¬ 
χει το σωματείο επισιτισμού στη Θεσ¬ 
σαλονίκη και που οι εργαζόμενοι είναι 
μέλη του, είχε την πιο κατάπτυστη στά¬ 
ση. Αρχικά ψήφισε ένα κείμενο συμπα¬ 
ράστασης, αλλά διέγραψε τις παραστά¬ 
σεις διαμαρτυρίας δείχνοντας τον δρό¬ 
μο που θα ακολουθήσει. Οι «ταξικοί» 
συνδικαλιστές του ΠΑΜΕ δεν συμμε¬ 
τείχαν σε καμία κινητοποίηση, ούτε συ- 
γκάλεσαν γενική συνέλευση του σωμα¬ 
τείου για να ενημερωθούν οι συνάδελ¬ 


φοι του κλάδου, ούτε μπήκαν στον κόπο 
να συναντηθούν με τους εργαζόμενους. 
Παρόλα αυτά «βρήκαν χρόνο» για συ¬ 
νάντηση με την εργοδοσία του Βαηηιιεί 
και με κάποια από τα τσιράκια της, επι¬ 
βεβαιώνοντας με τον πιο κατηγορηματι¬ 
κό τρόπο τη φιλοεργοδοτική τους στά¬ 
ση. Ακόμη χειρότερα έκαναν παρατηρή¬ 
σεις στις εργαζόμενες στον «Καφεναί» 
ότι θα έπρεπε πρώτα να «συζητήσουν» 
μαζί τους, προτού προβούν σε οποιαδή¬ 
ποτε κίνηση, τρομοκρατώντας τις ότι θα 
βρεθούν στον δρόμο, όπως και οι συνά¬ 
δελφοί τους στο Βαηηιιεί. 

Τέλος η Πρωτοβουλία Πρωτοβάθ¬ 
μιων Σωματείων, όπου συμμετέχουν και 
δυνάμεις της άκρας αριστεράς, περιόρι¬ 
σε την αλληλεγγύη της στο να οδηγή¬ 
σει δύο πορείες να περάσουν έξω από το 
Βαηηυεΐ.Υπολείπεται πολύ στην έμπρα¬ 
κτη αλληλεγγύη, δηλαδή στη στήριξη 
των παραστάσεων διαμαρτυρίας, της 
επιτροπής αλληλεγγύης, της οικονο¬ 
μικής ενίσχυσης του αγώνα. Όμως μια 
Πρωτοβουλία Σωματείων θα πρέπει να 


έχει ως βασικό καθήκον, ειδικά στη νέα 
εποχή, την έμπρακτη αλληλεγγύη σε τέ¬ 
τοιους εργατικούς αγώνες. 

Η μάχη και στα τρία καταστήματα 
πρέπει να αγκαλιαστεί από όλους τους 
εργαζόμενους και τη νεολαία και να νι¬ 
κήσει. Μας δείχνει τον δρόμο για το 
πώς πρέπει να απαντήσουμε στις χιλιά¬ 
δες απολύσεις και τα λουκέτα, στην κα¬ 
τεδάφιση των εργασιακών και ασφαλι¬ 
στικών δικαιωμάτων. Η νίκη τους θα εί¬ 
ναι νίκη για όλη την εργατική τάξη. Θα 
μας οπλίσει με δύναμη και αποφασιστι¬ 
κότητα για να αγωνιστούμε σε όλους 
τους χώρους εργασίας για να μην εφαρ¬ 
μοστούν τα βάρβαρα αντεργατικά μέ¬ 
τρα κυβέρνησης-ΔΝΤ-ΕΕ. Αυτή θα εί¬ 
ναι η σημαντικότερη έμπρακτη αλλη¬ 
λεγγύη, δηλαδή να εξαπλώσουμε τον 
αγώνα σε περισσότερους χώρους εργα¬ 
σίας, να κάνουμε 1,2,3, πολλά Βαπφίεί. 
Να στηρίξουμε έμπρακτα τις κινητοποι¬ 
ήσεις των εργαζομένων, να τους ενισχύ- 
σουμε οικονομικά, να μην επιτρέψουμε 
την εργοδοσία του Β&ηηιιεί: να τους εξο¬ 
ντώσει οικονομικά. 

Φάκελος: Εργασιακό 

Εφιαλτικές ανατρ 


Μετατρέπουν τους ερ 


Μείωση κατά 50% της 
αποζημίωσης απόλυσης, 
αύξηση στο 5% τον 
ορίου απολύσεων, 
χαμηλότερες από τα 
«κατώτατα» όρια 
αμοιβές για τους νέους 
έως 25 ετών, κατάργηση 
της προσφυγής στη 
Διαιτησία για τη 
σύναψη συλλογικών 
συμβάσεων, μείωση 
της αμοιβής των 
υπερωριών και έμμεση 
κατάργηση της 
σύμβασης της ΓΣΕΕ με 
δυνατότητα χειρότερων 
ρυθμίσεων σε κλαδικές 
και επιχειρησιακές 
συμβάσεις. Είναι 
τα βασικά σημεία 
που θα προβλέπει 
το νέο νομοσχέδιο- 
οδοστρωτήρας για τις 
Εργασιακές Σχέσεις. 


■ Σοφία Θεοδωροπούλου 


ΧΡΟΝΟΣ 

ΥΠΗΡΕΣΙΑΣ 

ΑΠΟΖΗΜΙΩΣΗ 

ΧΩΡΙΣ 

ΠΡΟΕΙΔΟ¬ 

ΠΟΙΗΣΗ 

ΚΑΤΑΓΓΕΛΙΑ ΜΕΤΑ ΑΠΟ ΠΡΟΕΙΔΟΠΟΙΗΣΗ 

(Τακτικές 

αποδοχές) 

Χρόνος 

προειδοποίησης 
μέχρι σήμερα 
(Ν.2112/1920 & 
Ν.3198/1955) 

Χρόνος 

προειδοποίησης 
με τις νέες 
εξαγγελίες 

Ποσόν 

αποζημίω¬ 

σης 

2 μήνες -1 έτος 

1 μηνός 

1 μήνας 

1 μήνας 

1/2 μηνός 

1 έτος - 4 έτη 

2 μηνών 

2 μήνες 

1 μήνας 

1 μηνός 

4 έτη - 6 έτη 

3 μηνών 

3 μήνες 

1 μήνας 

11/2 μηνών 

6 έτη - 8 έτη 

4 μηνών 

4 μήνες 

1 μήνας 

2 μηνών 

8 έτη - 10 έτη 

5 μηνών 

5 μήνες 

1 μήνας 

2 1/2 μηνών 

10 έτη 

6 μηνών 

6 μήνες 

1 μήνας 

3 μηνών 

11 έτη 

7 μηνών 

7 μήνες 

2 μήνες 

3 1/2 μηνών 

12 έτη 

8 μηνών 

8 μήνες 

2 μήνες 

4 μηνών 

13 έτη 

9 μηνών 

9 μήνες 

2 μήνες 

4 1/2 μηνών 

14 έτη 

10 μηνών 

10 μήνες 

2 μήνες 

5 μηνών 

15 έτη 

11 μηνών 

11 μήνες 

2 μήνες 

5 1/2 μηνών 

16 έτη 

12 μηνών 

12 μήνες 

3 μήνες 

6 μηνών 

17 έτη 

13 μηνών 

13 μήνες 

3 μήνες 

6 1/2 μηνών 

18 έτη 

14 μηνών 

14 μήνες 

3 μήνες 

7 μηνών 

19 έτη 

15 μηνών 

15 μήνες 

3 μήνες 

7 1/2 μηνών 

20 έτη 

16 μηνών 

16 μήνες 

3 μήνες 

8 μηνών 

... κατά 

ανάλογο τρόπο 

... κατά ανάλογο 
τρόπο 

... κατά ανάλογο 
τρόπο 

4μήνες για πάνω 
από 20 έτη 
συμπληρωμένα 

... κατά 
ανάλογο 
τρόπο 


Σ την κατάθεση ξεχωριστού νομο¬ 
σχεδίου για τις αλλαγές στις εργα¬ 
σιακές σχέσεις, το οποίο θα κατα¬ 
τεθεί στη Βουλή προς ψήφιση εντός του 
καλοκαιριού, προσανατολίζεται τώρα το 
υπουργείο Εργασίας. 

Ο αρχικός σχεδιασμός της κυβέρνη¬ 
σης, σύμφωνα με τον οποίο οι αλλαγές θα 
περνούσαν με προεδρικό διάταγμα, προ- 
σέκρουσε στις αντιδράσεις των εργαζομέ¬ 
νων, των συνδικάτων και των συνδικαλι¬ 
στών. Στην συνέχεια επιχειρήθηκε η ψήφι¬ 
ση των αλλαγών στο Εργασιακό ως διά¬ 
ταξη του ασφαλιστικού νομοσχεδίου, που 
όμως και πάλι ανατράπηκε από τις σφο¬ 
δρές αντιδράσεις όχι μόνο της αντιπολί¬ 
τευσης αλλά και της κοινοβουλευτικής 
ομάδας του κυβερνώντος κόμματος. Τε¬ 
λικά με την «παραχώρηση» της κατάθε¬ 
σης ξεχωριστού νομοσχεδίου, η κυβέρ¬ 
νηση προσπάθησε -ανεπιτυχώς- να κα¬ 
τευνάσει το κλίμα (σάμπως έχει διαφο¬ 
ρά αν η κατεδάφιση των εργασιακών σχέ¬ 
σεων θα γίνει από την Βουλή ή με Προε¬ 
δρικό Διάταγμα!). Τώρα κάνει υποκριτικές 
εκκλήσεις προς τους «κοινωνικούς εταί¬ 
ρους», ΓΣΕΕ και ΣΕΒ, να τα βρουν στις δι¬ 
απραγματεύσεις για τις συλλογικές συμ¬ 
βάσεις, λες και δεν είναι η ίδια που νομο¬ 
θετεί στρώνοντας τον δρόμο για την ισο- 
πέδωση των εργατικών δικαιωμάτων και 
κατακτήσεων ενός αιώνα, συμπεριλαμβα¬ 
νομένων και των συλλογικών συμβάσεων. 

Οι ανατροπές στις εργασιακές σχέσεις 

Μέχρι την στιγμή που γράφονται αυ¬ 
τές οι γραμμές δεν έχει κατατεθεί το νο¬ 
μοσχέδιο, ωστόσο τα αρχικά Προεδρικά 
Διατάγματα που έδωσε στη δημοσιότητα 
το υπουργείο ξεκαθαρίζουν τις επερχόμε- 
νες ισοπεδωτικές ανατροπές στις εργασι¬ 
ακές σχέσεις. 

> Κατάργηση προσφυγής στη Διαιτησία 

Προσφυγή στη διαιτησία θα γίνεται 
είτε με κοινή συμφωνία των μερών είτε 
μονομερώς από οποιοδήποτε μέρος, εφ' 
όσον το άλλο αρνήθηκε τη Μεσολάβηση. 
Με αυτό τον τρόπο ο εργοδότης θα προ¬ 
σέρχεται στην Μεσολάβηση για μια «χα¬ 
λαρή συζήτηση», εφόσον η απόφαση του 
μεσολαβητή δεν έχει δεσμευτικό χαρακτή¬ 
ρα, και στη συνέχεια θα αρνείται το αποτέ¬ 
λεσμα αυτής και θα μπλοκάρει την όποια 
διαπραγμάτευση με το να μην προσέρχε¬ 
ται στην διαιτησία. 

Ακόμη πρόθεση του υπουργείου είναι 
να τεθεί ως όρος η ομόφωνη έγκριση από 
τους εργαζόμενους και τους εργοδότες 
των διαιτητών και των μεσολαβητών, δι¬ 
αφορετικά, σε περίπτωση μη συμφωνίας, 
θα καθίσταται αδύνατη η προσφυγή στον 
ΟΜΕΔ. 

Μέχρι σήμερα η πλειοψηφία των ΣΣΕ 
και άλλων διαιτητικών αποφάσεων, έχουν 
κατοχυρωθεί μέσω της μονομερούς προ¬ 
σφυγής της πιο αδύναμης πλευράς, δη¬ 
λαδή των εργαζομένων στην Διαιτησία, 
όπου ο Διαιτητής κάτω και από την πίεση 


του κινήματος εξέδιδε μια (σχετικώς) φι¬ 
λεργατική απόφαση, που είχε υποχρεωτι¬ 
κό χαρακτήρα για την εργοδοσία. Η επί 
της ουσίας κατάργηση της μονομερούς 
προσφυγής είναι η δια της πλαγίας οδού 
κατάργηση των ΣΣΕ και κάθε στοιχειώ¬ 
δους προστασίας των εργαζομένων από 
τις ορέξεις του κεφαλαίου. 

> Αύξηση ορίου απολύσεων 

Αυξάνεται το όριο των απολύσεων για 
τις επιχειρήσεις με προσωπικό άνω των 20 
ατόμων, αφού στις επιχειρήσεις με λιγότε¬ 
ρο προσωπικό οι απολύσεις είναι ελεύθε¬ 
ρες. Οι επιχειρήσεις με προσωπικό από 20 
έως 150 εργαζομένους μπορούν να απολύ¬ 
ουν 6 άτομα τον μήνα (ήταν 4 στις επιχει¬ 
ρήσεις μέχρι 200 άτομα) και οι επιχειρή¬ 
σεις με προσωπικό άνω των 150 ατόμων 
μπορούν να απολύουν το 5% του προσω¬ 
πικού (από 2% που ίσχυε μέχρι σήμερα) 
και μέχρι 30 εργαζομένους τον μήνα. 

> Μείωση αποζημίωσης απόλυσης 

Έως τώρα ίσχυε η χορήγηση μισής 
αποζημίωσης, εφόσον ο εργοδότης προει¬ 
δοποιήσει τον εργαζόμενο ότι θα τον απο¬ 
λύσει, γραπτώς και εγκαίρως, τόσους μή¬ 
νες πριν όσοι είναι οι μηνιαίοι μισθοί απο¬ 
ζημίωσης, δηλαδή από έναν έως 24 μήνες. 
Όπως φαίνεται στον Πίνακα, με την πρό¬ 
ταση του υπουργείου για δραστικό περι¬ 
ορισμό του χρόνου προειδοποίησης είναι 
ευκολότερο ο εργοδότης να απολύει κα¬ 
τόπιν προειδοποίησης και έτσι να κατα¬ 
βάλλει μειωμένη κατά 50% αποζημίωση, 
κάτι που δεν συνηθιζόταν μέχρι σήμερα. 


Ακόμη, η καταβολή των αποζημιώσε¬ 
ων θα μπορεί να γίνεται σε δόσεις. Συγκε¬ 
κριμένα, όταν η αποζημίωση υπερβαίνει 
τις αποδοχές δύο μηνών, ο εργοδότης υπο- 
χρεούται να καταβάλλει κατά την απόλυ¬ 
ση μέρος της αποζημίωσης που αντιστοι¬ 
χεί στις αποδοχές δύο μηνών, ενώ το υπό¬ 
λοιπο ποσό θα καταβάλλεται σε διμηνιαί¬ 
ες δόσεις ύψους τουλάχιστον δύο μηνιά¬ 
τικων η καθεμιά. Πέραν από τον τεμαχι¬ 
σμό του συνολικού ποσού αποζημίωσης 
σε διμηνιαίες δόσεις φιλανθρωπίας, αυτή 
η ρύθμιση αφαιρεί από τον απολυμένο τη 
δυνατότητα να καταγγείλει την απόλυσή 
του λόγω μη καταβολής του συνόλου της 
αποζημίωσης, όπως συνέβαινε μέχρι σήμε¬ 
ρα. 

> Απολύσεις εργαζομένων μεγάλης ηλικίας 
Οι εργαζόμενοι μεγάλης ηλικίας που 
απολύονται έχουν το «δικαίωμα» της αυ¬ 
τασφάλισης για το διάστημα της επιδότη¬ 
σής τους από τον ΟΑΕΔ. Για ασφαλισμέ¬ 
νους ηλικίας 57 έως 60 ετών το 50% του 
κόστους της αυτασφάλισης θα καλύπτε¬ 
ται από τον εργοδότη, ενώ το ποσοστό θα 
φθάνει στο 80% του κόστους για ασφαλι¬ 
σμένους ηλικίας 60 έως 64 ετών. Το υπό¬ 
λοιπο κόστος θα μπορεί να καλυφτεί από 
τον ΟΑΕΔ, πράγμα μάλλον απίθανο στην 
πράξη αν αναλογιστούμε ότι ο ήδη κατα¬ 
χρεωμένος ΟΑΕΔ σύντομα θα βουλιάξει 
υπό το βάρος των νέων στρατιών ανέρ¬ 
γων. Κατά ανάλογο τρόπο και πάντα «για 
τη διατήρηση των θέσεων εργασίας» των 
εργαζομένων ηλικίας 57-64 ετών ο ΟΑΕΔ 
θα «μπορεί» να επιδοτεί έως 20% του κό- 

ιγαζόμενους σε δουλοπάροικους 


στους των εργοδοτικών ασφαλιστικών ει¬ 
σφορών, απαλλάσσοντας και από αυτό το 
βάρος την εργοδοσία. Ο αριθμός των απο¬ 
λυόμενων ηλικίας 55 έως 64 ετών δεν πρέ¬ 
πει να υπερβαίνει το 10% του συνολικού 
αριθμού των απολυμένων. 

> Κατάργηση κατώτατων ορίων αμοιβών 
για τους νέους 

Οι νέοι έως 21 ετών θα παίρνουν το 
80% του βασικού μισθού (740 ευρώ σύμ¬ 
φωνα με την σύμβαση που πριν από δύο 
χρόνια υπέγραψε η ΓΣΕΕ), δηλαδη 595 
ευρώ, και όσοι είναι έως 25 ετών θα απο¬ 
λαμβάνουν το 85% δηλαδή 632 ολόκλη¬ 
ρα ευρώ. Την διαφορά μέχρι τα 740 ευρώ 
που κερδίζει ο εργοδότης «δύναται να κα¬ 
ταβάλλεται» (χωρίς να είναι υποχρεωτικό) 
από τον ΟΑΕΔ (εξίσου απίθανο με την κα¬ 
ταβολή του ποσοστού αναπλήρωσης της 
αυτασφάλισης των απολυμένων μεγάλης 
ηλικίας). 

> Ξανάρχεται η παιδική εργασία 

Οι νέοι από 15 έως 18 ετών, που κάτω 
από την πίεση της φτώχειας θα βγαίνουν 


από την εφηβεία στην αγορά εργασίας, βα¬ 
φτίζονται «μαθητευόμενοι» για ένα έτος 
και λαμβάνουν το 70% του κατώτερου μι¬ 
σθού ή ημερομισθίου της εθνικής συλλο¬ 
γικής σύμβασης. Μετά τα 16 έτη, η «μα¬ 
θητεία» μπορεί να διαρκεί όσο ένα πλήρες 
ωράριο, δηλαδή 8 ώρες την ημέρα και 40 
ώρες την εβδομάδα. 

> Μείωση της αμοιβής των υπερωριών 

Στις επιχειρήσεις που εφαρμόζουν πεν¬ 
θήμερο σύστημα απασχόλησης 40 ωρών 
την εβδομάδα, η απασχόληση 5 επιπλέ¬ 
ον ωρών (υπερεργασία) την εβδομάδα, 
αμείβονται με το καταβαλλόμενο ωρομί¬ 
σθιο προσαυξημένο κατά 20% (από 25%). 
Για όσους εργαζόμενους ισχύει σύστη¬ 
μα έξι εργάσιμων ημερών την εβδομάδα η 
υπερεργασία ανέρχεται σε οκτώ ώρες την 
εβδομάδα. 

Επίσης, η αμοιβή για κάθε ώρα νόμι¬ 
μης υπερωρίας και μέχρι τη συμπλήρω¬ 
ση εκατόν είκοσι ωρών ετησίως, μειώνεται 
από 150% σε 140% του καταβαλλόμενου 
ωρομισθίου, ενώ η αντίστοιχη αμοιβή για 
την πέραν των εκατό ωρών ετησίως νό¬ 


μιμη υπερωριακή απασχόληση μειώνεται 
από το 175% στο 160% του καταβαλλόμε¬ 
νου ωρομισθίου. Τέλος για κάθε ώρα κατ’ 
εξαίρεση υπερωρίας (υπερωρία για την 
οποία δεν έχουν προηγηθεί οι προβλεπό- 
μενες από το νόμο διαδικασίες έγκρισης) 
ο μισθωτός δικαιούται αποζημίωση ίση με 
το καταβαλλόμενο ωρομίσθιο προσαυξη¬ 
μένο κατά 80% (από 100% που ίσχυε μέ¬ 
χρι σήμερα). 

Αυτά είναι τα μέτρα-οδοστρωτήρας 
για τις εργασιακές σχέσεις, που προωθεί 
η κυβέρνηση, εναρμονισμένη πλήρως στο 
Μνημόνιο και τις απαιτήσεις του ΔΝΤ, της 
ΕΕ και της ΕΚΤ. Μετά την ανακοίνωσή 
τους ο πρωθυπουργός μίλησε για «προ¬ 
σπάθεια διασφάλισης του εισοδήματος 
των εργαζομένων και διευκόλυνσης της 
πρόσβασης των νέων στην αγορά εργασί¬ 
ας»! Οι λέξεις πραγματικά χάνουν το νό¬ 
ημά τους στο στόμα του πρωθυπουργού! 

Όμως τα ωμά ψέματα δεν μπορούν να 
αλλάξουν την πραγματικότητα, κι αυτή 
δείχνει ότι δεν θα είναι εύκολο για την 
κυβέρνηση να περάσει αυτό το νομοσχέ¬ 


διο. Όχι βέβαια γιατί το πόρισμα της Επι¬ 
στημονικής Υπηρεσίας της Βουλής έκρινε 
«αντισυνταγματικές» τις προωθούμενες 
αλλαγές, ούτε γιατί ο Παναγόπουλος έκα¬ 
νε λόγο για «ωμή παραβίαση του Συντάγ¬ 
ματος και κατάργηση κάθε κανόνα εργατι¬ 
κού δικαίου», ούτε ακόμη από καμιά διαρ¬ 
ροή κατά την ψηφοφορία, όσο κι αν αυτά 
έχουν την σημασία τους. Το πραγματικό 
εμπόδιο μπορούν να θέσουν μόνο οι ίδιοι 
οι εργαζόμενοι, τα φτωχά λαϊκά στρώματα 
και η νεολαία, αρκεί να πιστέψουν στις δυ¬ 
νάμεις τους και να εκφράσουν την συσσω- 
ρευμένη οργή και αγανάκτησή τους, αυτό 
τον δυναμίτη, με ενεργητικό, δυναμικό και 
οργανωμένο τρόπο. Ενισχύοντας τα σω¬ 
ματεία και την αυτοοργάνωση του αγώνα, 
απεργώντας, διαδηλώνοντας στο δρόμο, 
αμφισβητώντας το διευθυντικό δικαίωμα, 
καταλαμβάνοντας τους χώρους εργασίας 
και τα δημόσια κτίρια, υπερβαίνοντας τα 
όρια της αστικής νομιμότητας που καθη¬ 
λώνει την επίσημη ρεφορμιστική αριστε¬ 
ρά και την συνδικαλιστική γραφειοκρατία, 
οικοδομώντας το επαναστατικό κόμμα για 
την σοσιαλιστική διέξοδο από την κρίση. 


0ι απεργίες ενΑνιια στο ασφαλιστικό έκτρωμα 


Υ πό το βάρος των αλλα¬ 
γών σε ασφαλιστικό/ 
εργασιακό και με την 
κυβέρνηση να προσανατολίζε¬ 
ται σε τριετές πάγωμα μισθών 
στον ιδιωτικό τομέα ανεξάρτη¬ 
τα από τις διαπραγματεύσεις για 
την υπογραφή Εθνικής Συλλογι¬ 
κής Σύμβασης Εργασίας, η συν¬ 
δικαλιστική γραφειοκρατία των 
ΓΣΕΕ και ΑΔΕΔΥ με μεγάλη κα¬ 
θυστέρηση (προηγούμενη απερ¬ 
γία στις 20/5) κάλεσε γενική 
απεργία για τις 29 Ιουνίου. 

Νωρίτερα, στις 23/6, είχε γί¬ 
νει μία απόπειρα απεργίας από 
τα συνδικάτα που πρόσκεινται 
στο ΠΑΜΕ. Το αποτέλεσμα δεν 
ήταν τίποτα άλλο από μία άτο¬ 
νη και όχι ιδιαίτερα μαζική κομ¬ 
ματική παρέλαση του ΚΚΕ και 
της ΚΝΕ (κυρίως), που πλαισι¬ 
ώθηκε από το ολιγάριθμο μπλοκ 
της Πρωτοβουλίας Πρωτοβάθ¬ 
μιων Σωματείων και οργανώσε¬ 
ων της άκρας αριστεράς, μέρος 
των οποίων φαίνεται να έλκεται 
ιδιαίτερα από το ΠΑΜΕ τον τε¬ 
λευταίο καιρό... 

Η συμμετοχή στη γενική 
απεργία στις 29/6 ήταν αρκετά 
μεγάλη σε δημόσιο και ιδιωτι¬ 
κό τομέα. Εργαζόμενοι, άνεργοι, 
νεολαίοι και συνταξιούχοι κατέ¬ 
βηκαν στους δρόμους, συμμετέ¬ 
χοντας στην 24ωρη απεργία που 


προκήρυξαν τα συνδικάτα και 
πραγματοποιώντας συγκεντρώ¬ 
σεις και διαδηλώσεις σε όλη τη 
χώρα. Στην Αθήνα διαδήλω¬ 
σαν περίπου 30.000 άνθρωποι, 
με ιδιαίτερα μεγάλη συμμετο¬ 
χή νεολαίας, διαμαρτυρόμενοι 
για τα νέα μέτρα που αφορούν 
τα ασφαλιστικά δικαιώματα και 
τις εργασιακές σχέσεις, την ίδια 
στιγμή που το επίμαχο νομοσχέ¬ 
διο κατατίθονταν στην επιτρο¬ 
πή κοινωνικών υποθέσεων της 
Βουλής προς συζήτηση. Φωνά- 
ζοντας συνθήματα κατά των πο¬ 
λιτικών που εφάρμοσαν μέχρι 
σήμερα τόσο η Νέα Δημοκρα¬ 
τία, όσο και το ΠΑΣΟΚ μαζί με 
την ΕΕ και το ΔΝΤ, οι διαδηλω¬ 
τές έκαναν πορεία προς τη Βου¬ 
λή. Μικρής έκτασης συγκρού¬ 
σεις μεταξύ διαδηλωτών και αν- 
δρών των ΜΑΤ πραγματοποι¬ 
ήθηκαν μπροστά στο ξενοδο¬ 
χείο Μεγάλη Βρετανία. Για ακό¬ 
μα μία φορά η αστυνομική τρο¬ 
μοκρατία στο κέντρο της πόλης 
ήταν παραπάνω από εμφανής. 
Στο ύψος της πλατείας Ομόνοι¬ 
ας οι διαδηλωτές δέχτηκαν επί¬ 
θεση από άνδρες των ΜΑΤ και 
κάποιοι από αυτούς ξυλοκοπή- 
θηκαν άγρια. Αίσθηση προκά- 
λεσε η επέμβαση της αστυνομί¬ 
ας ακόμα και μέσα στον σταθ¬ 
μό του Μετρό και του ηλεκτρι¬ 


κού της Ομόνοιας. Οι μαρτυρί¬ 
ες αλλά και οι εικόνες που είδαν 
το φως της δημοσιότητας κά¬ 
νουν λόγο για άνδρες των ΜΑΤ 
να κυνηγούν διαδηλωτές μέσα 
στον σταθμό του Μετρό, ακόμη 
και μέσα στους συρμούς, με τους 
επιβάτες να παρακολουθούν εμ¬ 
βρόντητοι και να κινδυνεύουν 
να τραυματιστούν σοβαρά και, 
σε κάποιες περιπτώσεις, ακόμα 
και να πέσουν στις ράγες από 
το ανθρωποκυνηγητό. Συνολικά 
πραγματοποιήθηκαν 13 προσα¬ 
γωγές από τις οποίες οι 6 μετα¬ 
τράπηκαν σε συλλήψεις. 

Στη Θεσσαλονίκη 3.500- 
4.000 εργαζόμενοι, συνταξιού¬ 
χοι και νεολαίοι διαδήλωσαν με 
κατάληξη στο πρώην υπουργείο 
Μακεδονίας-Θράκης. Η πορεία 
είχε ικανοποιητική συμμετοχή 
-αν συνυπολογιστεί ότι οι γρα¬ 
φειοκράτες της ΠΑΣΚΕ άφη¬ 
σαν για μια ακόμη απεργία την 
πόλη χωρίς λεωφορεία- χωρίς 
όμως ιδιαίτερο παλμό και συνο¬ 
χή, ενώ για μία ακόμη φορά δεν 
υπήρχε μεγάλος αριθμός σω¬ 
ματείων στη διαδήλωση. Κατά 
τη διάρκεια της πορείας, μικρή 
ομάδα διαδηλωτών εισέβαλε 
σε κατάστημα γνωστής αλυσί¬ 
δας σούπερ-μάρκετ και «απαλ¬ 
λοτρίωσε» αρκετά είδη πρώτης 
ανάγκης τα οποία μοιράστηκαν 


σε περίοικους, ενέργεια η οποία 
είχε ιδιαίτερα θετική αντιμετώπι¬ 
ση. Νωρίτερα στη συγκέντρωση 
του Εργατικού Κέντρου Θεσσα¬ 
λονίκης αλγεινή εντύπωση προ- 
κάλεσε η ενέργεια των γραφει¬ 
οκρατών της ΠΑΣΚΕ οι οποί¬ 
οι έκλεισαν άρον, άρον τα μι¬ 
κρόφωνα και ξεκίνησαν τη δια¬ 
δήλωση, όταν ήταν να μιλήσουν 
στη συγκέντρωση αγωνιζόμενοι 
εργαζόμενοι από τα καταστή¬ 
ματα του επισιτισμού Βαικμιοί, 
ΒαΓθεΙοηίεα και Καφεναί. 

Κάνοντας έναν μικρό απολο¬ 
γισμό, σίγουρα η συμμετοχή των 
εργαζομένων στην τελευταία 
απεργία δεν ήταν η αναμενόμε¬ 
νη, ούτε αντίστοιχη με το μέγε¬ 
θος της επίθεσης και τις προσ¬ 
δοκίες που είχε δημιουργήσει η 
μεγαλειώδης απεργία στις 5/5. 
Δεν πρέπει όμως να βγάζουμε 
βιαστικά συμπεράσματα για δή¬ 
θεν απογοήτευση ή υπαναχώρη¬ 
ση της εργατικής τάξης απένα¬ 
ντι στα μέτρα της κυβέρνησης. 
Σίγουρα θα υπάρχουν πισωγυρί- 
σματα τα οποία επιβάλλει και η 
διαπαιδαγώγηση που είχε το ερ¬ 
γατικό κίνημα τα τελευταία 30 
χρόνια από γραφειοκράτες και 
ρεφορμιστές, αλλά η σύγκρου¬ 
ση με την κυβέρνηση, την ΕΕ 
και το ΔΝΤ, η οποία μπορεί και 
πρέπει να πάρει μορφή εργατι¬ 


κής εξέγερσης είναι προ των πυ¬ 
λών. Πρέπει όλοι οι εργαζόμενοι, 
οι νεολαίοι και τα φτωχά λαϊκά 
στρώματα να καταλάβουμε ότι 
ο αγώνας ενάντια σε κυβέρνη¬ 
ση, ΕΕ και ΔΝΤ θα είναι διαρ¬ 
κής και δύσκολος και θα είναι 
αγώνας ζωής και θανάτου. Δεν 
αρκούν από εδώ και πέρα μόνο 
μια-δύο μεγάλες απεργίες και 
κάποια απογευματινά συλλαλη¬ 
τήρια. Χρειάζεται συστηματική 
προετοιμασία και αυτοοργάνω¬ 
ση των αγώνων και των απεργι¬ 
ών μέσα στους χώρους εργασί¬ 
ας, με απεργιακές φρουρές, επι¬ 
τροπές αγώνα και αλληλεγγύης, 
με ενότητα, συντονισμό και σχέ¬ 
διο κλιμάκωσης, με αιτήματα και 
μαχητικές μορφές πάλης που θα 
φτάνουν τον αγώνα ως το τέλος. 
Μόνο έτσι θα σωθούμε από την 
κόλαση της καπιταλιστικής βαρ¬ 
βαρότητας. 

Ήδη έχει καλεστεί νέα Γενική 
Απεργία για την Πέμπτη 8 Ιου¬ 
λίου και αναμένεται ένα πολύ 
θερμό καλοκαίρι και ένα ακόμα 
θερμότερο φθινόπωρο. Να δώ¬ 
σουμε όλες μας τις δυνάμεις για 
την επιτυχία των κινητοποιήσε¬ 
ων και την αποτυχία των αντερ- 
γατικών σχεδίων της κυβέρνη¬ 
σης του ΠΑΣΟΚ, της ΕΕ και του 
ΔΝΤ. 

Γ.Θ. 

Γιο δρόμο γιο τη σύνοψη Συλλογικής Σύμβασης ίο ΣΜΕΘ 


Μ ετά από πρόταση 
του Σωματείου Μι¬ 
σθωτών Εκπαιδευ¬ 
τικών Θεσσαλονί¬ 
κης για τη σύναψη 
Συλλογικής Σύμβασης Εργασίας στους 
καθηγητές στα φροντιστήρια Μέσης 
Εκπαίδευσης και Ξένων Γλωσσών, ο 
Οργανισμός Μεσολάβησης και Διαι¬ 
τησίας εξέδωσε στις 28/6 μία πρώτη 
άτυπη πρόταση. Μ’ αυτή την πρόταση 
προσπαθεί από τη μία να προσαρμόσει 
τον οργανισμό στις νέες συνθήκες που 
διαμορφώνουν τα νέα μέτρα Δ.Ν.Τ.- 
κυβέρνησης και από την άλλη να συ- 
γκεράσει δύο εκ διαμέτρου αντίθετες 
λογικές και προτάσεις. Από την μεριά 
τους οι εργοδότες, αφού παρακώλυσαν 
τη διαδικασία όσο μπορούσαν, επί της 
ουσίας δεν είχαν πρόταση και αρνού- 
νταν να συζητήσουν την πρόταση του 
Σωματείου. Ευθυγραμμισμένοι με την 
λογική του Δ.Ν.Τ. και των νέων μέ¬ 
τρων περιμένουν την κατάργηση των 
Συλλογικών Συμβάσεων και των ερ¬ 
γατικών κατακτήσεων για να διασφα¬ 
λίσουν τα κέρδη τους στις πλάτες των 
εργαζομένων. Από την άλλη πλευρά 
υπάρχει το Σωματείο, που αντιστέκε¬ 
ται στην προσπάθεια να πληρώσουν οι 
εργαζόμενοι την κρίση, και να επιστρέ¬ 
φουν σε συνθήκες διαβίωσης και εργα¬ 
σίας του προηγούμενου αιώνα. Είναι η 
λογική που θέλει με κάθε μέσο να υπε¬ 
ρασπιστεί τους εργαζόμενους ενάντια 
στο βάρβαρο μέλλον που τους ετοιμά¬ 
ζουν. 

Με βάση τα παραπάνω, η πρότα¬ 
ση του ΟΜΕΔ είναι πολύ μακριά από 
τους στόχους που είχε θέσει το Σωμα¬ 
τείο μας. Ο κύριος στόχος ήταν και πα¬ 


ραμένει μία ενιαία σύμβαση στους δύο 
χώρους, που να ανταποκρίνεται στις 
πραγματικές μας ανάγκες. Αντίθετα η 
πρόταση του ΟΜΕΔ ενοποιεί τους δύο 
χώρους μόνο τυπικά, αφού για πρώτη 
φορά καταγράφονται τα δικαιώματα 
των εκπαιδευτικών στα φροντιστήρια 
Μέσης Εκπαίδευσης και των εκπαιδευ¬ 
τικών στα Ξενόγλωσσα Φροντιστήρια 
σε μία ενιαία σύμβαση. Ωστόσο η ενο¬ 
ποίηση δεν επιτυγχάνεται ουσιαστικά, 
αφού δεν υπάρχει εξομοίωση στα ωρο¬ 
μίσθια, στο ωράριο, στις αργίες κ.λπ. 

Βέβαια στη σημερινή συγκυρία, που 
ετοιμάζεται το τριετές πάγωμα μισθών 
στον ιδιωτικό τομέα και η κατάργηση 
του κατώτερου βασικού μισθού, η από¬ 
φαση του ΟΜΕΔ δεν θα μπορούσε να 
είναι πολύ διαφορετική. Αντιλαμβανό¬ 
μαστε ότι αυτά είναι τα όρια του θεσμι¬ 
κού συνδικαλισμού. Έχουμε πλήρη συ¬ 
νείδηση ότι για να κατακτήσουμε τα 
αναγκαία χρειάζονται πολύ περισσό¬ 
τερα από την προσφυγή στον ΟΜΕΔ 
για την υπογραφή ΣΣΕ. Αυτός είναι ο 
σχεδιασμός του Σωματείου από τη νέα 
χρονιά. Με μαχητικούς, αποφασιστι¬ 
κούς και ανυποχώρητους αγώνες σε 
κάθε φροντιστήριο, σε κάθε χώρο ερ¬ 
γασίας να προστατεύσουμε τα δικαιώ- 
ματά μας και να διεκδικήσουμε περισ¬ 
σότερα. 

Το Σωματείο μας αποφάσισε να 
απορρίψει αρχικά την πρώτη πρότα¬ 
ση του ΟΜΕΔ και προτείναμε αλλαγές 
που τις θεωρούμε απαραίτητες για την 
υπογραφή μας. 

Από τα μέσα Φεβρουάριου που κα¬ 
ταθέσαμε το σχέδιο σύμβασης στους 
εργοδότες, αυτοί έχουν κάνει ό,τι περ¬ 
νάει από το χέρι τους για να εμποδί¬ 


σουν την υπογραφή συλλογικής σύμ¬ 
βασης. Δεν θέλουν με τίποτα την ενο¬ 
ποίηση των εργαζομένων στον χώρο 
της ιδιωτικής εκπαίδευσης, γιατί αντι¬ 
λαμβάνονται ότι αυτό θα σημάνει την 
ενίσχυσή τους, περισσότερη μαχητικό¬ 
τητα από μέρους τους. Μεταξύ άλλων 
αμφισβήτησαν την αντιπροσωπευτι- 
κότητα και την αρμοδιότητα του Σω¬ 
ματείου να υπογράψει μια τέτοια σύμ¬ 
βαση, αλλά το Σωματείο κέρδισε και 
αυτή την μάχη στο Πρωτοδικείο. 

Δυστυχώς, και προς έκπληξή μας, 
τα ίδια επιχειρήματα με τους εργοδό¬ 
τες χρησιμοποίησε και το ΣΕΦΙΕ-ΟΒΕ, 
ένα άλλο σωματείο που παρεμβαίνει σε 
παρεμφερή χώρο, το οποίο με εξώδικο 
προς το ΣΜΕΘ, απαιτεί με τα παραπά¬ 
νω επιχειρήματα να σταματήσει τη δι¬ 
αδικασία σύναψης ΣΣΕ, γιατί θέλει να 
υπογράψει παρόμοια το ίδιο! Κατά την 
άποψή μας, αυτό αποτελεί μία πισώ- 
πλατη μαχαιριά στο Σωματείο μας και 
κυρίως στους εργαζόμενους του χώ¬ 
ρου. Είναι απαράδεκτο στη σημερι¬ 
νή συγκυρία, με την τεράστια επίθεση 
που δέχονται οι εργαζόμενοι από την 
κυβέρνηση και τους εργοδότες, με την 
τεράστια κρίση που βιώνει το συνδικα¬ 
λιστικό κίνημα, ένα σωματείο να εμπο¬ 
δίζει την υπογραφή μιας τέτοιας συλ¬ 
λογικής σύμβασης, ιστορικής για τους 
εργαζόμενους της ιδιωτικής εκπαίδευ¬ 
σης, την οποία οι ίδιοι οι εργοδότες 
απεύχονται με κάθε τρόπο. Καταγγέλ¬ 
λουμε την πλειοψηφία του Διοικητικού 
Συμβουλίου του ΣΕΦΙΕ, που ανήκει 
στην ΠΣΚ-ΕΣΑΚ, παράταξη που δρα¬ 
στηριοποιείται στο ΠΑΜΕ (ΚΚΕ)- και 
ελπίζουμε ότι δεν κρύβονται και άλλες 
πολιτικές ή συνδικαλιστικές δυνάμεις 


πίσω από αυτή την ενέργεια. Καλού¬ 
με επίσης τα μέλη του ΣΕΦΙΕ-ΟΒΕ και 
τους συνδικαλιστές τους, να καταγγεί¬ 
λουν την προδοτική για τον κλάδο κί¬ 
νηση του ΠΑΜΕ, καθώς στις πολύ δύ¬ 
σκολες μέρες που έρχονται η συνεργα¬ 
σία των δύο σωματείων είναι απαραί¬ 
τητη. 

Μόνη ελπίδα είναι οι αυτοοργα- 
νωμένοι αγώνες μας και το Σωματείο 
μας το επόμενο διάστημα προτίθεται 
να κινηθεί δυναμικά σε αυτή την κα¬ 
τεύθυνση υπερασπιζόμενο στην πρά¬ 
ξη τη σύμβαση που επιδιώκει να υπο¬ 
γράψει, την ενότητα των εργαζομένων 
στον χώρο μας και τα απαραίτητα για 
την επιβίωσή μας. Καλούμε όλους τους 
εκπαιδευτικούς στα φροντιστήρια Μέ¬ 
σης Εκπαίδευσης και Ξένων Γλωσσών 
να γραφτούν στο Σωματείο, να στηρι¬ 
χτούν σε αυτό και να στηρίξουν έμπρα¬ 
κτα την δράση του. 

Σωματείο Μισθωτών 
Εκπαιδευτικών Θεσσαλονίκης 

Εργαζόμενων εκπαιδευτικών/εκπαι- 
δευτών-τριων σε: 

φροντιστήρια κάθε είδους, ιδιωτικά 
ΙΕΚ, ΚΕΚ, ΚΕΣ, ΕΕΣ, ιδιωτικές και δη¬ 
μοτικών επιχειρήσεων σχολές χορού, 
μουσικής, γυμναστήρια, ωδεία, ιδιωτι¬ 
κούς και δημοτικών επιχειρήσεων παι¬ 
δικούς και βρεφονηπιακούς σταθμούς. 

Αριστοτέλους 32, 4 ος όροφος, 

1° γραφείο, στο ΕΚΘ. 

Εγγραφές-ενη μερώσεις: 

Δε-Τε-Πα 10:00-12:00 πμ. 

Τηλ. 2310-265 730 

5θπιίΕ6ΐΗ@§ιη&ί1.<:οιη, \ν\λτνν.δπΐ6ΐ]ι.§Γ 


79η ΓΣ ΔΟΕ: Πίσω από τις απαιτήσεις των καιρών 


Σ τις 22-24 Ιουνίου πραγματο¬ 
ποιήθηκε η 79η Γενική Συνέ¬ 
λευση της Διδασκαλικής Ομο¬ 
σπονδίας Ελλάδας. Ο απολογισμός 
δράσης και η συζήτηση των θεμάτων 
της ημερήσιας διάταξης σε καμιά πε¬ 
ρίπτωση δεν ανταποκρίθηκαν στη νέα 
εποχή που άνοιξε για τους εργαζόμε¬ 
νους συνολικά, τους εκπαιδευτικούς 
και τη Δημόσια Εκπαίδευση ειδικότε¬ 
ρα, με το ξέσπασμα της οικονομικής 
κρίσης του καπιταλισμού, παγκόσμια 
και στην Ελλάδα. Ο «απολογισμός» 
δράσης για μια ακόμη φορά ήταν μια 
απαρίθμηση των κινητοποιήσεων, πα¬ 
ραστάσεων διαμαρτυρίας που πραγ¬ 
ματοποιήθηκαν τη χρονιά που πέρασε, 
ίδιος και απαράλλακτος με τους πα- 
λιότερους απολογισμούς. 

Η συνδικαλιστική γραφειοκρατία 
της ΠΑΣΚ-ΔΑΚΕ στην περσινή Γ.Σ. 
καλλιέργησε τις χειρότερες αυταπάτες 
αμφισβητώντας την ύπαρξη οικονο¬ 
μικής κρίσης. Η πρώτη έταζε «λαγούς 
με πετραχήλια» και «πράσινη ανάπτυ¬ 
ξη», ενώ η δεύτερη υπεραμυνόταν για 
το έργο της καταρρέουσας κυβέρνη¬ 
σής της. Τώρα, μετά από τα μέτρα-σοκ 
της κυβέρνησης και μπροστά στην επι¬ 
δείνωση της κρίσης και την κατάρρευ¬ 


ση του ελληνικού καπιταλισμού, συνέ¬ 
χισαν να αντιδικούν για το ποια κυβέρ¬ 
νηση (του ΠΑΣΟΚ ή της ΝΔ) έφται¬ 
ξε και φτάσαμε εδώ. Πλειοδότησαν σε 
αγωνιστική φλυαρία, η δε ΠΑΣΚ ξε- 
πέρασε κάθε όριο υποστηρίζοντας ότι 
αποτελεί «πρωτοπορία» στους αγώ¬ 
νες. Και οι δύο παρατάξεις με προτά¬ 
σεις για ενωτικούς αγώνες διάρκειας 
ολοκλήρωσαν τη ρητορεία τους, χωρίς 
βέβαια να τα εννοούν. Στον μακρύ κα¬ 
τάλογο διεκδικήσεων δε βρίσκεις λέξη 
για έξοδο από το ΔΝΤ, κατάργηση του 
ΠΣΑ και του Μνημονίου. 

Στις σημερινές συνθήκες, που απει¬ 
λείται η επιβίωση της δημόσιας εκπαί¬ 
δευσης και των εκπαιδευτικών, η συν¬ 
δικαλιστική γραφειοκρατία ούτε θέλει, 
ούτε μπορεί να ανταποκριθεί στο ελά¬ 
χιστο στα καθήκοντα. Η πολιτική της 
σπέρνει αυταπάτες και δεν προετοιμά¬ 
ζει τους εκπαιδευτικούς για τη βαρβα¬ 
ρότητα την οποία φέρνει η οικονομι¬ 
κή κρίση, εξαντλείται στη συνδιαλλα¬ 
γή με την κυβέρνηση και την κήρυξη 
κάποιων απεργιών με χαρακτήρα δια¬ 
μαρτυρίας, χωρίς να ανταποκρίνεται 
στην οργή και την αγανάκτηση που 
συσσωρεύεται διαρκώς στους εκπαι¬ 
δευτικούς. 


Το ΠΑΜΕ αυτοανακηρύχτηκε στην 
μοναδική δύναμη που τα «έβαλε» με το 
κεφάλαιο με την «ιστορική απεργία» 
στις 17/12/09. Χωρίς όμως «λεπτομέ¬ 
ρειες» για την συμμετοχή των εργαζο¬ 
μένων ή τμημάτων τους στις φοβερές 
αυτές κινητοποιήσεις. Υπεραμύνθηκε 
της διασπαστικής του πολιτικής, αγνό¬ 
ησε την μεγαλειώδη συμμετοχή στην 
απεργία στις 5/5 και την αυθόρμητη 
απόπειρα εισβολής στη Βουλή. 

Οι Παρεμβάσεις-Κινήσεις-Συσπει- 
ρώσεις υποτιμούν την καπιταλιστική 
κρίση και στα μέτρα βλέπουν μια ακό¬ 
μη νεοφιλελεύθερη επίθεση. Παραβλέ¬ 
πουν το ότι για το κεφάλαιο και τις κυ¬ 
βερνήσεις του δεν υπάρχει άλλη πολι¬ 
τική εκτός από αυτή που εφαρμόζεται, 
και την ανάγκη συνολικής σύγκρου¬ 
σης με τον καπιταλισμό για να επιβι¬ 
ώσουμε. Στο πρόγραμμα δράσης που 
πρότειναν εξακολουθούν να επενδύ¬ 
ουν κυρίως στην πίεση προς την συν¬ 
δικαλιστική γραφειοκρατία για αγώ¬ 
νες (πχ. πρόταση προς τις δύο μεγάλες 
παρατάξεις να «κλειδώσει» απεργία δι¬ 
άρκειας τον Σεπτέμβρη) και όχι στην 
άμεση απεύθυνση προς τους συναδέλ¬ 
φους για να οργανώσουν οι ίδιοι τους 
αγώνες. Συγχέουν τα όργανα αυτοορ¬ 


γάνωσης -επιτροπές αγώνα, απεργι- 
ακές επιτροπές- με τον «συντονισμό 
των Συλλόγων» που στην πράξη μετα¬ 
φράζεται σε «συντονισμό» των προέ¬ 
δρων και των Δ.Σ. στην καλύτερη πε¬ 
ρίπτωση. 

Η Αντεπίθεση των Εκπαιδευτικών 
στην παρέμβασή της στη Γ.Σ. επεσή- 
μανε τη βαθιά κρίση και κατάρρευση 
του καπιταλιστικού συστήματος και τη 
βαρβαρότητα στην οποία οδηγεί. Το¬ 
νίσαμε ότι οι αγώνες κάτω από αυτές 
τις συνθήκες αφορούν στην επιβίω¬ 
ση των εργαζομένων και των νέων γε¬ 
νιών. Προτείναμε την άμεση απεύθυν¬ 
ση στους ίδιους τους εκπαιδευτικούς 
παντού ώστε να οργανωθούν από τα 
κάτω αγώνες: με ενότητα εκπαιδευτι- 
κών/γονέων/εργαζομένων, με αυτοορ¬ 
γάνωση, με αποφασιστικές μορφές πά¬ 
λης, σε ένα πρόγραμμα σωτηρίας των 
εκπαιδευτικών και της δημόσιας εκ¬ 
παίδευσης, που θα περιλαμβάνει από 
την κατάργηση του νόμου Διαμαντο- 
πούλου στην πράξη, την εξασφάλιση 
της λειτουργίας των σχολείων κόντρα 
στις περικοπές, μέχρι την Γενική Απερ¬ 
γία Διάρκειας για το ξήλωμα των βάρ¬ 
βαρων μέτρων, την ανατροπή της κυ¬ 
βέρνησης, την διαγραφή του χρέους. 

ΗΟΝΟΙΓΙΜΝΑ ΑΠΟΑΥΙΕΟΝ ΠΑΝΤΟΥ 

Η γάγγραινα της ανεργίας απλώνεται απειλητικά σε πλατιά στρώματα των εργαζομέ¬ 
νων , καθώς οι απολνσες παίρνουν χαρακτήρα χιονοστιβάδας. Γίνεται πλέον κατανοητό 
ότι η υπεράσπιση των θέσεων εργασίας είναι αγώνας για την ίδια μας την επιβίωση. 



ΣΕΛΜΑΝ 

Στο εργοστάσιο της ΣΕΛ¬ 
ΜΑΝ στο Βασιλικό Χαλκίδας 
οι εργαζόμενοι δίνουν μια πολύ 
σημαντική μάχη. Η ξυλοβιομη¬ 
χανία είχε προχωρήσει απο πέ¬ 
ρυσι σε δραστικές μειώσεις στο 
ωράριο εργασίας και πρόσφα¬ 
τα πουλήθηκε στην Αΐίά \Υοοά, 
η οποία προχωρά σε μείωση 
προσωπικού. Από τις 2 Ιουνί¬ 
ου ξεκίνησαν 24ωρες κυλιό¬ 
μενες απεργίες για την ανά¬ 
κληση των 21 απολύσεων που 
ανακοίνωσε η εργοδοσία αλλά 
και για την αποτροπή των 250- 
300 απολύσεων που η διοίκη¬ 
ση ετοιμάζει το επόμενο διά¬ 
στημα. Οι 540 εργαζόμενοι της 
ξυλοβιομηχανίας συμμετέχουν 
καθολικά στην απεργία και πε- 
ριφρουρούν σε 24ωρη βάση 
το εργοστάσιο με απεργιακές 
φρουρές. 

Σύγχρονο 

Με νίκη στέφθηκε η μάχη 
του Συλλόγου Εργαζομένων 
στα Φροντιστήρια Καθηγητών 
(ΣΕΦΚ) και της Επιτροπής Αλ¬ 
ληλεγγύης για την επαναπρό- 
σληψη τριών απολυμένων συ¬ 
ναδέλφων. Στην τριμερή συνά¬ 
ντηση στο Υπουργείο Εργασί¬ 
ας, η εργοδοσία κάτω από την 
πίεση του κινήματος αλληλεγ¬ 
γύης δεσμεύτηκε για την επα- 
ναπρόσληψη και των τριών 
απολυμένων συναδέλφων. Σε 
ανακοίνωσή του ο ΣΕΦΚ ανα¬ 
φέρει: «Αυτή η νίκη δείχνει 
ότι ο συλλογικός, αλληλέγγυ¬ 
ος και οργανωμένος μέσα από 
τα σωματεία αγώνας, μπορεί 
να νικήσει όλους τους νόμους, 
όλους του εργοδότες, όσο δυ¬ 
νατοί κι αν φαίνονται». 

Εκδόσεις Κυριακίδη 

Στις 31 Μαΐου απολύθηκε η 
Χαρά Χατζή απο τις εκδόσεις 
Κυριακίδη λόγω της άρνησης 
της να υπογράψει νέα σύμβα¬ 
ση εργασίας που την μεταφέ¬ 
ρει σε άλλη εταιρεία του ίδιου 
ομίλου χωρίς καμία κατοχύ¬ 
ρωση των δικαιωμάτων της. 
Με ανακοίνωσή του το Σωμα¬ 
τείο Βιβλίου-Χάρτου καταγγέ- 
λει την απόλυση και τις άσχη¬ 
μες συμπεριφορές που βιώνουν 
καθημερινά οι εργαζόμενοι στο 
συγκεκριμένο εργασιακό χώρο 
και καλεί εργαζόμενους, αλ¬ 
ληλέγγυους και σωματεία να 
παλέψουν απο κοινού για την 
άμεση επαναπρόσληψη της συ¬ 
ναδέλφου. 


ΕΡΤ 

Στις 30 Ιουνίου συμβασι- 
ούχοι τεχνικοί και διοικητικοί 
υπάλληλοι της ΕΡΤ μαζί με αλ¬ 
ληλέγγυους μόνιμους εργαζό¬ 
μενους προχώρησαν σε απο¬ 
κλεισμό των κεντρικών κτιρί¬ 
ων της Ραδιοτηλεόρασης ζη¬ 
τώντας την ανανέωση των 
συμβάσεών τους. Πρόκειται 
για 1.047 συμβάσεις που αν δεν 
ανανεωθούν θα πετάξουν στην 
εξαθλίωση της ανεργίας τους 
συμβασιούχους, το έτσι κι αλ¬ 
λιώς πιο κακοπληρωμένο και 
εκμεταλλεύομενο κομμάτι των 
εργαζομένων στην ΕΡΤ, αν και 
κάλυπτε πάγιες και διαρκείς 
ανάγκες της δημόσιας ραδιο¬ 
τηλεόρασης. Είναι εργαζόμε¬ 
νοι των 700 ευρώ, χωρίς άδειες, 
επιδόματα και επαρκή ένσημα 
και δεν δικοιούνται ούτε καν 
αποζημίωση και ταμείο ανεργί¬ 
ας. Η διοίκηση, ενώ την Τετάρ¬ 
τη τους κοροΐδευε με το «κα- 
ρότο» ότι θα προσλάβει κά¬ 
ποιους μέσω ΑΣΕΠ (η γνωστή 
τσίχλα που πάλιωσε και κόλλη¬ 
σε στα δόντια αλλά δεν λένε 
να φτύσουν..), την Πέμπτη 
έβγαλε το μαστίγιο των ΜΑΤ 
(τσιχλόφουσκα που θα σκάσει 
στα μούτρα τους..) για να επι¬ 
βάλλει την κανονική λειτουρ¬ 
γία της επιχείρησης. Οι συμβα- 
σιούχοι δεν πρέπει να επιτρέ¬ 
ψουν να χαθεί καμία θέση ερ¬ 
γασίας. Με την αυτοοργάνω¬ 
ση τους και με μαχητικές μορ¬ 
φές πάλης πρέπει να συνεχί- 
σουν τον δίκαιο αγώνα τους, 
με ή χωρίς την υποστήριξη του 
Σωματείου, το οποίο δέχθη¬ 
κε να κάνει πολλές υποχωρή¬ 
σεις απέναντι στην Διοίκηση 
(ανανέωση μόνο 700 συμβά¬ 
σεων ορισμένου χρόνου, διε¬ 
ξαγωγή ΑΣΕΠ για συμβάσεις 
ορισμένου χρόνου, «εξαίρεση» 
κάποιων συμβασιούχων που θα 
πάρει εκτός ΑΣΕΠ κα).Οι απο¬ 
λυμένοι δεν πρέπει να πέσουν 
στην παγίδα της ηττοπάθειας 


και της εγκατάλειψης, αλλά με 
αποφασιστικότητα να πάρουν 
άμεσα την απόφαση για αγώνα 
διάρκειας μέχρι την νίκη. 

ΦΑΓΕ ΑΕ 

Στις 2 Ιουλίου οι εργαζό¬ 
μενοι στην ΦΑΓΕ Α.Ε προχώ¬ 
ρησαν σε 24ωρη απεργία ενά¬ 
ντια στην απόλυση 21 εργατών 
μόνο τις τελευταίες ημέρες. 
Οι απολύσεις στην επιχείρηση 
έχουν φτάσει συνολικά τις 72 
απο τον περασμένο Νοέμβριο 
και οι εργαζόμενοι αρχίζουν να 
νιώθουν την θηλειά της ανερ¬ 
γίας να σφίγγει. Η συμμετο¬ 
χή στην απεργία ήταν καθο¬ 
λική και οι εργαζόμενοι είχαν 
την έμπρακτη συμπαράσταση 
και στήριξη απο άλλα σωμα¬ 
τεία και εργαζόμενους. Θα συ- 
νεχίσουν με νέες κινητοποιή¬ 
σεις και προειδοποιούν την ερ¬ 
γοδοσία για κλιμάκωση με δυ¬ 
ναμικές ενέργειες. 

Αεροδρόμιο 

Η εργοδοσία της εταιρείας 
Παπασωτηρίου Ρτοδδροίηΐ στο 
Αεροδρόμιο Αθηνών μεθοδεύ¬ 
ει την απόλυση του προέδρου 
του σωματείου των εργαζομέ¬ 
νων στις εταιρείες του Αερο¬ 
δρομίου θέλοντας να χτυπή¬ 
σει ταυτόχρονα και το σωμα¬ 
τείο. Μία πρώτη απάντηση δό¬ 
θηκε την Παρασκεύη 2 Ιού¬ 
λη με αποκλεισμό του κεντρι¬ 
κού καταστήματος της εταιρεί¬ 
ας στο επίπεδο των αποχωρή¬ 
σεων, συνθήματα και διακίνη¬ 
ση ενημερωτικού υλικού προς 
τους εργαζόμενους και τους 
επιβάτες.Οι συγκεντρωμένοι 
απαίτησαν να σταματήσουν οι 
μεθοδεύσεις για την απόλυση 
του συνάδελφου, να καταβλη¬ 
θούν τα δεδουλεύμενα και να 
σταματήσουν οι διακρίσεις και 
οι διώξεις σε βάρος του. 



Συμπεράσματα και καθήκοντα 
μετά τις εκλογές του ΣΕΑΕ 


Εξαιρετικά μεγάλη ήταν η συμμετοχή των ωρομι¬ 
σθίων και αναπληρωτών εκπαιδευτικών στις πρώτες 
εκλογές του Σωματείου Ελαστικά Απασχολούμενων 
Εκπαιδευτικών (ΣΕΑΕ). Έξι μήνες από τη σύστασή 
του κατάφερε να αποτελέσει σημείο αναφοράς για 
τους αδιόριστους εκπαιδευτικούς. Μεγάλη αδυναμία 
ωστόσο αποτέλεσε το γεγονός ότι λόγω των περιορι¬ 
σμένων οικονομικών του Σωματείου, στήθηκαν κάλπες 
μόνο σε τέσσερις πόλεις (Αθήνα, Θεσσαλονίκη, Λάρι¬ 
σα και Κατερίνη) με αποτέλεσμα αρκετοί συνάδελφοι 
απ’ όλη την Ελλάδα, που εξέφρασαν την επιθυμία να 
συμμετέχουν να μην καταφέρουν τελικά να ψηφίσουν. 

Το Σωματείο, από την ιδρυτική του συνέλευση, κα¬ 
τάφερε να εκφράσει την αγωνιστική διάθεση ενάντια 
στο «νέο σχολείο» της Διαμαντοπούλου. Στηρίχτηκε 
σε ανθρώπους που δεν είχαν ποτέ καμία σχέση με 
τον συνδικαλισμό, οι οποίοι όμως πολύ γρήγορα κα- 
τάφεραν να αναλάβουν το γιγάντιο έργο της οικο¬ 
δόμησης του σωματείου και της καθοδήγησης του 
αγώνα. Καθοριστική ήταν η συμβολή των μελών της 
«Αντεπίθεσης των Εκπαιδευτικών», που αποτέλεσαν 
και τα ιδρυτικά μέλη του σωματείου. Τα κύρια χαρα¬ 
κτηριστικά της επιτυχίας αυτού του εγχειρήματος είναι: 

α) Η δημοκρατική λειτουργία. Όλες οι αποφάσεις 
περνούσαν μέσα από τις γενικές συνελεύσεις, που γί¬ 
νονταν σχεδόν κάθε 15 μέρες ή και ανά εβδομάδα όσο 
πλησίαζε η κατάθεση του νόμου. 

β) Το πλαίσιο πάλης και τα αιτήματα, που κα¬ 
θορίστηκαν στις γενικές συνελεύσεις. Από την αρχή 
έγινε προσπάθεια να ξεπεραστούν οι διαχωρισμοί που 
έχει επιβάλει στους αδιόριστους το υπουργείο Παιδεί¬ 
ας με την πολιτική του τόσα χρόνια (επιτυχόντες ή μη 
του ΑΣΕΠ, 30μηνο, 24μηνο, ωρομίσθιοι, αναπληρωτές 
κ.λπ.) και τελικά να βγει ένα ενοποιητικό πλαίσιο που 
συσπειρώνει το σύνολο των εργαζομένων. 

γ) Η πλούσια και δυναμική του δράση: διαδηλώ¬ 
σεις, απεργίες, καταλήψεις δημόσιων κτηρίων, απο¬ 
κλεισμοί διοδίων, με αποκορύφωμα την πολύωρη πο¬ 
λιορκία του υπουργείου Παιδείας την προηγούμενη της 
ψήφισης του νόμου. 

δ) Η ενωτική του δράση: το σωματείο με όσο το 
δυνατόν πιο ενοποιητικά συνθήματα και με τη συμμε¬ 
τοχή του σε όλες τις κινητοποιήσεις, τόσο της ΑΔΕ- 
ΔΥ όσο και της ΓΣΕΕ, απέφυγε σε μεγάλο βαθμό να 
απομονωθεί και να αποκτήσει συντεχνιακό χαρακτή¬ 
ρα. Αρκετές μάλιστα ήταν οι περιπτώσεις που με την 
αγωνιστική τους διάθεση τα μέλη μας κατάφεραν να 
συμπαρασύρουν στις κινητοποιήσεις και στις απεργίες 
και τους μόνιμους εκπαιδευτικούς. 

Το «νέο σχολείο» της Διαμαντοπούλου αποτε¬ 
λεί βίαια προσαρμογή της παιδείας στην οικονομι¬ 
κή κρίση που διέρχεται το καπιταλιστικό σύστημα. 
Εξάλλου, κάθε εκπαιδευτική «μεταρρύθμιση» στον κα¬ 
πιταλιστικό τρόπο παραγωγής, είναι άρρητα συνδεδε- 
μένη με τις ανάγκες της οικονομίας. Στην κατάσταση 
της «ελεγχόμενης χρεωκοπίας», στην οποία βρίσκε¬ 
ται η χώρα μας, οι γραβατωμένοι κανίβαλοι του ΔΝΤ, 
σε συνεργασία με την ΕΕ και την ελληνική κυβέρνηση 
αποφάσισαν να περικόψουν βίαια όλες τις δημόσιες δα¬ 
πάνες. Σε αυτά τα πλαίσια το «νέο σχολείο» της Δια- 
μαντοπούλου έρχεται να αμφισβητήσει την υποχρέ¬ 
ωση του κράτους να κάνει διορισμούς, να παρέχει 
δηλαδή δημόσια και δωρεάν εκπαίδευση ενώ ταυ¬ 
τόχρονα γενικεύει τις ελαστικές σχέσεις εργασίας 
στο δημόσιο σχολείο. Πάνω από 20.000 αναμένεται 
ότι θα είναι οι ωρομίσθιοι και αναπληρωτές που θα μεί¬ 
νουν άνεργοι και κατά 60% μικρότερος θα είναι ο αριθ¬ 
μός των μόνιμων διορισμών. 

Η νέα Διοίκηση του Σωματείου οφείλει να μη στα¬ 
ματήσει ούτε λεπτό να προετοιμάζει τους αδιόριστους 
εκπαιδευτικούς για την επίθεση που έχουν εξαπολύσει 
ΔΝΤ, ΕΕ, κυβέρνηση και να οργανώσει την αντίσταση 
ενάντια στον εργασιακό μεσαίωνα που μας επιφυλάσ¬ 
σουν, μέχρι την τελική απόσυρση των μέτρων. Πρω¬ 
ταρχικός στόχος η δημιουργία πυρήνων αντίστασης σε 
κάθε πόλη για την καλύτερη προετοιμασία των κινητο¬ 
ποιήσεων. Πρώτος σταθμός η Διεθνής Έκθεση Θεσ¬ 
σαλονίκης, για την οποία το Σωματείο έχει αρχίσει 
να οργανώνει πανελλαδική κινητοποίηση με μαχη¬ 
τικά χαρακτηριστικά. 

Παπαγιάννης Γιώργος, μέλος Δ.Σ. του Σ.Ε.Α.Ε. 

Γαλλία 


Μαζικές Κινητοποιήσεις 


για την Ασφάλιση 



Σ τις 24 Ιούνη πραγματοποι¬ 
ήθηκε γενική απεργία στη 
Γαλλία , η τέταρτη από την 
αρχή του έτους , ενάντια στο νομο¬ 
σχέδιο που προωθεί η κυβέρνηση 
για την αύξηση των ορίων ηλικίας 
συνταξιοδότησης. 

Στην προηγούμενη γενική 
απεργία στις 27 Μάη η συμμετοχή 
ήταν ιδιαίτερα υψηλή, τόσο στον 
δημόσιο όσο και στον ιδιωτικό το¬ 
μέα. Υπολογίζεται ότι στις κινητο¬ 
ποιήσεις συμμετείχαν κοντά στο 
ένα εκατομμύριο διαδηλωτές. Η 
κυβέρνηση και τα ΜΜΕ προσπά¬ 
θησαν να υποβαθμίσουν τις απερ- 
γιακές κινητοποιήσεις παρουσιάζο- 
ντάς τις έως και τέσσερις φορές μι¬ 
κρότερες απ’ ότι πραγματικά ήταν. 
Με διάφορα γκάλοπ προσπάθη¬ 
σαν να παρουσιάσουν ότι οι εργα¬ 
ζόμενοι, αν και με αμφιβολίες, συ- 
ναινούν στο νέο νομοσχέδιο, όμως 
η συντριπτικά μεγαλύτερη συμμε¬ 
τοχή των εργαζομένων στην απερ¬ 
γία της 24ης Ιούνη έδειξε ξεκάθαρα 
ότι οι γάλλοι εργαζόμενοι όπως και 
οι εργαζόμενοι σε όλες τις ευρωπα¬ 
ϊκές χώρες που δέχονται αντίστοι¬ 
χες επιθέσεις στα δικαιώματά τους, 
όχι μόνο απορρίπτουν τα κυβερ¬ 
νητικά σχέδια αλλά δείχνουν και 
μαχητική διάθεση. 

Την απεργία κάλεσε ένας συ¬ 
νασπισμός εργατικών συνομο¬ 
σπονδιών στον οποίο συμμετέ¬ 
χουν η ΟΟΤ, η ΟΡΌΤ, η Ρ51Ι, η 
δοΙίάαίΓεδ κ.ά, και συμμετείχαν 
εργαζόμενοι από ιδιωτικές εται¬ 
ρίες όπως η Νεδίΐε και ο πετρελα¬ 
ϊκός γίγαντας Τοίαΐ. Οι δημόσιες 
υπηρεσίες, οι μεταφορές, οι σιδη¬ 
ρόδρομοι, τα αεροδρόμια, οι τηλε¬ 
πικοινωνίες υπολειτούργησαν. Το 
50% των δρομολογίων των σιδηρο¬ 
δρόμων και των αεροπορικών πτή¬ 
σεων ακυρώθηκε, ενώ μετά βίας 
πραγματοποιήθηκαν κάποια δρο¬ 
μολόγια των αστικών συγκοινωνι¬ 
ών και του μετρό. Το 40% των δα¬ 
σκάλων και το 20% των ταχυδρο¬ 
μικών απέργησε. Τουλάχιστον το 
30% των εργαζομένων στη Ριζικέ 
Τεΐεοοιη συμμετείχε στις διαμαρτυ¬ 
ρίες. Συμμετοχή στην απεργία δή¬ 
λωσαν επίσης εργαζόμενοι σε ορ¬ 
γανισμούς κοινής ωφελείας, στα 
λιμάνια και στα νοσοκομεία. Συ¬ 
νολικά σε όλη τη χώρα οργανώ¬ 
θηκαν σχεδόν 200 διαδηλώσεις με 
κεντρικά τα συνθήματα που αφο¬ 
ρούσαν τις συντάξεις. 

Το νομοσχέδιο της κυβέρνησης 
προβλέπει αύξηση των ορίων ηλι¬ 
κίας συνταξιοδότησης από το 60ό 
έτος ηλικίας στο 62ο ή και στο 63ο, 
αύξηση των εργάσιμων χρόνων 


που απαιτούνται για τη θεμελίω- 
ση του δικαιώματος πλήρους σύ¬ 
νταξης από 40 χρόνια σε 41 και αύ¬ 
ξηση των ασφαλιστικών εισφορών. 
Εκτός των νέων ρυθμίσεων μένουν 
προς το παρόν οι εργαζόμενοι στον 
τομέα της ενέργειας, στις μεταφο¬ 
ρές και όσοι εργάζονται σε «ιδιαίτε¬ 
ρα δύσκολα» επαγγέλματα. 

Για τη συλλογική συνείδηση 
των γάλλων εργαζομένων τα όρια 
συνταξιοδότησης αποτελούν απα¬ 
ραβίαστο δικαίωμα. Η κυβέρνη¬ 
ση Σαρκοζί στην προσπάθειά της 
να πείσει τους εργαζόμενους ότι οι 
αλλαγές στο συνταξιοδοτικό είναι 
αναγκαίες και αναπόφευκτες χρη¬ 
σιμοποιεί ως επιχείρημα το τερά¬ 
στιο δημοσιονομικό έλλειμμα και 
το έλλειμμα στα ταμεία των συντά¬ 
ξεων, τα οποία παρουσιάζει ως απο¬ 
τέλεσμα της γήρανσης του πληθυ¬ 
σμού και της επιβάρυνσης των τα¬ 
μείων με συνταξιούχους που ζουν 
πολλά χρόνια! Απειλεί με ολοκλη¬ 
ρωτική κατάρρευση του συνταξιο- 
δοτικού συστήματος σε περίπτωση 
που δεν εφαρμοστούν οι αλλαγές. 
Επίσης επικαλείται ότι τα μέτρα εί¬ 
ναι πολύ πιο ήπια από τα αντίστοι¬ 
χα που προσπαθούν να εφαρμό¬ 
σουν οι κυβερνήσεις σε άλλες χώ¬ 
ρες, όπως η Ελλάδα, η Ιρλανδία, 
η Ιταλία και η Πορτογαλία και ότι 
τα όρια συνταξιοδότησης βρίσκο¬ 
νται πολύ πιο χαμηλά από αυτά της 
Γερμανίας. Σε κάθε περίπτωση πα¬ 
ραμένει αμετακίνητη και ανυποχώ¬ 
ρητη στην εφαρμογή των νέων μέ¬ 
τρων και αφήνει ανοιχτό το ενδε¬ 
χόμενο για περαιτέρω αύξηση των 
ορίων. 

Στη Γαλλία, όπως και σε όλες τις 
χώρες της Ευρώπης, οι νέοι μέχρι 
30 χρονών δεν μπορούν να βρουν 
σταθερή εργασία, ιδιαίτερα πλή¬ 
ρους απασχόλησης. Τα τελευταία 
χρόνια το ποσοστό της ανεργίας 
έχει αυξηθεί σημαντικά για τους 
νέους αλλά και για μεγαλύτερους, 


με αποτέλεσμα τα 40 χρόνια συνε¬ 
χούς εργασίας να είναι κάτι ανέφι¬ 
κτο. Τα νέα μέτρα, λοιπόν, θα κα¬ 
ταργήσουν ουσιαστικά το δικαίω¬ 
μα στη συνταξιοδότηση. 

Το νομοσχέδιο θα κατέβει προς 
ψήφιση στη Βουλή τον ερχόμενο 
Σεπτέμβριο, ωστόσο είναι αμφίβο¬ 
λο αν αυτή η κυβέρνηση θα κατα¬ 
φέρει να το εφαρμόσει. Από τη μία 
είναι οι ιδιαίτερα δυναμικές και μα¬ 
ζικές κινητοποιήσεις και από την 
άλλη η ίδια η αδύναμη θέση της 
κυβέρνησης. Μέσα σε έναν μήνα 
η δημοτικότητα του Σαρκοζί έπε¬ 
σε στο μισό! Σε δημοσκοπήσεις 
που έγιναν μόλις το 26% των ερω- 
τηθέντων δήλωσε εμπιστοσύνη 
στο πρόσωπό του. Αλλά και μέσα 
στους κόλπους της δεξιάς ένα με¬ 
γάλο κομμάτι έχει αποσύρει την 
εμπιστοσύνη της και προωθεί ως 
υποψήφιο για τις επόμενες προε¬ 
δρικές εκλογές τον Βιλπέν. Η αστι¬ 
κή τάξη αναγνωρίζοντας την κατά¬ 
σταση έχει στραφεί όπως διαφαίνε- 
ται σε μια άλλη λύση. Την υποψη¬ 
φιότητα του επικεφαλής του ΔΝΤ 
και πρώην υπουργού οικονομικών 
των σοσιαλιστών, Ντομινίκ Στρος- 
Καν για την προεδρία, με τη στή¬ 
ριξη του Σοσιαλιστικού Κόμματος. 
Στόχος είναι η δημιουργία μιας 
κυβέρνησης τύπου Παπανδρέου 
και Θαπατέρο, που θα μπορεί να 
επιβάλλει τα μέτρα. 

Ενόψει των εξελίξεων αποτε¬ 
λεί επιτακτική ανάγκη η γρήγο¬ 
ρη ανασυγκρότηση και ανασύνθε¬ 
ση του γαλλικού εργατικού κινή¬ 
ματος και η συγκρότηση ενός επα¬ 
ναστατικού κόμματος που θα μπο¬ 
ρέσει να οργανώσει την αντεπίθε¬ 
ση της γαλλικής εργατικής τάξης. 

Μ.Δ. 



ΚΙΝΑ 

Κύμα απεργιακών κινητοποιήσεων κατέκλυ- 
σε την Κίνα μετά από χρόνια σιωπής και οικο¬ 
δόμησης του «οικονομικού θαύματος», αποτέλε¬ 
σμα των φτηνών εργατικών χεριών και της από¬ 
λυτης πειθαρχίας των εργαζομένων στα αφεντι¬ 
κά. Περίπου 130 εκατομμύρια κινέζοι εργαζόμε¬ 
νοι είναι εσωτερικοί μετανάστες και ζουν σε συν¬ 
θήκες ανέχειας. 

Με σύνθημα «Απεργία μέχρι τέλους!», οι ερ¬ 
γάτες σε τέσσερα εργοστάσια της Ηοηάα, στα¬ 
μάτησαν να δουλεύουν στις 17 Μαΐου, ζητώντας 
νέες συμβάσεις εργασίας. Η αυτοκινητοβιομηχα¬ 
νία αναγκάστηκε να ξεκινήσει διαπραγματεύσεις 
και να παραχωρήσει αύξηση 35% στους μισθούς. 
Οι 1.000 εργαζόμενοι της Βεήίη§ Χίη§γιι, που 
προμηθεύει τη Ηγιιηά&ί με ανταλλακτικά, πέτυ- 
χαν αύξηση 15% άμεσα και νέα αύξηση 10% από 
τον επόμενο μήνα. Οι εργαζόμενοι στην αλυσί¬ 
δα φαστ φουντ ΚΕΟ πέτυχαν την υπογραφή συλ¬ 
λογικής σύμβασης, η οποία προβλέπει αύξηση 
κατά 200 γουάν (περίπου 25 ευρώ). Πρόκειται για 
ποσό διόλου ευκαταφρόνητο σε μία χώρα όπου 
ο κατώτατος μισθός δεν ξεπερνά τα 1.000 γου¬ 
άν. Απεργίες έγιναν ακόμη στις πόλεις Χενάν και 
Γιουνάν, ενώ συνεχίζονται οι απεργιακές κινητο¬ 
ποιήσεις στα εργοστάσια της Τογοία η παραγωγή 
οχημάτων να γίνεται μετ’ εμποδίων. 

Οι περισσότερες από τις απεργίες γίνονται 
χωρίς τη στήριξη των συνδικάτων, τα οποία βρί¬ 
σκονται υπό τον έλεγχο του κράτους και των ερ¬ 
γοδοτών. 

ΙΣΠΑΝΙΑ 

Η απεργία των εργαζομένων στο Μετρό από 
τις 29 Ιουνίου μέχρι τις 2 Ιουλίου παρέλυσε τη 
Μαδρίτη. Η τοπική κυβέρνηση, με πρόσχημα 
τη μείωση των μισθών των δημοσίων υπαλλή¬ 
λων που εγκρίθηκε από την κυβέρνηση Θαπατέ¬ 
ρο την άνοιξη, αποφάσισε να μειώσει τον μισθό 
στους εργαζόμενους του Μετρό και άλλων τοπι¬ 
κών δημόσιων οργανισμών, παρόλο που το Μέ¬ 
τρο της Μαδρίτης δεν ανήκει στις δημόσιες επι¬ 
χειρήσεις (είναι Α.Ε. με κύριο μέτοχο τον Δήμο 
Μαδρίτης). Οι περικοπές στους μισθούς είναι 
μόνο ένα από τα μέτρα, με τα οποία η κυβέρνη¬ 
ση στοχεύει να εξασφαλίσει 15 δις ευρώ για να 
μειωθεί το δημόσιο χρέος, το οποίο εκτινάχθηκε 
στο 11,2% τον περασμένο χρόνο. Οι εργαζόμενοι 
δηλώνουν ότι ο αγώνας τους είναι ανυποχώρη¬ 
τος και μπορεί να συνεχιστεί επ’ αόριστον. Στις 30 
Ιουνίου έγιναν 13 διαδηλώσεις σε όλη τη χώρα. 
Ταυτόχρονα τα συνδικάτα προετοιμάζονται για 
τη γενική απεργία στα τέλη Σεπτεμβρίου. 

ΓΕΡΜΑΝΙΑ 

Χιλιάδες εργαζόμενοι και φοιτητές συμμετεί¬ 
χαν στις διαδηλώσεις στις 12 Ιουνίου στο Βερολί¬ 
νο και τη Στουτγάρδη ενάντια στα μέτρα λιτότη¬ 
τας και σε αλληλεγγύη προς τους εργαζόμενους 
στην Ελλάδα. Μετά από κάλεσμα πολιτικών ορ¬ 
γανώσεων της άκρας και της κοινοβουλευτικής 
Αριστεράς, περίπου 15.000 άτομα συγκεντρώθη¬ 
καν στην Στουτγάρδη, πετώντας αυγά και άλλα 
αντικείμενα στους εκπροσώπους του Σοσιαλιστι¬ 
κού Κόμματος και των Πρασίνων, όταν οι τελευ¬ 
ταίοι ανέβηκαν στην εξέδρα να μιλήσουν. Οι δι¬ 
αδηλωτές αντιμετωπίστηκαν από τα γερμανικά 
ΜΑΤ. Στη διαδήλωση του Βερολίνου συμμετεί¬ 
χαν 25-30.000 εργαζόμενοι, τα ΜΑΤ περικύκλω¬ 
σαν την πορεία και προσπάθησαν να τη διαλύ- 
σουν ενώ συνέλαβαν επτά άτομα με αφορμή μια 
αυτοσχέδια κροτίδα που βαπτίστηκε «βόμβα» 
από την αστυνομία και τα ΜΜΕ. Στη συνέχεια οι 
συλληφθέντες αφέθηκαν ελεύθεροι. 

ΚΙΡΓΙΣΤΑΝ 

Νέο δράμα πυροδότηση» Ιμπεριαλιστές και Ρωσία 

■ Κώστας Δίκαιος 



ί ■ 1 να πραγματικό δράμα 
ΐΗ ζουν οι λαοί του Νότιου 
^ 2 Κιργιστάν από τα μέσα 
Ιούνη. Οι εθνικιστικές συγκρού¬ 
σεις μεταξύ Ουζμπέκων και Κιρ¬ 
γισιών έχουν οδηγήσει στα όρια 
της εξαθλίωσης περίπου ένα 
εκατομμύριο ανθρώπους, στη 
συντριπτική τους πλειοψηφία 
Ουζμπέκους που αποτελούν και 
την μειονότητα της περιοχής. 

Οι συγκρούσεις που ξέσπα¬ 
σαν στις πόλεις Ος και Τζαλαλα- 
μπάντ, ξεκίνησαν και πάλι «αυ¬ 
θόρμητα» από μικρές συμμορί¬ 
ες νεαρών, αλλά γρήγορα πή¬ 
ραν τρομακτική έκταση στις πό¬ 
λεις και στις γύρω περιοχές, με 
αποτέλεσμα 400.000 να μείνουν 
άστεγοι, άλλες 300.000 να εγκα- 
ταλείψουν τις εστίες τους για να 
συνωστιστούν στα σύνορα με 
το Ουζμπεκιστάν, χωρίς τροφή, 
νερό και ιατροφαρμακευτική πε¬ 
ρίθαλψη, ενώ άλλες 150.000 κα- 
τάφεραν να περάσουν τα σύνο¬ 
ρα για να εξασφαλίσουν την κά¬ 
λυψη των στοιχειωδών πρώτων 
αναγκών τους σε στρατόπεδα, 
γήπεδα, σχολεία και εργοστά¬ 
σια, λίγο πριν κλείσει τα σύνορα 
η κυβέρνηση του Ουζμπεκιστάν 
γιατί δεν μπορούσε να θρέψει 
άλλους πρόσφυγες! 

Η πόλη Ος των 200.000 κα¬ 
τοίκων βρίσκεται στην εύφορη 
πεδιάδα Φεργκάνα, όπου συ¬ 
ναντιόνται τα σύνορα του Κιρ- 
γιστάν, του Ουζμπεκιστάν και 
του Τατζικιστάν. Έχει χωριστεί 
σε στρατόπεδα ανάλογα με τον 
πληθυσμό των συνοικιών, τα 
οποία φρουρούν ένοπλοι Κιρ- 
γίσιοι και Ουζμπέκοι, με όπλα 
που πήραν από εφόδους στα 
Αστυνομικά Τμήματα. Οι δυ¬ 
νάμεις ασφαλείας δεν μπορούν 
να ελέγξουν την κατάσταση, αν 
και υπάρχουν καταγγελίες Ουζ¬ 
μπέκων ότι οι τακτικές δυνά¬ 
μεις της χώρας βοηθούν τις ένο¬ 
πλες συμμορίες στις σφαγές με¬ 
λών της ουζμπέκικης μειονότη¬ 
τας. Στο νότιο Κιργιστάν κατοι¬ 
κούν 5,5 εκατ. άνθρωποι, εκ των 
οποίων το ένα εκατομμύριο εί¬ 
ναι Ουζμπέκοι. Στο πραγματικό 
δράμα που εξελίσσεται οι Κιργί- 
σιοι προσπαθούν να εκδιώξουν 
τους Ουζμπέκους από την πε¬ 
ριοχή με κίνδυνο την γενίκευση 
της εθνικιστικής κρίσης. 

Στο φύλλο της Ε.Π. του πε¬ 
ρασμένου Μαΐου για το τέλος 
της «βελούδινης επανάστασης» 
του Μπακίγιεφ -μετά από την 
επίσης «αυθόρμητη» εξέγερ¬ 
ση των μαζών τον περασμένο 
Απρίλη-, σημειώναμε ότι όλοι 
ο ιμπεριαλιστικοί μηχανισμοί 
(μαζί τους οι Ρώσοι, οι Κινέ¬ 
ζοι και το Σύμφωνο Συλλογικής 
Ασφάλειας, ΣΣΑ) 1 επιδιώκουν 
την σταθερότητα στο πολυεθνι¬ 
κό Κιργιστάν. Ειδικά η κοιλάδα 
της Φεργκάνα θεωρείται η πυρι¬ 


τιδαποθήκη της Κ. Ασίας, όπου 
τα σύνορα των τριών κρατών 
παραμένουν ασαφή και αμφιλε¬ 
γόμενα από την αρχική τους χά¬ 
ραξη το 1924-25, και έχουν επα¬ 
νειλημμένα αποτελέσε αφορμή 
διεκδικήσεων και συγκρούσεων 
με αιματηρή κατάληξη. Τα εθνο- 
τικά προβλήματα επιτείνονται 
από τον υπερπληθυσμό της πε¬ 
ριοχής, καθώς και την διατήρη¬ 
ση ισχυρών εθνικών/μειονοτι- 
κών θυλάκων και των τριών βα¬ 
σικών εθνών της περιοχής στα 
γειτονικά τους κράτη, που προ¬ 
σπαθούν να υποτιμήσουν την 
σημασία τους και το αριθμητι¬ 
κό τους μέγεθος. Η σύγκρου¬ 
ση Ουζμπέκων και Κιργισιών 
στο τέλος της δεκαετίας του ’80 
ήταν μία από τις πιο αιματηρές 
συρράξεις που σφράγισαν το τέ¬ 
λος της Σοβ. Ένωσης και τερ¬ 
ματίστηκε μόνο με την επέμβα¬ 
ση του σοβιετικού στρατού! Εί¬ 
ναι λοιπόν ευνόητη η επιθυμία 
Ρώσων, Αμερικανών και Κινέ¬ 
ζων 2 για σταθερότητα σ’ αυτό το 
σταυροδρόμι της Κ. Ασίας, που 
αν και φτωχή, ορεινή χώρα, χω¬ 
ρίς πετρέλαιο και φυσικό αέριο, 
έχει γεωπολιτική σημασία, κα¬ 
θώς ενώνει την Κίνα με την Ρω¬ 
σία και το Αφγανιστάν με την 
Κ. Ασία και τη Δύση. 

Όμως οι ΗΠΑ «φούσκω¬ 
σαν» τους κύκλους του Μπα¬ 
κίγιεφ με εκατομμύρια δολά¬ 
ρια, αν και βλέπουν την χώρα 
σαν τμήμα «του βόρειου δικτύ¬ 
ου ανεφοδιασμού τους» προς 
το Αφγανιστάν αδιαφορώντας 
για τις συνθήκες διαβίωσης του 
λαού. Οι ρώσοι, δυσαρεστημέ- 
νοι από τον Μπακίγιεφ, έκλει¬ 
σαν τις στρόφιγγες βοήθειας, 
ενώ τα εμβάσματα από τους ξε¬ 
νιτεμένους Κιργίσιους που έδι¬ 
ναν ανάσα στο λαό σταμάτησαν 
να καταφθάνουν λόγω της πα¬ 
γκόσμιας κρίσης! 

Ο εξαθλιωμένος λαός ανέ¬ 
τρεψε τον Μπακίγιεφ και την 
κλίκα του, αλλά η φιλορωσι- 
κή κυβέρνηση που ανήλθε στην 
εξουσία μπορεί μεν να πρόσθεσε 
πόντους στο παιχνίδι των σφαι¬ 
ρών επιρροής της Ρωσίας έναντι 


των ΗΠΑ στην Κ. Ασία, αλλά 
για να σταθεροποιηθεί θα έπρε¬ 
πε να προσφέρει στους λαούς 
του Κιργιστάν. Όπως όμως επι- 
σημαίναμε σε παλιότερο άρθρο 
της Ε.Π: «Ο ρόλος που έπαιζαν 
οι μάζες στις τελευταίες εξελί¬ 
ξεις δυσκολεύει τους χειρισμούς 
των αρχουσών τάξεων και των 
ιμπεριαλιστών, γιατί τα «νέα» 
πολιτικά επιτελεία, που πήραν 
την εξουσία πατώντας στους νε¬ 
κρούς της εξέγερσης, θα αναδει- 
χτούν σύντομα αναποτελεσμα¬ 
τικά να περισώσουν το βιοτι¬ 
κό επίπεδο». Έτσι κι έγινε, αφού 
η πενιχρή βοήθεια των Ρώσων 
κάθε άλλο παρά άμβλυνε τα κοι¬ 
νωνικά, οικονομικά και εθνο- 
τικά προβλήματα, αλλά ούτε η 
νέα κυβέρνηση κινήθηκε προς 
αυτή την κατεύθυνση παρά την 
στήριξη των ΗΠΑ και των ιμπε¬ 
ριαλιστικών μηχανισμών. Όλοι 
θέλουν τον έλεγχο της χώρας 
αλλά στους λαούς σπέρνουν 
φτώχεια, εξαθλίωση, αναλφαβη¬ 
τισμό. 

Αν και ελπίζαμε ότι αυτή η 
κατάσταση θα έστρεφε τις μάζες 
ενάντια στις άρχουσες τάξεις, 
δυστύχως για άλλη μια φορά 
αποδείχτηκε στην πράξη ότι δεν 
αρκεί η λαϊκή δυσαρέσκεια για 
να προκληθούν θετικά από την 
άποψη της τελικής πάλης πο¬ 
λιτικά γεγονότα. Χρειάζεται η 
επέμβαση πολιτικών μορφωμά¬ 
των, ικανών να στηρίξουν και 
να βοηθήσουν την αντίδραση 
των λαών, οδηγώντας την ενά¬ 
ντια στον ταξικό εχθρό, που 
όμως στην περίπτωση του Κιρ- 
γιστάν δεν υπήρχαν. Οι μάζες 
του νότου, όπου υπάρχει και η 
μεγαλύτερη φτώχεια, άρχισαν 
στα μέσα του Μάη να συγκρού¬ 
ονται με την αστυνομία και να 
καταλαμβάνουν κυβερνητικά 
κτίρια ζητώντας την επιστροφή 
του Μπακίγιεφ -ο οποίος δια¬ 
τηρούσε ιδιαίτερους δεσμούς με 
την άρχουσα τάξη και θεωρεί¬ 
το το προπύργιό του. Η νέα κυ¬ 
βέρνηση απάντησε με διαδηλώ¬ 
σεις των οπαδών της, που προ¬ 
σπαθούσαν να ανακαταλάβουν 
τα κτίρια. 


Στη συνέχεια όμως φαίνε¬ 
ται ότι τα εθνοτικά προβλήματα 
άνοιξαν με «αυθόρμητο» τρό¬ 
πο και αλλοίωσαν το πολιτικό 
σκηνικό. Ο ουζμπέκικος πληθυ¬ 
σμός εξέφραζε συχνά το αίσθη¬ 
μα ανασφάλειας ζητώντας πε¬ 
ρισσότερες εξουσίες, καθεστώς 
αυτονομίας και προβεβλημέ¬ 
νη θέση της ουζμπέκικης γλώσ¬ 
σας, πράγμα που ενίσχε την κα¬ 
χυποψία των Κιργισιών, η οποία 
τροφοδοτεί αδιάκοπα τον εθνι¬ 
κισμό της νεολαίας, που κατη¬ 
γορεί τους Ουζμπέκους για την 
μόνιμη ανεργία και την κοινωνι¬ 
κή καθυστέρηση. Τα αιτήματα 
της μειονότητας των Ουζμπέ¬ 
κων τέθηκαν εκ νέου και επι¬ 
τακτικά στην ταραγμένη περί¬ 
οδο, που ακολούθησε την ανα¬ 
τροπή Μπακίγιεφ τον Απρί¬ 
λιο, δημιουργώντας τις προϋ¬ 
ποθέσεις για ευκολότερη χρήση 
του «εθνικιστικού χαρτιού» από 
τους πολυάριθμους καλοθελη¬ 
τές, όπως οι ηττημένοι υποστη- 
ρικτές του έκπτωτου προέδρου 3 , 
οι οποίοι θεώρησαν πιθνανά ότι 
η αποσταθεροποίηση ενισχύει 
την πιθανότητα επιστροφής του 
ηγέτη τους! 

Όπως και να έχει, είναι δρα¬ 
ματικό να βλέπει κανείς τη δύ¬ 
ναμη των λαών αντί να ξεχύνε¬ 
ται ενάντια στους καταπιεστές 
τους, να χάνεται προκαλώντας 
τον θανάσιμο τραυματισμό των 
ίδιων των λαϊκών μαζών... 

Ασφαλώς οι ιμπεριαλιστι¬ 
κοί μηχανισμοί αλλά και το 
ΣΣΑ που συνεδρίασε εκτάκτως, 
σπεύδουν τώρα να περισώσουν 
την κατάσταση, την οποία οι 
ίδιοι δημιούργησαν οδηγώντας 
τους λαούς στην εξαθλίωση. Η 
κυβέρνηση του Κιργιστάν ζή¬ 
τησε από την Ρωσία να στείλει 
στρατό, αλλά η τελευταία φο¬ 
βάται να μπλέξει σε εθνικιστι¬ 
κές συγκρούσεις και -αν και επι- 
χαίρει για την αναβάθμιση του 
ΣΣΑ στην περιοχή- αποστέλ¬ 
λει μόνο 150 αλεξιπτωτιστές 
να περιφρουρήσουν την ρωσι¬ 
κή βάση. Η Ε.Ε. ξεμπλόκαρε 5 
εκατ. ευρώ, οι ΗΠΑ έστειλαν 6,5 
εκατ. δολάρια και ο ΟΑΣΕ μίλη¬ 


σε για «εθνική κάθαρση» και 
κάλεσε τον ΟΗΕ να επέμβει για 
να μην χάσουν την ευκαιρία να 
βάλουν πόδι στην περιοχή! 

Όλοι αυτοί έχουν έναν ακό¬ 
μη μεγάλο φόβο. Η φτώχεια, η 
εξαθλίωση και η καθυστέρηση 
στην πολυπληθή πεδιάδα της 
Φεργκάνα έχουν ενισχύσει τα 
ισλαμιστικά στοιχεία, που συν¬ 
δέονται και με τους Ταλιμπάν. 
Ηδη το 1999-2000 έγιναν επι¬ 
δρομές του Ισλαμικού Κινήμα¬ 
τος του Ουζμπεκιστάν με στό¬ 
χο την προσάρτηση της περιο¬ 
χής και την ίδρυση μιας Ισλαμι- 
κής Δημοκρατίας του Ουζμπε¬ 
κιστάν 4 . Κανένας δεν θα ήθελε 
λοιπόν να δει ακόμη μια εστία 
ισλαμικής αντίστασης να ξε¬ 
φυτρώνει και μάλιστα στην Κ. 
Ασία. 

Το νέο Σύνταγμα της χώρας 
ψηφίστηκε στο δημοψήφισμα 
της προσωρινής κυβέρνησης 
στις 27 Ιουνίου με τη συμμετοχή 
του 65% των Ουζμπέκων, παρά 
το γεγονός ότι πολλοί έχουν 
εγκταλείψει μαζικά την χώρα 
και δεν γύρισαν για να πάρουν 
νέα χαρτιά για να ψηφίσουν. 
Το νέο Σύνταγμα περιορίζει τις 
εξουσίες του προέδρου και ενι¬ 
σχύει την Βουλή για να αποφευ¬ 
χθούν δικτατορικές κυβερνή¬ 
σεις, αλλά τα προβλήματα των 
λαών κάθε άλλο παρά έχουν λυ¬ 
θεί. Αυτό σημαίνει ότι οι εξελί¬ 
ξεις είναι μπροστά μας. Ας ελπί¬ 
σουμε ότι η επόμενη έξαρση των 
λαών του Κιργιστάν θα έχει τα¬ 
ξικά χαρακτηριστικά. 

Σ ημειώσεις 

1. Το Σύμφωνο Συλλογικής 
Ασφάλειας, ΣΣΑ, ενώνει για ζη¬ 
τήματα ασφαλείας τις πρώην σο¬ 
βιετικές δημοκρατίες της Αρμε¬ 
νίας, του Καζακστάν, του Κιργι- 
στάν, της Αευκορωσίας, του Ουζ¬ 
μπεκιστάν και του Τατζικιστάν, 
υπό την ηγεμονία των ρωσικών 
στρατιωτικών δυνάμεων. 

2. Οι Κινέζοι μοιράζονται με το 
Κιργιστάν τους Ουιγούρους, 
εθνοτική μειονότητα με αποσχι- 
στικές τάσεις, γι αυτό δεν θέλουν 
καμία αναταραχή στην χώρα. 

3. Ο Μπακίγιεφ έχει καταφύγει 
στη Αευκορωσία, όπου ο άλλος 
αυταρχικός ηγέτης Αουκασέν- 
κο του πρόσφερε πολιτικό άσυ¬ 
λο. Ασφαλώς προαισθανόμενος 
ότι η βίαιη ανατροπή ενός ηγέτη 
με εμφανή «ρώσικο δάκτυλο» τον 
αφορά άμεσα! Παρά το ιστορικό 
βαθιάς προσέγγισης, οι σχέσεις 
Αουκασένκο και ρώσικης ηγεσί¬ 
ας βρίσκονται σε άσχημο σημείο. 

4. Οι ισλαμιστές του Ουζμπεκι¬ 
στάν αντιμετωπίστηκαν με βίαιο 
κι αυταρχικό τρόπο απ' τον άλλο 
απόλυτο άρχοντα, τον «κοσμικό » 
ηγέτη της χώρας Ισλάμ Καρίμοφ! 

Απ' αυτό το φύλλο, η 
Εργατική Πάλη ξεκινάει 
μια σειρά άρθρων πάνω 
σε βασικά σημεία ενός 
προγράμματος διεξόδου 
από την κρίση. 

Το ζήτημα του δημόσιου 
χρέους έχει αποκτήσει μια καί¬ 
ρια σημασία. Με σημαία την 
«αντιμετώπισή» του, οι αστι¬ 
κές κυβερνήσεις, η Ευρωπαϊ¬ 
κή Ένωση και το Διεθνές Νομι¬ 
σματικό Ταμείο έχουν κηρύξει 
ολοκληρωτικό πόλεμο στην ερ¬ 
γατική τάξη και τα λαϊκά στρώ¬ 
ματα. Ο σωστός προσανατολι¬ 
σμός του εργατικού κινήματος 
στο ζήτημα αυτό έχει πλέον γί¬ 
νει παραπάνω από αναγκαίος. 

Α. Διεθνής έκρηξη του χρέους 

Στις ιμπεριαλιστικές χώρες, 
το δημόσιο χρέος αρχίζει να 
παίρνει διαστάσεις από τα μέσα 
της δεκαετίας του 1960, στην 
προσπάθεια των κυβερνήσεων 
να συντηρήσουν τεχνητά την 
μεταπολεμική ανάπτυξη. Πα¬ 
ράλληλα μεγαλώνει και το ιδι¬ 
ωτικό χρέος (νοικοκυριών, επι¬ 
χειρήσεων). Όταν η αποτυχία 
αυτής της πολιτικής ήταν πια 
ολοφάνερη, ξεκίνησε η κατε¬ 
δάφιση των εργατικών κατα- 
κτήσεων με τον νεοφιλελευθε¬ 
ρισμό και κραυγές ενάντια στο 
«σπάταλο κράτος». Στην πραγ¬ 
ματικότητα όμως τα ελλείμμα¬ 
τα και χρέη τελικά αυξήθηκαν, 
εξαιτίας των αναρίθμητων κρα¬ 
τικών φοροαπαλλαγών, επιδο¬ 
τήσεων κλπ. προς το κεφάλαιο. 

Η σημερινή έκρηξη του δη¬ 
μόσιου χρέους στις μεγαλύτε¬ 
ρες ιμπεριαλιστικές οικονομί¬ 
ες (ΗΠΑ, Γερμανία, Βρετανία 
κλπ.) οφείλεται άμεσα στα πα¬ 
κέτα πολλών τρις, που μ αυτά 
οι κυβερνήσεις προσπάθησαν 
να σώσουν τον χρηματοπιστω¬ 
τικό τομέα από την κατάρρευ¬ 
ση που απειλήθηκε όταν ξέσπα¬ 
σε η διεθνής κρίση (καλοκαί¬ 
ρι 2007). Δεν πρόκειται λοιπόν 
για «τεχνικό» ζήτημα. Το πρό¬ 
βλημα του δημόσιου χρέους 
συσσωρεύεται για δεκαετίες, 
ιδιαίτερα στο μακρύ κύμα κάμ¬ 
ψης της παγκόσμιας καπιταλι¬ 
στικής οικονομίας από τα μέσα 
του 1970. Δείχνοντας έτσι ότι ο 
καπιταλιστικός τρόπος παρα¬ 
γωγής δεν γεννάει «απλά» κά¬ 
ποιες αναπόφευκτες περιοδικές 
κρίσεις, αλλά βρίσκεται στην 
εποχή της ιστορικής παρακμής 
του. Στη σημερινή κρίση απο- 
δεικνύεται ακόμα πιο καθαρά, 
ότι παρά την βαρβαρότητα του 
συστήματος ενάντια στη ζω¬ 
ντανή εργασία, η παραγωγή και 
πραγματοποίηση της υπεραξίας 


δεν γίνονται «ομαλά», δεν αρ- 
κούν για καμία «ανάπτυξη». Γι’ 
αυτό η «οικονομία της αγοράς» 
χρειάζεται όλο και μεγαλύτερες 
κρατικές ενέσεις, για να στα¬ 
θεί τρεκλίζοντας στα πόδια της. 
Έτσι, το πρόβλημα του δημόσι¬ 
ου χρέους αποτυπώνει σήμερα 
τη δομική κρίση του παγκό¬ 
σμιου καπιταλισμού. 

Β. Η χρεωκοπία του ελληνικού 
καπιταλισμού 

Σύμφωνα με το «Μνημό¬ 
νιο», το δημόσιο χρέος της Ελ¬ 
λάδας θα εκτιναχτεί από το 
115% του ΑΕΠ σήμερα στο 
150% το 2014. Η οικονομία βυ¬ 
θίζεται σε πρωτόγνωρη ύφεση, 
ιδιαίτερα καθώς όλα δείχνουν 
ότι θα υπάρξει και 
νέα επιδείνωση 
της διεθνούς κρί¬ 
σης. Μ’ αυτά τα 
δεδομένα, η επί¬ 
σημη χρεωκο¬ 
πία του ελληνι¬ 
κού καπιταλισμού 
είναι θέμα χρό¬ 
νου, όποια μορφή 
κι αν πάρει ακρι¬ 
βώς («ελεγχόμενη 
πτώχευση», «ανα¬ 
διάρθρωση χρέ¬ 
ους» κλπ.), ενώ 
πλησιάζει όλο και 
πιο κοντά η απο¬ 
πομπή του από 
την Ευρωζώνη (με 
ριζική υποτίμη¬ 
ση του νομίσμα¬ 
τος). Αυτές οι εξε¬ 
λίξεις -αν δεν ανατραπούν από 
το εργατικό κίνημα- σημαίνουν 
οικονομική και κοινωνική κα¬ 
ταστροφή: ακόμα πιο βάρβαρα 
μέτρα, πάγωμα των τραπεζικών 
καταθέσεων, στάση πληρωμών 
των μισθών ή μέρους τους, συρ¬ 
ρίκνωση της αξίας της ατομικής 
και συλλογικής περιουσίας των 
λαϊκών στρωμάτων, απογείωση 
της ανεργίας, κατάρρευση των 
ασφαλιστικών ταμείων και δη¬ 
μόσιων υπηρεσιών, φτώχεια και 
εξαθλίωση χωρίς προηγούμε¬ 
νο... 

Γ. Αυταπάτες των Ρεφορμι- 
στών και της Ακρας Αριστερός 

Την ελληνική χρεωκοπία 
έχουν χαρακτηρίσει ο πρόεδρος 
του ΣΥΝ Αλ. Τσίπρας ως «πα¬ 
ραμύθι χωρίς δράκο» και θε¬ 
ωρητικοί του ΚΚΕ ως «φόβη¬ 
τρο». Και για τα δύο ρεφορμι¬ 
στικά κόμματα η έκρηξη του 
δημόσιου χρέους όχι μόνο δεν 
είναι αναπόσπαστο τμήμα της 
δομικής κρίσης του καπιταλι¬ 
σμού, αλλά είναι κάτι σαν τρικ 
ή μπλόφα του συστήματος. Γι’ 
αυτό οι προτάσεις τους κατα¬ 
λήγουν σε αδιέξοδο ή σε ακόμα 


■ Σταύρος Σκεύος 

καταστροφικότερα αποτελέ¬ 
σματα για τους εργαζόμενους: 

- Ο ΣΥΝ, δέσμιος του «ευ¬ 
ρωπαϊσμού» και του ρηχού 
«αντινεοφιλελευθερισμού», ζη¬ 
τάει αναδιαπραγμάτευση του 
χρέους χωρίς έξοδο από ΟΝΕ 
και ΕΕ. Έτσι όμως οι όροι που 
θα επιβληθούν σ’ αυτή τη «δια¬ 
πραγμάτευση» από τους δανει¬ 
στές και τους μηχανισμούς της 
ΕΕ θα είναι ακόμα πιο βάρβα¬ 
ροι για τους εργαζόμενους και 
τα λαϊκά στρώματα. 

- Το ΚΚΕ, παρά τις κορώνες 
του τύπου «ο λαός να μην ανα¬ 
γνωρίσει το χρέος», έχει ακό¬ 
μα χειρότερη στάση. Υπεκφεύ¬ 
γει συστηματικά στον εκβια¬ 



σμό της αστικής τάξης «που θα 
βρούμε τα λεφτά;», καθώς δεν 
μιλάει ούτε για στάση πληρω¬ 
μών ούτε πολύ περισσότερο για 
διαγραφή του χρέους. Καταγ¬ 
γέλλει μάλιστα αυτό το σύνθη¬ 
μα, γιατί δήθεν αποκρύπτει(;) 
τον «ταξικό χαρακτήρα της 
ανάπτυξης»! Λες και σήμερα ξε¬ 
τυλίγεται κάποια καπιταλιστι¬ 
κή ανάπτυξη, που απλά πρέπει 
να ξεσκεπάσουμε την εκμεταλ¬ 
λευτική φύση της! Σε μια κλι¬ 
μάκωση θεωρητικής παραχά¬ 
ραξης και βλακείας, μαγειρεύει 
ό,τι στοιχεία βρει για να πείσει 
ότι «λεφτά υπάρχουν» και ότι 
«παράγεται πλούτος, αλλά δι¬ 
ανέμεται άδικα», όταν και ο τε¬ 
λευταίος εργάτης καταλαβαί¬ 
νει στο πετσί του ότι κρίση ση¬ 
μαίνει ριζική μείωση του παρα- 
γόμενου πλούτου (κλείσιμο ερ¬ 
γοστασίων, μείωση παραγω¬ 
γής, μαζική ανεργία κλπ.). Το 
ΚΚΕ δεν θέλει να ομολογήσει 
ότι λεφτά δεν υπάρχουν: υπήρ¬ 
χαν, συσσωρεύτηκαν αλλά φα¬ 
γώθηκαν - και μάλιστα όχι σε 
παραγωγικές επενδύσεις (γι’ 
αυτό και το σημερινό «αδιέξο¬ 
δο»). Γιατί πως αλλιώς θα πείσει 


τους ψηφοφόρους ότι δεν χρει¬ 
άζεται επανάσταση, αλλά μια 
(καπιταλιστική) «λαϊκή εξουσί- 
α-οικονομία» με «ισχυρό ΚΚΕ» 
ώστε να μοιραστεί δίκαια «ο 
πλούτος που παράγεται»; 

Ίδια ακριβώς είναι η στά¬ 
ση των οργανώσεων της Άκρας 
Αριστεράς -με πιο χαρακτηρι¬ 
στική το ΚΚΕ(μ-λ)- που χαρα¬ 
κτηρίζουν την κρίση και το χρέ¬ 
ος ως «πρόσχημα» για την πο¬ 
λιτική «τρομοκράτηση» των ερ¬ 
γαζομένων, ώστε να περάσουν 
αντιλαϊκά μέτρα. Σα να λέμε, 
οι καπιταλιστές έχουν βρει ένα 
κόλπο να ξεγελούν τους εργα¬ 
ζόμενους, ώστε να ξεπερνούν 
τις κρίσεις - δηλ. πλήρης ανα¬ 
θεώρηση του μαρξι¬ 
σμού. 

«Αριστεροί και 
προοδευτικοί οικο¬ 
νομολόγοι» από το 
χώρο του ΣΥΡΙΖΑ 
και της ΑΝΤΑΡΣΥΑ 
έχουν διατυπώσει την 
ανάγκη για «έξοδο 
από το ευρώ και την 
ΟΝΕ και επίσης την 
παύση πληρωμών του 
χρέους και την επανα¬ 
διαπραγμάτευσή του 
με στόχο τη μείωση ή 
και τη διαγραφή του». 
Ωστόσο, οι θέσεις 
τους (κείμενο με ημε¬ 
ρομηνία 15/5) αναπα¬ 
ράγουν όλη τη βασική 
ρεφορμιστική λογική: 

- Η δυσκολία δανεισμού 
της Ελλάδας χαρακτηρίζεται 
« αφορμή» για μια πρωτοφανή 
επίθεση στους εργαζόμενους. 

- Η κυβέρνηση του ΠΑΣΟΚ 
λένε ότι «εξαρχής είχε και άλ¬ 
λους δρόμους », αλλά «επέλεξε» 
την προσφυγή στο μηχανισμό 
ΔΝΤ-ΕΕ. Μάλιστα, «μετά την 
απόφαση της ΕΕ στις 9 Μαΐου 
όταν έγινε εμφανές πως υπήρ¬ 
χαν κι άλλοι δρόμοι από την με¬ 
τατροπή των εργαζομένων της 
Ελλάδας σε πειραματόζωα... 
εξέλιξη που διευκολύνει την Ελ¬ 
λάδα να ζητήσει ακύρωση των 
αντιλαϊκών μέτρων.» 

Όλα είναι επομένως θέμα 
μιας «επιλογής» της κυβέρνη¬ 
σης - και όχι η αναπόφευκτη 
στάση της ελληνικής αστικής 
τάξης και των ιμπεριαλιστών, 
που προσπαθούν να κρατήσουν 
όρθιο το καπιταλιστικό σύστη¬ 
μα στην Ελλάδα, ώστε χρεο¬ 
κοπώντας να μην συμπαρασύ- 
ρει τις ευρωπαϊκές τράπεζες 
και οικονομίες. Είναι δε χαρα¬ 
κτηριστικό ότι η λέξη «κρίση» 
δεν εμφανίζεται καν στο κείμε¬ 
νό τους! 


- Γι’ αυτό και τη διαγρα¬ 
φή του χρέους δεν τη θέτουν 
ως ζήτημα ζωής και θανάτου, 
που συνδέεται δηλ. με την ανα¬ 
τροπή του καπιταλισμού (ούτε 
αυτή βέβαια αναφέρεται στο 
κείμενο), αλλά απλά ως ένα 
από τα πιθανά ενδεχόμενα μαζί 
με τη μείωση, την επαναδια¬ 
πραγμάτευση κλπ. 

- Γι’ αυτό καταλήγουν ότι: 
«απαιτούμε από την κυβέρνη¬ 
ση να θέσει επιτέλους ένα φραγ¬ 
μό στη ασυδοσία των τραπεζών 
επιβάλλοντας απαγόρευση φυ¬ 
γής κεφαλαίων ; να προχωρήσει 
στην κρατικοποίηση των μεγά¬ 
λων τραπεζών, την επαναφορά 
στο δημόσιο των στρατηγικής 
σημασίας ιδιωτικοποιημένων 
επιχειρήσεων (ΟΤΕ, Ολυμπια¬ 
κή κ.α.) την εφαρμογή μέσω του 
Προγράμματος Δημοσίων Επεν¬ 
δύσεων μιας μακρόπνοης βιο¬ 
μηχανικής πολιτική». Όλα αυτά 
μπορούν να γίνουν λοιπόν 
από μια αστική κυβέρνηση... 
Όσο για την έξοδο από το ευρώ 
(και την ΕΕ), είναι απαραίτητη 
αλλά μόνο σε μια σοσιαλιστι¬ 
κή κατεύθυνση. Μια νέα δραχ¬ 
μή, ριζικά υποτιμημένη, θα ση- 
μάνει μια εξαιρετικά βίαιη προ¬ 
σαρμογή της οικονομίας «προς 
τα κάτω» (αύξηση κόστους ει¬ 
σαγωγών, μείωση της αξίας των 
ελληνικών επιχειρήσεων κλπ.). 
Οι οικονομικές/πολιτικές προ¬ 
οπτικές του ελληνικού καπι¬ 
ταλισμού να βρει διέξοδο στην 
παγκόσμια αγορά, να αυξήσει 
τις εξαγωγές του κλπ. με βάση 
ένα αυτόνομο νόμισμα είναι 
τουλάχιστον μακρινές και θο¬ 
λές, αν όχι σκέτη φαντασιοπλη¬ 
ξία (δεν υπάρχει καμία σύγκρι¬ 
ση με την παραγωγική βάση και 
το γεωπολιτικό περιβάλλον πχ. 
της Αργεντινής). Οι θυσίες που 
θα απαιτηθούν από το ελληνι¬ 
κό προλεταριάτο και τα λαϊκά 
στρώματα είναι μεγάλες: για¬ 
τί να μπουν σ’ αυτό το δρόμο, 
αν όχι για την οικοδόμηση μιας 
σοσιαλιστικής κοινωνίας στην 
Ελλάδα και την Ευρώπη; 

ΔΕΝ ΠΛΗΡΩΝΟΥΜΕ! 

Ο λαός έχει πληρώσει με το 
παραπάνω ένα χρέος που όχι 
μόνο δεν δημιούργησε, αλλά 
που μ’ αυτό θησαύρισαν διε¬ 
θνείς και ντόπιοι τραπεζίτες, 
κερδοσκόποι, επιχειρηματίες - 
και συνεχίζει να αυξάνεται. 

- Στον κρατικό προϋπολο¬ 
γισμό, που ήδη έχει ανατραπεί 
προς το χειρότερο, οι πληρωμές 
τόκων (12,3 δισ.) είναι διπλάσι¬ 
ες από τις πληρωμές συντάξε¬ 
ων (6,4 δισ.), ενώ τα χρεολύσια 
(29,1 δισ.) ξεπερνούν τις δαπά¬ 
νες προσωπικού (26,5 δισ.)! 

> συνέχεια στην επόμενη σελίδα 

Ερνέστ ΜπντέΛ: 

15 χρόνια από τον θάνατο 
ίου υεγάλου επαναστάτη 


Μαρία Χριστοψή 



Ο Ερνέστ Μαντέλ ήταν 
ένας από τους εξαιρετικότε¬ 
ρους ηγέτες της Τέταρτης Δι¬ 
εθνούς και ένας από τους με¬ 
γαλύτερους θεωρητικούς του 
20ού αιώνα. Ως τροτσκιστής 
προσωποποιούσε τις καλύτε¬ 
ρες παραδόσεις του ρεύματός 
του: την αδιάκοπη αφοσίωση 
και εμπιστοσύνη στην εργατι¬ 
κή τάξη, την υπεράσπιση της 
δημοκρατίας στο εσωτερικό 
του ριζοσπαστικού κινήματος 
με κάθε τρόπο και τον ανυπο¬ 
χώρητο διεθνισμό. 


Γεννήθηκε το 1923 στη 
Φραγκφούρτη από γονείς πο- 
λωνο-εβραϊκής καταγωγής, 
αλλά μεγάλωσε στο Βέλγιο. 
Οι γονείς του, από τους οποί¬ 
ους επηρεάστηκε, ανήκαν στο 
κόμμα της Λούξεμπουργκ και 
του Λίμπκνεχτ, το Σπάρτακο. 
Σε ηλικία 15 χρονών μπήκε 
στο Ρ5Κ (Σοσιαλιστικό Επα¬ 
ναστατικό Κόμμα), το βελγι¬ 
κό τμήμα της νεοσύστατης 
Τέταρτης Διεθνούς. Με την 
κατάληψη του Βελγίου από 
τους Ναζί στον Δεύτερο Πα¬ 


γκόσμιο Πόλεμο, ο Μαντέλ 
μπήκε στο αντιστασιακό κί¬ 
νημα. Έγραφε σε εφημερί¬ 
δα στοχεύοντας να παροτρύ¬ 
νει τους γερμανούς στρατιώ¬ 
τες σε αντίσταση. Αυτό και η 
συνολικότερη δράση του στην 
Αντίσταση οδήγησε τρεις φο¬ 
ρές στη σύλληψή του. Τις δύο 
πρώτες κατάφερε να δραπε¬ 
τεύσει επηρεάζοντας πολιτικά 
τους φρουρούς του. Την τρίτη 
φορά μεταφέρθηκε σε στρατό¬ 
πεδο συγκέντρωσης, όπου τον 
βρήκε και το τέλος του πολέ¬ 
μου. Μετά τον πόλεμο έγινε 
ηγέτης του βελγικού τμήμα¬ 
τος της Διεθνούς καθώς και 
το νεότερο μέλος της γραμμα¬ 
τείας της Τέταρτης Διεθνούς, 
μαζί με τον Πάμπλο. Ο ίδιος 
είχε παίξει πρωταγωνιστικό 
ρόλο στη γενική απεργία του 
Βελγίου το 1961-62 και στο 
γαλλικό Μάη του 1968. 

Το 1962 εκδίδεται το βι¬ 
βλίο του «Μαρξιστική Πραγ¬ 
ματεία της Οικονομίας». Έχει 
ήδη προηγηθεί η κουβανική 
επανάσταση και ο Τσε Γκεβά- 
ρα, διαβάζοντας το βιβλίο του 
Μαντέλ, τον καλεί στην Κού¬ 
βα για συμβουλές στην νεο¬ 
σύστατη σχεδιασμένη οικονο¬ 
μία. 

Το 1972 καταφέρνει να πά¬ 
ρει το διδακτορικό του, από το 
Ελεύθερο Πανεπιστήμιο Βρυ¬ 
ξελλών, το οποίο δημοσιεύτη¬ 
κε με τον τίτλο «Ύστερος Κα¬ 
πιταλισμός», ίσως η πιο γνω¬ 
στή του δουλειά. Το διδακτο¬ 
ρικό του τού εξασφάλισε έδρα 
στο ίδιο πανεπιστήμιο, όπου 
δίδασκε τα Μακρά κύματα της 
καπιταλιστικής ανάπτυξης. 

Ο Μαντέλ ήταν πολυγρα- 
φότατος. Συνολικά εξέδωσε 
γύρω στις 2.000 άρθρα και 30 
βιβλία, σε πολλές διαφορετι¬ 
κές γλώσσες. Τα πνευματικά 
δικαιώματα για όλα τα έργα 
του τα εκχώρησε στην Τέταρ¬ 
τη Διεθνή, δίνοντας άλλο ένα 
έμπρακτο παράδειγμα για το 
πώς πρέπει να συμπεριφέρο- 
νται οι επαναστάτες. 

Η θεωρητική του συνει¬ 
σφορά κυρίως στην πολιτι¬ 
κή οικονομία του 20ού αιώ¬ 
να είναι μοναδική. Στο βιβλίο 
του «Μαρξιστική Πραγματεία 
της Οικονομίας» συμπλήρωσε 
τις βασικές μαρξιστικές ιδέ¬ 
ες, με τα ευρήματα των νέων 
κοινωνικών επιστημών (κοι- 
νωνιολογία, κοινωνική ψυχο¬ 
λογία, ανθρωπολογία κ.λπ.), 


ενώ στον 
«Ύστερο 
Καπιταλι¬ 
σμό» 

λύσε πρώ¬ 
τος το δι- 
αφαινόμε- 
νο τέλος 
του μετα¬ 
πολεμικού 
μ α κ ρ ο ύ 
κύματος 
ανάπτυ- 
ξης της 

παγκόσμιας οικονομίας, συ- 
μπεραίνοντας ότι ο καπιταλι¬ 
σμός έμπαινε ήδη από τη δε¬ 
καετία του 1970 που έγραφε 
ο Μαντέλ, σε ένα άλλο μα¬ 
κρύ κύμα «αυξανόμενης κοι¬ 
νωνικής και οικονομική κρί¬ 
σης που θα χαρακτηριζόταν 
από ένα πολύ χαμηλότερο πο¬ 
σοστό παγκόσμιας ανάπτυ¬ 
ξης». Ουσιαστικά ήταν ο πρώ¬ 
τος που κατάλαβε και ανέλυσε 
επιτυχώς την κρίση της οποί¬ 
ας την όξυνση βιώνουμε σήμε¬ 
ρα. Ομολογουμένως η απου¬ 
σία της θεωρητικής του διά¬ 
νοιας στη σημερινή συγκυρία 
είναι κάτι παραπάνω από αι¬ 
σθητή. 

Μετά την κουβανική επα¬ 
νάσταση, με την οποία άνοιγε 
ένας νέος δρόμος για τον σο¬ 
σιαλισμό, ο Μαντέλ αφιέρω¬ 
σε πολύ χρόνο στην προσπά¬ 
θεια να ενώσει ξανά τα διά¬ 
φορα κομμάτια της Τέταρτης 
Διεθνούς. Σημαντική επίσης 
ήταν η συνεισφορά του γύρω 
από το ζήτημα της φύσης των 
κρατών-δορυφόρων της Σο¬ 
βιετικής Ένωσης αλλά και της 
φύσης της ίδιας της ΕΣΣΔ. Ο 
Μαντέλ υποστήριζε πάντα 
την άποψη του Τρότσκι, ότι η 
Σοβιετική Ένωση ήταν ένα εκ¬ 
φυλισμένο εργατικό κράτος, 
σε μια κατάσταση μετάβασης 
είτε προς τα μπρος στη σοσια¬ 
λιστική δημοκρατία, είτε προς 
τα πίσω, προς τον καπιταλι¬ 
σμό. Οι εξελίξεις του 1989-’90 
δυστυχώς δικαίωσαν αυτή την 
άποψη, παρόλο που ο ίδιος 
είχε δουλέψει προπαγανδίζο¬ 
ντας την πολιτική επανάστα¬ 
ση στις σοβιετικές χώρες. 

Στα τελευταία χρόνια της 
ζωής του ο Μαντέλ αντικατέ¬ 
στησε το κλασσικό δίλημμα 
της Λούξεμπουργκ «Σοσιαλι¬ 
σμός ή βαρβαρότητα» με το 
δίλημμα «Σοσιαλισμός ή θά¬ 
νατος», αφού έβλεπε ότι ο κα¬ 
πιταλισμός οδηγεί προς την 


καταστροφή της ανθρωπότη¬ 
τας μέσω ενός πυρηνικού πο¬ 
λέμου ή μιας οικολογικής κα¬ 
ταστροφής. 

Ο Μαντέλ πέθανε από 
καρδιακή προσβολή στο σπίτι 
του στις 20 Ιουλίου 1995. Επα¬ 
ναστάτες από όλο τον κόσμο 
παρευρέθηκαν στον ενταφια¬ 
σμό των σταχτών του στο Πα¬ 
ρίσι δύο μήνες αργότερα, στο 
Μιιγ άεδ ΕεάεΐΌδ, όπου είχαν 
εκτελεστεί οι τελευταίοι αγω¬ 
νιστές της Παρισινής Κομμού¬ 
νας το 1871. 

Θεωρητικά, ηθικά και στην 
πράξη, ο Ερνέστ Μαντέλ ήταν 
και παραμένει πρότυπο για 
όλους τους επαναστάτες. 

Έργα του Ε. Μαντέλ που 
κυκλοφορούν από τις εκδό¬ 
σεις Εργατική Πάλη: 

1) Εισαγωγή στον Μαρξισμό 

2) Η θέση του μαρξισμού 
στην Ιστορία 

3) Τα μακρά κύματα της 
καπιταλιστικής εξέλιξης 

4) Ο Ύστερος Καπιταλισμός 

5) Για το επαναστατικό κόμμα 

6) Τρότσκι 

7) Φοιτητές, διανοούμενοι και 
πάλη των τάξεων 

8) Το νόημα του Β' 
Παγκοσμίου Πολέμου 

9) Εισαγωγή στο Κεφάλαιο 
του Καρλ Μαρξ 

Επίσης άρθρα του ίδιου 
συμπεριλαμβάνονται στα βι¬ 
βλία των εκδόσεων Εργατική 
Πάλη: 

1) 4 η Διεθνής (Ε. Μαντέλ, Π. 
Φρανκ) 

2) Μάης 1968, συλλογή άρ¬ 
θρων (Π. Σιήλ, Μ. Μακόνβιλ, 
Π. Φρανκ, Ε. Μαντέλ, Α. Κρι- 
βίν, Ν. Μπενσάιντ) 

3) Η μαρξιστική θεωρία για 
την αλλοτρίωση (Ε. Μαντέλ, 
Τζ. Νόβακ) 

4) Απάντηση στον Λουί Αλ- 
τουσέρ (Ε. Μαντέλ, Μ. Λεβί, 
Ζ.Μ. Πουαρόν) 


Διαγραφή τον Χρέους Τώρα! 

< συνέχεια από την προηγούμενη σελίδα 

- Συνολικά τη δεκαετία 2000-2009, το Δημόσιο πλήρωσε 450 
δισ. ευρώ για χρεολύσια και τόκους. Το δημόσιο χρέος όμως όχι 
μόνο δεν μειώθηκε, αλλά αυξήθηκε κατά 155 δισ. ευρώ! 

Αν δεν ξεσκεπάσει το καπιταλιστικό αδιέξοδο, όπως αυτό 
εκδηλώνεται μέσα από το ζήτημα του χρέους, το εργατικό κί¬ 
νημα δεν θα μπορέσει να πολιτικοποιήσει και να ριζοσπαστι- 
κοποιήσει την πάλη του - και θα παραμένει εγκλωβισμένο στην 
αναποτελεσματικότητα των επιμέρους αγώνων και διεκδική¬ 
σεων ή ακόμα χειρότερα των κοινοβουλευτικών «λύσεων». Γι’ 
αυτό, όποιος αρνείται την ανάγκη το εργατικό κίνημα να απα¬ 
ντήσει σ’ αυτή τη συγκεκριμένη πραγματικότητα, χαρακτηρίζο¬ 
ντας την κρίση «πρόσχημα» και το χρέος «ψευτοδίλημμα», είτε 
είναι εκτός τόπου και χρόνου είτε σπέρνει συνειδητά τις χει¬ 
ρότερες αυταπάτες στην εργατική τάξη. 

Κάθε ευρώ χρέους, τόκων, ασφαλίστρων κλπ. που συνεχί¬ 
ζουμε να αποπληρώνουμε, λείπει από τα σχολεία, νοσοκομεία, 
κοινωνικές υπηρεσίες, ασφαλιστικά ταμεία, ταμεία ανεργίας, 
από τη δημιουργία θέσεων εργασίας. Αν η αποπληρωμή συνεχι¬ 
στεί «κανονικά», ό,τι παράγεται θα αποστραγγίζεται για να δια¬ 
σφαλίσει τα προγραμματισμένα κέρδη των δανειστών. 

ΑΜΕΣΗ ΚΑΙ ΟΡΙΣΤΙΚΗ ΔΙΑΓΡΑΦΗ ΤΟΥ ΧΡΕΟΥΣ: 

αυτός είναι ο μόνος δρόμος. Δεν είναι «πατριωτική υπόθεση» 
ένα χρέος που κατά 30% βρίσκεται στα χαρτοφυλάκια ελληνι¬ 
κών τραπεζών και που το χρησιμοποιούν ως εγγύηση για να δι¬ 
ασώζονται με ευρωπαϊκή χρηματοδότηση! Φτάνει πια. Να μην 
ξεπληρώσουμε ούτε ευρώ από τα δις που ακόμα υπολογίζουν 
να ξεζουμίσουν από εμάς. Μόνο έτσι θα σταματήσουμε την οι¬ 
κονομική αιμορραγία και την καταστροφή του παραγωγικού 
ιστού, για να μπει σε ρεαλιστική βάση η ικανοποίηση των επει- 
γουσών κοινωνικών αναγκών. 

Αυτό το αίτημα δεν απευθύνεται στο ΔΝΤ, την ΕΕ και τις 
αστικές κυβερνήσεις, ούτε είναι παράκληση προς τους καπιτα- 
λιστές-δανειστές. Μπορεί μόνο να το επιβάλλει το εργατικό κί¬ 
νημα, δένοντας γύρω του σε συμμαχία τα φτωχά λαϊκά στρώμα¬ 
τα. Για να μην αναπαράγει χειρότερα αδιέξοδα (πράγμα αναπό¬ 
φευκτο σε καπιταλιστικά πλαίσια) πρέπει να συνοδεύεται από 
ένα Πρόγραμμα Σωτηρίας, από γενναία μέτρα σοσιαλιστικής 
κατεύθυνσης στη διαχείριση της οικονομίας: κρατικοποίηση 
των βασικών τομέων κάτω από εργατικό έλεγχο (πρώτα-πρώτα 
των τραπεζών), δήμευση των μεγάλων περιουσιών, απαγόρευ¬ 
ση των απολύσεων. Μ’ αυτό τον τρόπο χρησιμοποιήθηκε πολ¬ 
λές φορές στην ιστορία και στην ίδια τη Ρώσικη Επανάσταση. 
Η διαγραφή του χρέους είναι ένας βασικός κρίκος στην πάλη 
για να σωθούμε από την καπιταλιστική κρίση - που δεν σημαί¬ 
νει άλλο από το να φτάσουμε τους αγώνες μέχρι την ανατροπή 
του καπιταλισμού και την εγκαθίδρυση της εξουσίας των εργα¬ 
ζομένων. 

ΚΟΛΠ ΟΣ Μ ΕΞΙΚΟΥ 


Ανυπολόγιστη καταστροφή 
με ευθύνες ΒΡ και Ομπάμα 

■ Μαρία Κτιστάκη 


Δ υόμισι μήνες έχουν 
περάσει από την 
έκρηξη στις 20 
Απριλίου στην εξέ¬ 
δρα της ΌεερλναίεΓ 
Ηοπζοηδ, που την εκμετάλλευ¬ 
σή της είχε ο βρετανοαμερικανικός 
κολοσσός της ΒΡ (η τέταρτη με¬ 
γαλύτερη εταιρεία στον κόσμο και 
τρίτη μεγαλύτερη στο χώρο της 
ενέργειας). Έντεκα άνθρωποι έχα¬ 
σαν τη ζωή τους και η ανεξέλεγκτη 
διαρροή χιλιάδων τόνων πετρελαί¬ 
ου και μεθανίου που ακολούθησε 
και συνεχίζεται, σε συνδυασμό με 
την ανικανότητα της εταιρείας και 
της κυβέρνησης Ομπάμα να την 
αντιμετωπίσουν, έχουν προκαλέσει 
μια από τις χειρότερες οικολογι¬ 
κές καταστροφές με τεράστιες οι¬ 
κονομικές επιπτώσεις. Η πετρελαι¬ 
οκηλίδα απειλεί να απλωθεί σε όλο 
σχεδόν τον κόλπο του Μεξικού κα- 
ταστρέφοντας όλη την παραλιακή 
ζώνη του Μισισιπή, της Αλαμπά- 
μα, της Λουιζιάνα, του Τέξας, της 
Τζόρτζια και της Φλόριδα. 

Ένα Προαναγγελθέν Έγκλημα 

Καταρχήν, η Αμερικάνικη Υπη¬ 
ρεσία Διαχείρισης Μεταλλευμά¬ 
των (ΜΜ5) ήταν αυτή που επέ¬ 
τρεψε στην ΒΡ (και προφανώς όχι 
μόνο σε αυτήν) να αρχίσει γεω¬ 
τρήσεις στη συγκεκριμένη πλατ¬ 
φόρμα παρά το ότι η εταιρεία δεν 
είχε συντάξει Μελέτη Περιβαλλο¬ 
ντικών Επιπτώσεων. Έντεκα ολό¬ 
κληρους μήνες πριν το «ατύχημα» 
οι μηχανικοί είχαν αρχίσει να προ¬ 
ειδοποιούν για τα σοβαρά προβλή¬ 
ματα που παρουσίαζε το σύστη¬ 
μα ασφάλειας της ΟαηιείΌη, κα¬ 
νείς όμως (ούτε οι ομοσπονδια¬ 


κοί αξιωματούχοι που ήταν υπεύ¬ 
θυνοι για τον έλεγχο της εξέδρας) 
δεν έδωσε σημασία. Η έκρηξη προ- 
κλήθηκε από μια φυσαλίδα μεθανί¬ 
ου που ούτε το κύριο ούτε το βοη¬ 
θητικό σύστημα ασφαλείας μπόρε¬ 
σαν να αντιμετωπίσουν. Άλλωστε 
η ασφάλεια έχει μπει και επίσημα 
σε δεύτερη μοίρα από το 2007 για 
την ΒΡ, οπότε προχώρησε σε μείω¬ 
ση κατά 1/3 των δαπανών, απολύ- 
οντας 7.500 εργαζόμενους και πε¬ 
ρικόπτοντας τα «περιττά» έξοδα. 
Δεν είναι τυχαίο ότι αυτό ήταν το 
τρίτο ατύχημα τα τελευταία πέντε 
χρόνια για το οποίο ευθύνεται. 

Βέβαια, η μείωση του κόστους 
και η «χαλάρωση» των μέτρων 
ασφαλείας έγινε εφικτή με τη βο¬ 
ήθεια των αμερικανικών κυβερ¬ 
νήσεων (τόσο της προηγούμε¬ 
νης, όσο και αυτής) και, όπως απο¬ 
καλύφθηκε μετά το εν λόγω συμ¬ 
βάν, δεν αφορά μόνο την ΒΡ αλλά 
όλες τις πετρελαϊκές εταιρίες που 
δρουν στο έδαφος των ΗΠΑ. Σύμ¬ 
φωνα με την αμερικάνικη νομοθε¬ 
σία, οι αποζημιώσεις που είναι υπο¬ 
χρεωμένη μια πετρελαϊκή εταιρεία 
να πληρώσει σε περίπτωση τέτοιου 
ατυχήματος -πέραν των επιχειρή¬ 
σεων καθαρισμού- δεν ξεπερνούν 
τα 75 εκατομμύρια δολάρια. Το 
υπόλοιπο κόστος βαρύνει τις το¬ 
πικές κρατικές υπηρεσίες, δηλαδή 
και πάλι τους φορολογούμενους. 
Στην περίπτωση της ΒΡ τα χρήμα¬ 
τα αυτά αντιστοιχούν στα κέρδη 
μιας και μόνο μέρας. Βέβαια, η ΒΡ 
έχει ήδη χρεωθεί με 1,5 δις για τις 
αποτυχημένες προσπάθειες αντι¬ 
μετώπισης της διαρροής και προ¬ 
θυμοποιήθηκε να καταβάλλει 20 
δισεκατομμύρια δολάρια για την 



καταστροφή που προκάλεσε (με 
τη διαβεβαίωση ότι έτσι θα αποφύ- 
γει μηνύσεις και διώξεις), ποσό που 
αντιστοιχεί στα μερίσματα που ει¬ 
σπράττουν σε ένα εξάμηνο οι μέτο¬ 
χοί της, και ασφαλώς πενιχρότατο 
μπροστά στα κέρδη της (μόνο το 
πρώτο τρίμηνο του 2010 υπολογί¬ 
ζονται σε 5,6 δις δολάρια). 

Αλλο τα λόγια κι άλλο οι πράξεις 

Η οξύτατη επίθεση του Ομπά¬ 
μα στην ΒΡ, έναν ολόκληρο μήνα 
μετά το «ατύχημα», με πύρινες 
ομιλίες κατά των ρυπογόνων 
πετρελαϊκών εταιρειών, αλλεπάλ¬ 
ληλες επισκέψεις στις πληγείσες 
ακτές, δημόσιες ακροάσεις των 
μεγαλοστελεχών της εταιρείας 
και των διευθυντών των πέ¬ 
ντε μεγαλύτερων πετρελαϊκών 
εταιρειών που λειτουργούν στις 
ΗΠΑ (Εχχοπ, ΜοΒίΙ, ΟιενίΌπ, 
ΟοηοοοΡΗίΙίρδ δΗεΙΙ και ΒΡ), 
δεν είχε την παραμικρή ουσία. 
Αποτελούσε απλώς μέρος του 
θεατρικού υπερθεάματος που 
έστησε η αμερικανική κυβέρνηση 
για να κατευνάσει την κοινωνική 
κατακραυγή, να φρενάρει την κα¬ 
τρακύλα της δημοτικότητας του 
Ομπάμα και να αποσοβήσει το 
βαρύτατο πολιτικό πλήγμα που 
υπέστη εξαιτίας της, εμφανούς 
πια, υποταγής της στα συμφέρο¬ 
ντα των πετρελαϊκών εταιρειών. 

Ωστόσο, τα γεγονότα μιλούν 
από μόνα τους. Καταρχάς η ΒΡ 
υπήρξε από τους βασικούς χρη¬ 
ματοδότες της προεκλογικής εκ¬ 
στρατείας του Ομπάμα. Δεύτερον, 
λιγότερο από δυο εβδομάδες πριν 
το «ατύχημα», ο αμερικανός πρόε¬ 
δρος ήρε την εικοσαετή απαγόρευ¬ 
ση των υπεράκτιων γεωτρήσεων 
στις ΗΠΑ, γράφοντας στα παλιά 
του τα παπούτσια τις προεκλογικές 
του δεσμεύσεις. Επί έναν ολόκλη¬ 
ρο μήνα, όχι μόνο δεν υπήρξε η πα¬ 
ραμικρή δημόσια επίκριση στην ΒΡ, 
αλλά παρά το αμαρτωλό παρελ¬ 
θόν της, η αμερικανική κυβέρνηση 
της παραχώρησε όσες άδειες ζήτη¬ 
σε για την εφαρμογή των μέτρων 
που θεωρούσε ότι θα σταματού¬ 
σαν τη διαρροή και την πετρελαιο¬ 
κηλίδα, συμπεριλαμβανομένης και 
της χρήσης του πολύ επικίνδυνου 
τοξικού ΟοΓεχίί με άγνωστες επι¬ 
πτώσεις στο περιβάλλον. Το ίδιο 
διάστημα η αμερικάνικη κυβέρνη¬ 
ση ψεύδονταν ασύστολα διαβε- 
βαιώνοντας τον λαό ότι η διαρροή 
δεν ξεπερνούσε τα 50.000 βαρέλια 
-ενώ πλησίαζε τα 100.000 βαρέ¬ 


λια- και αποκρύπτοντας τις πραγ¬ 
ματικές διαστάσεις της καταστρο¬ 
φής του οικοσυστήματος. Η υποτι¬ 
θέμενη προσωρινή παύση των γε¬ 
ωτρήσεων, που με τυμπανοκρουσί¬ 
ες ανήγγειλε ο Ομπάμα, δεν αφορά 
παρά 33 γεωτρήσεις, δηλαδή λιγό¬ 
τερο από το 1% του συνόλου, την 
ίδια στιγμή που η ΜΜ5 μετά τις 
20 Απριλίου έχει παραχωρήσει 198 
νέες άδειες, 13 εκ των οποίων στην 
ΒΡ, χωρίς να απαιτήσει καμιά ενί¬ 
σχυση των μέτρων ασφαλείας. 

Ανυπολόγιστη Καταστροφή 

Η διαρροή δεν αναμένεται να 
σταματήσει πριν τον Αύγουστο 
και εφόσον επιτευχθεί η διάνοιξη 
παράπλευρων γεωτρήσεων. Στο 
μεταξύ 100.000 βαρέλια εξακο¬ 
λουθούν να διαχέονται καθημερι¬ 
νά στον Κόλπο του Μεξικού (από 
τα οποία ούτε τα μισά δεν έχει 
καταφέρει να περισυλλέξει η ΒΡ), 
δημιουργώντας μια κηλίδα βά¬ 
θους 120 μέτρων. Επιπλέον εκλύ¬ 
εται 40% μεθάνιο, για το οποίο οι 
επιστημονικές έρευνες δείχνουν 
ότι αιχμαλωτίζεται στο εσωτερικό 
της θάλασσας στερώντας το οξυ¬ 
γόνο και δημιουργώντας νεκρές 
ζώνες, ενώ ταυτόχρονα καθυστε¬ 
ρεί την αποδόμηση των μορίων 
του πετρελαίου. Ταυτόχρονα, 
έχουμε ήδη μπει στη περίοδο των 
τυφώνων, γεγονός που δημιουρ¬ 
γεί τον κίνδυνο να διασπαρθεί 
η κηλίδα σε όλο τον Κόλπο του 
Μεξικού και την Καραϊβική. 

Για τις ακτές της Λουιζιάνα, 
όπου υπάρχει ένα από τα πλου¬ 
σιότερα οικοσυστήματα του 
πλανήτη, η αντίστροφη μέτρηση 
έχει αρχίσει. Το ίδιο και για τις 
ακτές των υπόλοιπων πολιτειών 
που αγκαλιάζουν τον Κόλπο του 
Μεξικού. Το οικονομικό κόστος 
για τις πληγείσες περιοχές θα 
είναι τεράστιο: για την αλιεία 
της Λουιζιάνα θα αγγίξει τα 2,5 
δις δολάρια, οι επιπτώσεις στον 
τουρισμό της Φλόριντά αναμένε¬ 
ται να φτάσουν τα 3 δις κ.ο.κ.. Η 
αντιμετώπιση της επιφανειακής 
πετρελαιοκηλίδας θα χρειαστεί 
περίπου δύο μήνες και το κόστος 
καθαρισμού θα φτάσει τα 37 δις. 
Οι μακροπρόθεσμες, όμως, επι¬ 
πτώσεις θα υφίστανται για πολλά 
χρόνια και είναι αμφίβολο αν το 
μέγεθος και το εύρος τους θα 
προσδιοριστούν ποτέ. 

